വീല്‍ചെയറില് ഷോണ് റോമി....വീല്‍ചെയറില് ഹാപ്പിയല്ല...ദുൽഖർ ഇനി ലാൽ ..\nPosted by Farsana Jaleel, 19 Oct, 2017\nഷോണ് റോമി. മലയാളിയാണ്. ബാംഗ്ലൂരില് താമസം. ബയോടെക് കമ്പനിയില് ജോലി. ഐറ്റി കമ്പനിയില് നിന്നും മലയാള സിനിമയിലെത്തി, ദുല്‍ഖര് സല്‍മാനൊപ്പം. സിനിയിലേക്ക് തിരഞ്ഞെടുക്കുന്നത് ഗീതു മോഹന്‍ദാസും. രാജീവ് രവി ചിത്രമായ കമ്മട്ടിപ്പാടത്തില് ദുല്‍ഖറിന്റെ നായികയായി മലയാള സിനിമയില് അരങ്ങേറിയ ഷോണ് രണ്ടാമത്തെ ചിത്രത്തില് അഭിനയിച്ചതിന്റെ ത്രില്ലിലാണ്.\nകാസര്‍കോഡിന്റെ സംസ്‌കാരവും കലാരൂപങ്ങളും പ്രകൃതിയും മറ്റും പശ്ചാത്തലമാക്കി മോഹന് കുപ്ലേരി സംവിധാനം ചെയ്യുന്ന ചിത്രമായ ചന്ദ്രഗിരിയാണ് ഷോണിന്റെ രണ്ടാമത്തെ ചിത്രം. വീല് ചെയറിലാണ് ഷോണ് ചിന്ദ്രഗിരിയില് പ്രത്യക്ഷപ്പെടുന്നത്. ചന്ദ്രഗിരിയിലെ വീല്‍ചെയര് വിശേഷങ്ങള് പങ്കുവെച്ച് ഷോണ് റോമി.\nദുല്‍ഖര് സല്‍മാനൊപ്പമാണല്ലോ തുടക്കം. അനുഭവങ്ങള് പങ്കുവെയ്ക്കാമോ?\nദുല്‍ഖറിനൊപ്പം അഭിനയിക്കുമ്പോള് വലിയൊരു താരത്തിന്റെ കൂടെയാണ് അഭിനയിക്കുന്നതെന്ന് തോന്നിയിട്ടില്ല. സഹകരണമനോഭാവമുള്ള താരമാണ് ദുല്‍ഖര്. കമ്മട്ടിപ്പാടം ചെയ്തിട്ട് ഒരു വര്‍ഷമായി. ഇപ്പോ നോക്കുമ്പോള് ആ ചിത്രം തന്നെയാണ് എന്റെ ബെസ്റ്റ്. ആദ്യത്തെ സിനിമ ചെയ്യാന് പറ്റുന്ന നല്ലൊരു പ്ലാറ്റ്‌ഫോമായിരുന്നു കമ്മിട്ടിപ്പാടം. ഡയറക്ടറും നൈസായിരുന്നു. കമ്മട്ടിപ്പാടം കഴിഞ്ഞ് രണ്ട് സിനിമ ചെയ്തു. ചന്ദ്രഗിരിയും ഒരു തെലുങ്ക് ചിത്രവും. ഈ രണ്ടു സിനിമകളെ വെച്ചു നോക്കുമ്പോള് ആദ്യ സിനിമയില് അവരുടെ സ്‌റ്റൈല് തീര്‍ത്തും വ്യത്യസ്ഥമായിരുന്നു. ആദ്യമായി ചെയ്യുമ്പോള് നമ്മുക്കത് മനസ്സിലാകില്ല. ഇപ്പോഴാണ് ആ വ്യത്യാസങ്ങള് കണ്ടുവരുന്നത്.\nഓഡീഷന് വഴിയായിരുന്നു. ഗീതു ചേച്ചിയായിരുന്നു എന്നെ തിരഞ്ഞെടുക്കുന്നത്. കമ്മട്ടിപ്പാടത്തില് വരുന്നതിന് മുമ്പ് നീലാകാശത്തില് ചെറിയൊരു വേഷം ചെയ്തിരുന്നു. നീലാകാശത്തില് എന്നോടൊപ്പം ചെറിയ വേഷം ചെയ്ത ഒരു കുട്ടിയുണ്ടായിരുന്നു. ആ കുട്ടിയാണ് കമ്മട്ടിപ്പാടത്തിലെ അവസരത്തെ കുറിച്ചും ഓഡീഷനെ കുറിച്ചും പറയുന്നത്.\nചന്ദ്രഗിരിയിലേക്കുള്ള ക്ഷണം വരുന്നത്?\nപ്രൊഡക്ഷന് കണ്‍ട്രോളറാണ് വിളിക്കുന്നത്. കമ്മട്ടിപ്പാടത്തിലെ പ്രൊഡക്ഷന് കണ്‍ട്രോളറില് നിന്നും നമ്പര് വാങ്ങി അവരെന്നെ വിളിക്കുകയായിരുന്നു. കഥാകൃത്തും നേരിട്ട് സംസാരിച്ചു. കഥയെ കുറിച്ചും മറ്റും പറഞ്ഞു. കഥ കേട്ടപ്പോള് തന്നെ ഇഷ്ടായി. കുറച്ച് ചാലഞ്ചിംഗ് ക്യാരക്ടറാണെന്ന് തോന്നി.\nപ്ലസ് ടു കഴിഞ്ഞ് ഡിഗ്രിക്ക് പോകാന് തയ്യാറെടുക്കുന്ന ഒരു കുട്ടിയാണ്. ഈ കൂട്ടി ഫിസിക്കലി ഹാന്‍ഡിക്കാപ്പിഡാണ്. വീല്‍ചെയറിലാണ്. കോളേജില് പോകാനുള്ള സാഹചര്യമില്ല. പക്ഷേ വെല് എഡ്യൂക്കേറ്റഡ് ആയിട്ടുള്ള കുട്ടിയാണ്. എല്ലാ കാര്യങ്ങളില് അവബോധമുള്ള സാമൂഹിത പ്രതിബദ്ധതയുള്ള ബ്ലോഗെഴുത്ത്. അച്ഛനും മോളും തമ്മിലുള്ള സ്വീകന്‍സാണ് കൂടുതലും.\nകലകള്‍ക്ക് പ്രാധാന്യമുള്ള ചിത്രം കൂടിയാണല്ലോ ചന്ദ്രഗിരി.....ചന്ദ്രഗിരിയില് ഷോണിന് കലയുമായുള്ള ബന്ധം?\nകലയുമായി എനിക്കീ ചിത്രത്തില് ഒരു ബന്ധവുമില്ല. എന്റെ അച്ഛന് കലയില് താത്പര്യമുള്ള വ്യക്തിയാണ്. അച്ഛനെ പ്രോത്സാഹിക്കുക എന്നതല്ലാതെ കലയുമായി എനിക്കൊരു ബന്ധവുമില്ല ചിത്രത്തില്. വടക്കന് കേരളയിലെ കലാരൂപങ്ങള് ചിത്രത്തില് പരിചയപ്പെടുത്തുന്നു.\nഷൂട്ടിനിടയിലെ അനുഭവങ്ങള് പങ്കുവെയ്ക്കാമോ?\nചന്ദ്രഗിരിയില് പെണ്‍കുട്ടികളൊന്നുമില്ല. കമ്മട്ടിപ്പാടത്തില് യംഗ്‌സ്റ്റേഴ്‌സ് ഒക്കെ ഉണ്ടായിരുന്നു. നമ്മുക്ക് സംസാരിക്കാനും മറ്റും ഒരുപാടു പേര് ഉണ്ടായിരുന്നു. പക്ഷേ ചന്ദ്രഗിരിയില് അങ്ങനെയൊന്നുമില്ലായിരുന്നു. കുറേ ഓള്‍ഡര് ക്രൗഡാണ്. എന്റെ മിക്ക്യ സീനുകളെല്ലാം ലാല് സാറിനോടൊപ്പമാണ്. ലാല് സാര് ഫുള് ഫണ്ണിയാണ്. അദ്ദേഹം നല്ലൊരു നടനാണ്. അദ്ദേഹത്തില് നിന്നും എനിക്ക് ഒരുപാടു കാര്യങ്ങള് പഠിക്കാനായി. അച്ഛന്റെ വേഷം ചെയ്യുന്നതും ലാല് സാറാണ്. സ്‌കൂള് മാശാണ് അദ്ദേഹം.\nചന്ദ്രഗിരിയുടെ പശ്ചാത്തലം വ്യക്തമാക്കാമോ?\nഇത് കാസര്‍കോടില് നടക്കുന്നൊരു കഥയാണ്. കാസര്‍കോടില് നടക്കുന്ന എല്ലാമുണ്ട് ചിത്രത്തിലും. അവിടത്തെ സംസ്‌കാരം, ഭാഷാവൈരുദ്ധ്യം, ആളുകളുടെ രീതി തുടങ്ങീ എല്ലാമുണ്ട് ചിത്രത്തില്.\nആദ്യത്തെ സിനിമയില് നിന്നും രണ്ടാമത്തെ സിനിമയിലെത്തിയപ്പോള് വീല്‍ചെയറില് ആയല്ലോ......അതിനെ കുറിച്ച് എന്താണ് പറയാനുള്ളത്?\n(ചിരിക്കുന്നു) സത്യത്തില് സങ്കടം തോന്നിയിരുന്നു. ദു:ഖമുള്ള കഥാപാത്രമായിരുന്നു. പക്ഷേ വീല് ചെയറില് ആണെങ്കിലും വളരെ ഇന്റലിജെന്റും പോസിറ്റീവുമായിരുന്നു ആ കുട്ടി. ആ കുട്ടിക്ക് കുറവുകള് ഉള്ളതായി ഒന്നും തോന്നില്ല.\nഇത്തരത്തിലൊരു കഥാപാത്രം ചെയ്തു കഴിയുമ്പോള് കുറച്ചു ദിവസത്തേയ്‌ക്കെങ്കിലും യഥാര്‍ത്ഥ ജീവിതത്തിലും ആ കഥാപാത്രം കടന്നു കൂടിയിട്ടുണ്ടോ?\nകുറച്ചു ദിവസം കഥാപാത്രം കൂടെ ഉണ്ടാകും. പക്ഷേ ചന്ദ്രഗിരി കഴിഞ്ഞ ഉടന് തന്നെ തെലുങ്കില് നിന്നും ഓഫര് വന്നിരുന്നു. പിന്നെ ആ ചിത്രത്തിലേയ്ക്ക് നീങ്ങി. അതിന് ദൈവത്തോടു നന്ദി പറയുന്നു.\nഏതു തരം ചിത്രങ്ങളോടും കഥാപാത്രങ്ങളോടുമാണ് ഇഷ്ടം?\nചന്ദ്രഗിരി കഴിഞ്ഞ് തെലുങ്കില് ചെയ്തത് ഇതില് നിന്നും വ്യത്യസ്തമായിരുന്നു. അതില് സങ്കടപ്പെടാനൊന്നും അധികമില്ല. കമ്മട്ടിപ്പാടത്തിലും ചന്ദ്രഗിരിയിലും ചെയ്ത കഥാപാത്രങ്ങളില് നിന്നും എന്റെ ക്യാരക്ടറിന് ഒരുപാട് വ്യത്യാസമുണ്ടായിരുന്നു. തെലുങ്കു സിനിമ ചെയ്തപ്പോള് എനിക്കൊരുപാട് റിലീഫ് കിട്ടി. അത് എന്റെ ക്യാരക്ടറിനോട് സാമ്യമുണ്ടായിരുന്നു. ഞാന് ആഗ്രഹിക്കുന്നതും അങ്ങനത്തെ കഥാപാത്രങ്ങളാണ്. അധികം വിഷമം ഒന്നുമില്ലാതെ ഹാപ്പിയായി ജോളിയായി നടക്കുന്ന കൂട്ടത്തിലാണ് ഞാന്. സിറ്റി ലൈഫ് ആസ്വദിക്കുന്ന കൂട്ടത്തിലാണ്. അത്തരത്തിലുള്ള കഥാപാത്രങ്ങളോടാണ് എനിക്കിഷ്ടം.\nവീല്‍ചെയറിലെ അഭിനയം എങ്ങനെയുണ്ടായിരുന്നു?\nവീല് ചെയറില് ആയത് കൊണ്ട് ഒരു കാല് പാരലൈസ്ഡാണ്, ഒരു കാല് അനക്കാതെയാണ് അഭിനയിക്കേണ്ടത്. വീല് ചെയറില് ആയത് കൊണ്ട് അധികം ബോഡി മൂവ്‌മെന്റ്‌സ് ഒന്നും വരുന്നില്ല. കുറച്ച് കൂടി എളുപ്പമായിരുന്നു വീല്‍ചെയറില് ഇരുന്ന് അഭിനയിക്കാന്. പക്ഷേ നമ്മുക്ക് വേറെ കുറെ മൂവ്‌മെന്റ്‌സ് ഉണ്ടല്ലോ...അതൊക്കെ ചെയ്യുന്നതിന് വീല് ചെയറുമായി വഴങ്ങണം. വീല് ചെയര് എങ്ങനെ ഉപയോഗിക്കണമെന്നത് അറിഞ്ഞിരിക്കണം. അതുകൊണ്ട് രണ്ടു ദിവസം അതിനായി പരിശീലിച്ചിരുന്നു.\nആ ക്യാരക്ടറിനോട് ഇഷ്ടം തോന്നുന്നുണ്ടോ...?\nങ്ഹാ.....സ്വീറ്റ് ക്യാരക്ടറാണ്. ആ വീട്ടില് അച്ഛനും മകളും മാത്രമെയുള്ളു. അവര് രണ്ടാളും തമ്മില് നല്ല ക്ലോസാണ്. വേറെയാരും അവര്‍ക്കില്ല.\nകമ്മട്ടിപ്പാടത്തിനെക്കാല് ഈ കഥാപാത്രമാണോ കൂടുതല് ഇഷ്ടമായത്?\nഅങ്ങനെ പറയാനാകില്ല. രണ്ടും കൊള്ളാം. പക്ഷേ രണ്ടാമത്തെ ചിത്രം എന്ന നിലയ്ക്ക് കുറച്ചു കൂടി പഠിക്കാന് കഴിഞ്ഞു. ആദ്യത്തെക്കാള് നന്നായി ചെയ്യാനും. ചന്ദ്രഗിരി കഴിഞ്ഞ് തെലുങ്കിലേയ്ക്ക് പോയപ്പോള് കുറച്ചു കൂടി പഠിക്കാന് കഴിഞ്ഞു.\nദുല്‍ഖറിനൊപ്പം അഭിനയിച്ചു, ഇനി ആര്‍ക്കൊപ്പം അഭിനയിക്കാനാണ് ഇഷ്ടം?\nഅങ്ങനെയൊന്നുമില്ല. ഇപ്പോള് കുറോ നല്ല നടന്മാരുണ്ട്....അതുകൊണ്ട് ആരായാലും മതി.\nചന്ദ്രഗിരിയും തെലുങ്ക് ചിത്രം കഥയും. കഥയുടെ ചിത്രീകരണം കഴിഞ്ഞു. അതിന്റെ ഡബ്ബിംഗിലാണിപ്പോള് ഞാന്. ധന് വിഘ്‌നേശ് ആംപുരിയാണ് നടനും സംവിധാനവും കഥയും. ബാംഗ്ലൂരില് സോഫ്റ്റ്‌വെയര് എഞ്ചിനിയറിംഗ് ചെയ്യുന്നൊരു കുട്ടിയുടെ വേഷമാണ്. മോഡേണ് ക്യാരക്ടറാണ്. ബോയ്ഫ്രണ്ട് ഗേള് ഫ്രണ്ട് കഥയാണ്. നായിക വേഷമാണ്. തമാശകളും മറ്റും അടങ്ങിയ ചിത്രമാണിത്. കരയാനൊന്നുമില്ല. കരയാന് കുറച്ച് പാടാണ്. കരയാന് ഭയങ്കരമായി എഫോര്‍ട്ട് എടുക്കണം. പക്ഷേ തമാശയായി ഇരിക്കാന് അധികം എഫോര്‍ട്ട് എടുക്കേണ്ടല്ലോ....\nഅന്യഭാഷാ ചിത്രങ്ങളോടാണോ മലയാള സിനിമയോടാണോ ഇഷ്ടം?\nതെലുങ്ക് സിനിമ ചെയ്തു കഴിഞ്ഞപ്പോള് എനിക്ക് ഫീല് ചെയ്തൂ. വൗ.....മലയാളത്തില് ഞാന് കലക്കും. തെലുങ്ക് കുറച്ച് ടഫ് അല്ലേ...ആദ്യം മലയാളം ചെയ്തപ്പോള് എന്തൊരു പാടാണിതെന്ന് തോന്നി. പക്ഷേ തെലുങ്ക് ചെയ്തു കഴിഞ്ഞപ്പോഴാണ് മനസ്സിലാകുന്നത് മലയാളം നന്നായി അറിയാമെന്ന കാര്യം.\nലക്ഷ്യം സിനിമയോ മോഡലിംഗോ അതോ എഞ്ചിനിയറോ?\nഓ...എനിക്ക് സിനിമ തന്നെ\nകോളേജില് പഠിക്കുമ്പോള് കോളേജ് ഫെസ്റ്റില് ഒരു ഫാഷന് ഷോ ചെയ്തിരുന്നു. അങ്ങനെയാണ് മോഡലിംഗിലേയ്ക്ക് വരുന്നത്. ഒരു ഷോ ചെയ്താല് ഉറപ്പായും അടുത്ത ഷോയ്ക്ക് വിളിക്കും. പക്ഷേ ജോലിയുണ്ടായിരുന്നതിനാല് പ്രൊഫഷണല് ആയിട്ടൊന്നും ചെയ്തിട്ടില്ല.\nവീട്ടിലായിരിക്കുമ്പോള് സിനിമ കാണും, പുസ്തകങ്ങള് വായിക്കും, അങ്ങനെ ഓരോന്ന് ചെയ്‌തോണ്ടിരിക്കും. പിന്നെ ഗ്വിതാര് പഠിക്കുന്നുണ്ട്. കുറച്ചു വര്‍ഷത്തിനുള്ളില് ഞാന് ഗ്വിതാറില് തെളിയും. ക്രീയേറ്റീവ് ആകാനാനിഷ്ടം.\nപഠനം ജോലി കുടുംബം?\nകുട്ടിക്കാലം മുതല്‍ക്കെ ബാംഗ്ലൂരിലിരുന്നു. അവിടെ തന്നെയാണ് പഠിച്ചുവളര്‍ന്നത്. അതുകൊണ്ടാണ് കുറേ ഡയലോഗ്‌സ് ഒക്കെ കിട്ടിയതും. അച്ഛന് ഒരു കണ്‍സ്ട്രക്ഷന് കമ്പനിയില് ജോലി ചെയ്യുന്നു. വീട്ടമ്മയാണ് അമ്മ. സഹോദരന് ആമസോണില് ജോലിചെയ്യുന്നു. ബാംഗ്ലൂര് ബെയ്‌സിഡ് ബയോടെക് കമ്പനിയില് ഞാനും ജോലി ചെയ്യുന്നുണ്ട്. ബയോടെക് എഞ്ചിനിയറിംഗായിരുന്നു പഠിച്ചത്. ഇപ്പോള് സമയത്തിന്റെ ഒരു പ്രശ്‌നമുള്ളതിനാല് വര്‍ക്ക് ഫ്രം ഹാമാണ്. സിനിമയിലേക്ക് വരുന്നതിന് മുമ്പേ ജോലിചെയ്യുന്നുണ്ടായിരുന്നു.\nസോഷ്യല് മീഡിയയില് ആക്ടീവാണോ?\nഅതെ. ഇന്‍സ്റ്റഗ്രാമില് ആക്ടീവാണ്. ഫെയ്‌സ്ബുക്കില് ഉണ്ട്...പക്ഷേ ആക്ടീവല്ല. എഫ്ബിയില് അയല് വീട്ടിലെ ആന്റിമാര് വരെ ഉണ്ട്. പിന്നെ എല്ലാ ബന്ധുക്കളുമുണ്ട്് എഫ്ബിയില്. അതുകൊണ്ടാണ് ഇന്‍സ്റ്റാഗ്രാമിലേക്കായി. എഫ്ബിയില് വളരെ ലളിതമായ പോസ്റ്റും പോസിറ്റീവ് മെസേജസ്സുമൊക്കെയാണ്. ആന്റിമാര്‍ക്കൊക്കെ ലൈക്കഡിക്കാനുള്ളതല്ലേ....(ചിരി).\nട്വീറ്റ് ഒന്നുമില്ല. മേ ബീ ഇന്നു മുതല് തുടങ്ങിയിരിക്കും.\nഅതെ...ചോദിച്ച സ്ഥിതിക്ക് തുടങ്ങിയിട്ടു തന്നെ കാര്യം.\nപൊട്ടിച്ചിരി......എനിക്കിപ്പോ എന്നെ തന്നെ കൂടുതലും മനസ്സിലാക്കാന് കഴിഞ്ഞിട്ടുണ്ട്. ഞാന് ക്രിയേറ്റീവാണ്. ക്രിയേറ്റീവായിട്ടുള്ള ഒരാളെയാണ് വിവാഹം കഴിക്കാന് താത്പര്യം. അപ്പോള് രണ്ടു പേര്‍ക്കും എപ്പോഴും ക്രിയേറ്റീവായിരിക്കാമല്ലോ....അല്ലെങ്കില് നല്ല ബോറിംഗായിരിക്കും.\nവീട്ടുകാര് കണ്ടെത്തുമോ.....അതോ സ്വന്തമായി കണ്ടെത്തുമോ......?\nഇല്ലില്ല.....ഞാന് സ്വന്തമായി തന്നെ കണ്ടെത്തും.\nസിനിമയില് നിന്നും താത്പര്യമുണ്ടോ?\nഏയ്......അങ്ങനെയൊന്നും വേണ്ട. വേറ രീതിയിലുള്ള ക്രിയേറ്റീവ് ആയിട്ടുള്ളവര് മതി. പക്ഷേ സിനിമയും ക്രിയേറ്റീവാണല്ലോ....(ചിരി)\nഅപ്പോ സിനിമയില് നിന്നായാലും കുഴപ്പമില്ലല്ലേ......???\nഅതാണല്ലേ നല്ലത്.....(പൊട്ടിച്ചിരി). അല്ലേല് വേണ്ട....ക്രിയേറ്റീവ് മാത്രം ആയാല് മതി.\nതീര്‍ച്ചയായും......ബ്രോഡ്കാസ്റ്റ് ചെയ്യുന്നതായിരിക്കും....(വീണ്ടും ചിരി)\nഷോണ് എപ്പോഴും ചിരിയാണല്ലോ...?\nഅതെ ഞാന് എപ്പോഴും ഹാപ്പിയാണ്......എപ്പോഴും ചിരിക്കും. ചിരിക്കാന് ഏറെ ഇഷ്ടപ്പെടുന്നു.\nചിരിക്കുന്ന ഷോണിനെ മലയാള സിനിമയില് കാണാനാകുമോ...?\n(പൊട്ടിച്ചിരി) ഇനി ഹാപ്പിയായിട്ടുള്ളതെ എടുക്കൂ (തമാശയോടെ വീണ്ടും ചിരി) അതെ......ഇനി ചിരിക്കുന്ന ഷോണ് ആയിരിക്കും. (ചിരി നിര്‍ത്താതെ ഷോണ്)\nഞാൻ കായംകുളം കൊച്ചുണ്ണി , ലാലേട്ടൻ ഇത്തിക്കരപക്കി - നിവിൻ പോളി പറയുന്നു\nനിവിന് പോളി കഥാപാത്രത്തെക്കുറിച്ചും സിനിമയെക്കുറിച്ചും വെള്ളിനക്ഷത്രത്തോട് സംസാരിക്കുന്നു\nരാജേഷില് നിന്ന് ധനേഷ് ആനന്ദിലേക്കുള്ള ദൂരം.... : ലില്ലി യിലെ വില്ലന്റെ ജീവിതം !!!\nഗുഡ് ഈവെനിംഗ് മിസ്സിസ് പ്രഭാ നരേന്ദ്രന് ..... നാല്‍പ്പതോളം വര്‍ഷങ്ങള്‍ക്ക് മുന്‍പ് മലയാളികളുടെ കാതുകളിലേക്ക് ഇരമ്പിക്കേട്ട ആ ശബ്ദം മലയാളികള് ഒരിക്കലും മറക്കില്ല\nഒരുപാട് പൊട്ടിച്ചിരിപ്പിച്ച്... പെട്ടന്ന് ഒരു ദിവസം ഒരുപാട് കരയിപ്പിച്ച മനുഷ്യനാണ് മണിച്ചേട്ടൻ: രാജാമണിയായ സെന്തിൽ കൃഷ്ണ പറയുന്നു......\nസിനിമയെ വെല്ലുന്ന ജീവിതമായിരുന്നു കലാഭവൻ മണിയുടെ . സെപ്റ്റംബർ 28 ന് മണിയുടെ ഗുരുവായ വിനയനൊരുക്കുന്ന ചിത്രം ചാലക്കുടിക്കാരൻ ചങ്ങാതി തിയേറ്ററുകളിലേക്ക് എത്തുകയാണ്\nലില്ലി ഒരു പരീക്ഷണ ചിത്രം , മലയാളികൾക്ക് ഇത് പുതിയ അനുഭവം :മനസ്സ് തുറന്ന് സംവിധായകന് പ്രശോഭ് വിജയന്\nനവാഗതനായ പ്രശോഭ് വിജയൻ സംവിധാനം ചെയ്യുന്ന ലില്ലി സെപ്റ്റംബർ 28 ന് തിയേറ്ററുകളിലേക്ക്.


സിബിഐ5ട്രെയിലർ ബുർജ് ഖലീഫയിൽ പ്രദർശിപ്പിച്ചു\nHomeNewsസിബിഐ5ട്രെയിലർ ബുർജ് ഖലീഫയിൽ പ്രദർശിപ്പിച്ചു\nദുബൈ: മമ്മൂട്ടിയുടെ പുതിയ ചിത്രമായ സിബിഐ5ദി ബ്രെയിൻ ബുർജ് ഖലീഫയിൽ പ്രദർശിപ്പിച്ചു. പ്രദർശനം കാണാൻ മമ്മൂട്ടി, രൺജിപണിക്കർ, രമേശ് പിഷാരടി, ട്രൂത്ത് ഗ്ലോബൽ ഫിലിംസ് അധികൃതർ എന്നിവർ ഡൗൺ ടൗണിൽ നേരിട്ടെത്തിയിരുന്നു. നൂറുകണക്കിന് ആളുകളാണ് ട്രെയിലർ പ്രദർശനം കാണാനെത്തിയത്.[www.malabarflash.com]\nകുറുപ്പിന് ശേഷം ബുർജ് ഖലീഫയിൽ പ്രദർശിപ്പിക്കുന്ന രണ്ടാമത്തെ മലയാള സിനിമയാണ് സിബിഐ 5. മലയാളികളെ ആവേശം കൊളളിക്കുന്ന സിനിമയായിരിക്കും സിബിഐ5 എന്ന് മമ്മൂട്ടി പറഞ്ഞു. സിബിഐ ഒരു നാടൻ സിനിമയാണ്. സേതുരാമയ്യർ മാറിയിട്ടില്ല. പഴയ രീതിയിൽ തന്നെയാണ് സേതുരാമയ്യർ കേസ് അന്വേഷിക്കുന്നതെന്നും പ്രദർശനത്തിന് ശേഷം നടന്ന പത്ര സമ്മേളനത്തിൽ മമ്മൂട്ടി പറഞ്ഞു.\nആരോഗ്യ പരമായ പരിമിതികള്‍ക്കിടയിലും നടൻ ജഗതി ശ്രീകുമാർ ഈ സിനിമയുടെ ഭാഗമായതിൽ വലിയ സന്തോഷമുണ്ട്. അദ്ദേഹത്തിന്റെ അഭാവത്തിൽ സങ്കടമുണ്ട്. അപകടം അദ്ദേഹത്തെ കാര്യമായി ബാധിച്ചിട്ടുണ്ടെന്നും മമ്മൂട്ടി പറഞ്ഞു.\nസിബിഐ 5ലൂടെയുളള ജഗതി ശ്രീകുമാറിന്റെ തിരിച്ചുവരവും സിനിമയെ വേറിട്ടതാക്കുന്നു. മെയ് ഒന്നിനാണ് സിനിമ പ്രദർശനത്തിനെത്തുന്നത്. ഇന്ത്യക്ക് പുറത്ത് ട്രൂത്ത് ഗ്ലോബല് ഫിലിംസാണ് സിബിഐ പ്രദര്‍ശനത്തിനെത്തിക്കുന്നത്. ട്രൂത്ത് ഗ്ലോബല് ഫിലിംസ് അധികൃതരായ അബ്ദുല് സമദ് , ആര്.ജെ സൂരജ് എന്നിവരും പരിപാടിയില് പങ്കെടുത്തു.\nDubai Entertainment Gulf mammutty News


| പരിസ്‌ഥിതി ദിനാചരണം ഫലവത്താകണം | Mangalam\nFriday, February 22, 2019 Last Updated0Min 21 Sec ago English Edition\nWednesday 06 Jun 2018 02.30 AM\nഒരു പരിസ്‌ഥിതി ദിനം കൂടി കടന്നു പോയിരിക്കുകയാണ്. അനുദിനം നാശത്തിലേക്ക് കൂപ്പുകുത്തുന്ന നമ്മുടെ ഭൂമിയെ ജീവനോടെ നിലനിറുത്താനുള്ള ശ്രമങ്ങളുടെ ഭാഗമാണ് ഈ ദിനാചരണം. പലതരം ആക്രമണങ്ങളാണ് ഓരോ ദിവസവും പരിസ്‌ഥിതിക്കു നേരേയുണ്ടാകുന്നത്. ഭൂരിഭാഗം പേരും തന്റെ സുഖം മാത്രം നോക്കി ഭൂമിയെ ഏതുവിധേനയും ചൂഷണം ചെയ്യാന് ശ്രമിക്കുന്നു. ഈ ചൂഷണത്തിനിടയില് ഭൂമിക്കും തന്റെ ചുറ്റുവട്ടവുമുള്ള പരിസ്‌ഥിതിക്കും എന്തു സംഭവിക്കുന്നു എന്നത് ഇവരെ സംബന്ധിച്ച് ചിന്താവിഷയമാവുന്നതേയില്ല. ഇത് സ്വന്തം സുഖത്തിന് ആവോളം ഉപയോഗിക്കാനുള്ളതല്ല, ഭാവിതലമുറയ്‌ക്കു വേണ്ടി കാത്തു സൂക്ഷിക്കാനുള്ളതാണെന്ന് ഇവരില് പലരും ചിന്തിക്കുന്നില്ല. ഇങ്ങനെയുള്ളവരുടെ മനസ്സിലേക്ക് പച്ചപ്പിന്റെ ചിന്ത അല്‍പ്പമെങ്കിലും കടത്തിവിടാം എന്നുദ്ദേശിച്ചുള്ളതാണ് ഈ ദിനം.\nപ്ലാസ്‌റ്റിക് മാലിന്യത്തിന്റെ ഭീകരതയെ ലോകത്തിനു മനസ്സിലാക്കിക്കൊടുക്കുക എന്നതാണ് ഈ വര്‍ഷത്തെ പരിസ്‌ഥിതി ദിനത്തിന്റെ ലക്ഷ്യം. പ്ലാസ്‌റ്റിക്കിന്റെ മാരകമായ ദുരുപയോഗം ലോകമെമ്പാടും ഭൂമിയെ തകര്‍ത്തുകൊണ്ടിരിക്കുകയാണ്. ജലാശയങ്ങളും പുഴകളും തണ്ണീര്‍ത്തടങ്ങളും ചതുപ്പുനിലങ്ങളുമെല്ലാം പ്ലാസ്‌റ്റിക്കുകൊണ്ടു മൂടാന് മനുഷ്യന് ഒരു മടിയുമില്ല. പരിസ്‌ഥിതി ദിനത്തിന്റെ ആഗോള ആഘോഷത്തിന് ആതിഥ്യം വഹിക്കുന്നത് ഇന്ത്യയാണ്. പ്ലാസ്‌റ്റിക് മാലിന്യത്തിന്റെ ഏറ്റവും വലിയ ദുരന്തം നേരിടുന്ന രാജ്യം കൂടിയാണ് ഇന്ത്യ. ഇന്ത്യയിലെ ടൂറിസ്‌റ്റ് കേന്ദ്രങ്ങളിലൊക്കെ പ്ലാസ്‌റ്റിക് നിരോധിക്കപ്പെട്ടിരിക്കുന്നതായി അറിയിപ്പുകള് കാണാമെങ്കിലും പാലിക്കാന് പൊതുജനം തയാറാകുന്നില്ല. അതീവ പരിസ്‌ഥിതി പ്രാധാന്യമുള്ള വനപ്രദേശങ്ങളിലും പുല്‍മേടുകളിലും ജലാശയങ്ങളിലുമൊക്കെ പ്ലാസ്‌റ്റിക് കുപ്പിയും മറ്റ് പ്ലാസ്‌റ്റിക് വസ്‌തുക്കളും ഒരു മടിയും കൂടാതെ നാം തള്ളുന്നു. നൂറ്റാണ്ടുകളോളം അവിടെ കിടന്ന് അവ ലോകത്തിനും വരും തലമുറകള്‍ക്കും ഭീഷണിയായി തീരുന്നു.\nഇതിനിടയിലാണ് പരിസ്‌ഥിതി ദിനാഘോഷങ്ങള് അരങ്ങുതകര്‍ക്കുന്നത്. എല്ലാവര്‍ഷവും പരിസ്‌ഥിതി ദിനത്തില് മരം നടുക എന്നത് ആചാരമായി മാറിയിരിക്കുകയാണ്. പരിസ്‌ഥിതി സംരക്ഷണം എന്നാല് മരം നടലോ വനത്തിന്റെ സംരക്ഷണമോ മാത്രമല്ല. അത് ഈ ലോകത്തെയും തലമുറകളെയും സംരക്ഷിക്കാനുള്ള കൂട്ടായ പ്രവര്‍ത്തനമാണ്. മരം നടുന്നു എന്നത് പ്രതീകാത്മകമാണ്. എങ്കിലും അതിന് അതിന്റേതായ മൂല്യമുണ്ട്. അതുകൊണ്ടുതന്നെ നടുന്ന മരത്തെ കാത്തു സൂക്ഷിക്കാന് ഓരോരുത്തര്‍ക്കും ഉത്തരവാദിത്വമുണ്ട്. പക്ഷേ, നമ്മുടെ നാട്ടില് അതും ഫലപ്രദമായി നടക്കുന്നില്ല. പരിസ്‌ഥിതി ദിനാചരണം ആരംഭിച്ച വര്‍ഷം മുതല് ഇക്കഴിഞ്ഞ വര്‍ഷം വരെ സംസ്‌ഥാനത്തു വിതരണം ചെയ്‌തത് 20.6 കോടി വൃക്ഷൈത്തകളാണ്. ഇതെല്ലാം നട്ട് പരിപാലിച്ചിരുന്നെങ്കില് 13.66 ലക്ഷം ഏക്കര് വനഭൂമിക്കു തുല്യമായ മരങ്ങള് നിറഞ്ഞ പ്രദേശം കേരളത്തിലുണ്ടായേനേ. നടുന്ന എല്ലാ തൈയും പരിപാലിക്കാന് ആവില്ല. എങ്കിലും അതിന്റെ നാലിലൊന്നെങ്കിലും സംരക്ഷിച്ചിരുന്നെങ്കില് കേരളത്തിലെ മരസമ്പത്ത് ലോകത്തിനു തന്നെ മാതൃകയാകുന്ന തരത്തിലാകുമായിരുന്നു. നിര്‍ഭാഗ്യവശാല് അതുണ്ടായില്ല. പരിസ്‌ഥിതി ദിനാചരണത്തിനായി ലക്ഷക്കണക്കിനു രൂപ ചെലവഴിക്കപ്പെടുമ്പോള് ചിലര്‍ക്കെങ്കിലും അതു കീശനിറയ്‌ക്കാനുള്ള സുവര്‍ണാവസരമാണ്. അങ്ങനെയുള്ളവരും വരും തലമുറകളുടെ ജീവിക്കാനുള്ള അവകാശത്തിനു ഭീഷണിയാണ്. കേവലം കെട്ടുകാഴ്‌ചകള്‍ക്ക് അപ്പുറം ലക്ഷ്യബോധത്തോടുകൂടിയ ഉറച്ച നടപടികളാണ് പരിസ്‌ഥിതി സംരക്ഷണത്തിനായി വേണ്ടത്.


ഈശ്വരന് എമ്പ്രാന്തിരി തിരക്കിലാണ്, വായനയുടെ | World reading day\nഈശ്വരന് എമ്പ്രാന്തിരി തിരക്കിലാണ്, വായനയുടെ\nകാസര്‍കോട്: മനുഷ്യനുവേണ്ടി ഈശ്വരന്മാരെ പ്രീതിപ്പെടുത്തുന്ന ശാന്തിയാണ് പെരികമന ഈശ്വരന് എമ്പ്രാന്തിരി. എന്നാല്, തനിക്ക് ശാന്തിയേകുന്നത് പുസ്തകങ്ങളുടെ അപാരമായ പ്രപഞ്ചമാണന്ന് അദ്ദേഹം പറയും. രാവണീശ്വരത്തെ തന്റെ മനയുടെ രണ്ടാംനിലയിലെ വലിയ ഹാള് മുഴുവന് അലമാരകളാണ്. അവ നിറയെ പുസ്തകങ്ങള്. എമ്പ്രാന്തിരി വായിച്ച് ശാന്തമാക്കിയ പതിനായിരത്തില്‍പ്പരം പുസ്തകങ്ങള്.\n'ഇപ്പോള് പഴയതുപോലെ അധികനേരം വായിക്കാനാവുന്നില്ല. എങ്കിലും രാത്രി എട്ടു മുതല് പത്തു വരെയെങ്കിലും പുസ്തകം വായിക്കും. പഠനങ്ങളും ചരിത്രവും യാത്രയും. 70 പിന്നിടുന്ന എമ്പ്രാന്തിരി 'മാതൃഭൂമി'യോട് പറഞ്ഞു.\nപത്താംക്ലാസ് വരെ മാത്രം പഠിച്ചിട്ടുള്ള ഈശ്വരന് പുസ്തകങ്ങളുടെ ഇണപിരിയാത്ത കൂട്ടുകാരനായിട്ട് അരനൂറ്റാണ്ട് പിന്നിടുകയാണ്. രാവണീശ്വരം യു.പി. സ്‌കൂളില് ആറാംക്ലാസില് പഠിക്കുമ്പോള് മലയാളം ഉപപാഠപുസ്തകം പഠിപ്പിച്ച കൂത്തുപറമ്പ് നീര്‍വേലിയിലെ കുഞ്ഞിക്കൃഷ്ണന് മാഷാണ് ഈശ്വരനെ സാഹിത്യത്തിന്റെ അപാരലോകത്തേക്ക് നയിച്ചത്. തിക്കോടിയന്റെ 'പഴശ്ശിയുടെ പടവാള്' എന്ന പുസ്തകമാണ് പഠിപ്പിച്ചത്.\nഅന്ന് രാവണീശ്വരത്ത് ദിവസേന പത്രംവരുന്ന പതിവില്ല. വായനശാലയില് ഒരാഴ്ചത്തെ പത്രം ഒന്നിച്ചുവരുന്ന സ്ഥിതിയാണ്. പ്രധാന വാര്‍ത്തയുണ്ടാകുന്ന നാളുകളില് കാഞ്ഞങ്ങാട്ടേക്ക് നടന്നുപോയി 'മാതൃഭൂമി' വാങ്ങി ഒരു നിധിപോലെ വീട്ടിലെത്തിച്ച് വായിക്കും. പിന്നീട് സ്വന്തമായി പത്രം വരുത്താന് തുടങ്ങി. മടിയനിലാണ് പത്രം വരിക. പുഴ നീന്തിക്കടന്നുവേണം അക്കരെയെത്തി പത്രം എടുക്കാന്.\n'പഴശ്ശിയുടെ പടവാളില്' തുടങ്ങിയ സാഹിത്യവായന പോഷിപ്പിക്കാന് അജാനൂര് പഞ്ചായത്ത് ലൈബ്രറിയുണ്ടായിരുന്നു. ചരിത്രവും യാത്രാവിവരണവും ആത്മകഥകളുമായി ഇഷ്ടവിഷയങ്ങള്.\nഅന്നൊക്കെ പുസ്തകം വാങ്ങണമെങ്കില് കണ്ണൂരിലോ തലശ്ശേരിയിലോ പോകണം. ശാന്തിക്കാരനായ എനിക്കെപ്പൊഴാ സമയം. എങ്കിലും സമയമുണ്ടാക്കി. ശാന്തിപ്രവൃത്തി നടത്തിക്കിട്ടുന്ന പണത്തിന്റെ പകുതിയും മുക്കാലും പുസ്തകം വാങ്ങുന്നതിനായി ഉപയോഗിക്കാന് തുടങ്ങിയത് എഴുപതുകളുടെ ആദ്യംമുതലാണ്. തലശ്ശേരിയിലെ പുസ്തകശാലയിലെ ബുക് ക്ലബ്ബില് അംഗത്വമെടുത്തിരുന്നു. വാരികകളിലെ പുസ്തകനിരൂപണം വായിച്ച് നല്ല പുസ്തകമേതാണെന്ന് കണ്ടെത്തും.\nസ്ഥിരമായി തലശ്ശേരിയില് പോകാന് പ്രയാസമായതിനാല് ഒരു വഴി കണ്ടുപിടിച്ചു. തലശ്ശേരി-കാസര്‍കോട് റൂട്ടിലോടിയിരുന്ന എസ്.എന്. ബസ്സിലെ കണ്ടക്ടര് ലക്ഷ്മണനെ പുസ്തകം വാങ്ങാന് ചുമതലപ്പെടുത്തി. ലിസ്റ്റനുസരിച്ച് ലക്ഷ്മണന് പുസ്തകം വാങ്ങും. ബസ് തിരിച്ചുവരുന്ന സമയത്ത് പുല്ലൂരില് ഞാന് കാത്തുനില്ക്കും -ഈശ്വരന് എമ്പ്രാന്തിരി പറഞ്ഞു.\nതിരുവനന്തപുരത്തും വൈക്കത്തും എറണാകുളത്തുമാണ് ഏറെക്കാലം ശാന്തിക്കാരനായും പൂജാരിയായും പ്രവര്‍ത്തിച്ചിരുന്നത്. ഇത് നല്ല പുസ്തകങ്ങള് കൂടുതലായി ശേഖരിക്കാന് സഹായകമായി. യാത്രാവിവരണത്തോട് പ്രത്യേക പ്രിയമുള്ള എമ്പ്രാന്തിരിക്ക് ഏറ്റവും പ്രിയപ്പെട്ട എഴുത്തുകരാന് എസ്.കെ.പൊെറ്റക്കാട്ടാണ്. ൈകയില്‍നിന്ന് താഴെവെക്കാതെയെന്നോണം വായിച്ചുതീര്‍ത്ത ഗ്രന്ഥം ആയിരത്തൊന്നുരാവുകളാണ്. തകഴിയുടെ നോവലുകളോടും കഥകളോടും അത്രതന്നെ പ്രിയമുണ്ട്. എം.ടി.യുടെ നോവലുകളും ഏറെ ഇഷ്ടം.\nഇപ്പോള് വായിച്ചുകൊണ്ടിരിക്കുന്നത് എം.കെ.സാനു മാഷുടെ സമ്പൂര്‍ണ കൃതികളാണ്. അക്കിത്തത്തിന്റെ സമ്പൂര്‍ണ കൃതികള് വായിച്ചുതീര്‍ത്ത ശേഷമാണ് സാനുമാഷിലേക്ക് കടന്നത്. അതിന് തൊട്ടുമുമ്പ് വായിച്ചത് പി.ഭാസ്‌കരന് മാഷുടെ ആത്മകഥ.\nനൂറുകണക്കിന് റഫറന്‍സ് പുസ്തകങ്ങളുള്ള എമ്പ്രാന്തിരിയുടെ ഹോം ലൈബ്രറി ഗവേഷണവിദ്യാര്‍ഥികള് ഉപയോഗപ്പെടുത്തുന്നുണ്ട്.\nഇപ്പോഴും ശാന്തിപ്രവൃത്തി ചെയ്യുന്ന ഈശ്വരന് ഒരാഗ്രഹമുണ്ട്. തലമുറകള്‍ക്ക് ഉപയോഗപ്പെടുത്താനായി തന്റെ ഹോം ലൈബ്രറി ഒരു റഫറന്‍സ് ലൈബ്രറിയായി സ്വതന്ത്രമാക്കുക, ഇപ്പോഴല്ല, സമീപ ഭാവിയില്.\nഎല്ലാദിനവും 'രാമഞ്ചി'ക്ക് വായനദിനം\nഒരു പഴയ പത്രത്തിന് വില പതിനായിരം രൂപ: വില്‍ക്കാന് മനസ്സില്ലെന്ന് ജോര്‍ജുകുട്ടി


വേനൽക്കാലത്ത് ഇനിചൂടു കുരു വരു മെന്ന് ഓർത്ത്വിഷമിക്കേണ്ട – Thozhil vartha\nവേനൽക്കാലത്ത് ഇനിചൂടു കുരു വരു മെന്ന് ഓർത്ത്വിഷമിക്കേണ്ട\nഇന്നത്തെ കാലത്ത് എല്ലാവർക്കും നേരിടേണ്ടിവരുന്ന ഒരു പ്രശ്നമാണ് ചൂടുകുരു. ഇത് കൂടുതലായും ബാധിക്കുന്നത് കുട്ടികൾക്കും ആണ്. ചില ചൂടുകുരു വന്നുകഴിഞ്ഞാൽ അത് അത് ചൊറിച്ചിൽ ഓടുകൂടിയാണ്. ഇതിനെ എങ്ങനെയാണ് നമുക്ക് കളയാൻ സാധിക്കുക അതുപോലെതന്നെ മക്കൾക്ക് അറിയാൻ ആഗ്രഹമുള്ള മറ്റൊരു കാര്യമാണ് കുട്ടികൾക്ക് നിറം വെക്കാനും തടി വെക്കാനുള്ള മാർഗം. ഇതിനൊക്കെ വേണ്ടിയുള്ള വളരെ ഫലപ്രദമായ മാർഗങ്ങൾ ആണ് ഇന്നത്തെ വീഡിയോയിൽ നിങ്ങൾക്കായി പറഞ്ഞു തരുന്നത്.\nഇത്തരത്തിൽ ചൂടുകുരു വന്നുകഴിഞ്ഞാൽ മുതിർന്നവർക്ക് ചെയ്യേണ്ട മാർഗം ഓട്സ് എടുത്തു അത് പൊടിച്ചതിനു ശേഷം ഇത് വെള്ളം ഒഴിച്ച് പേസ്റ്റ് രൂപത്തിലാക്കി ചൂടുകുരു ഉള്ള ഭാഗത്ത് തേച്ചു കൊടുക്കുക. അതിനുശേഷം 15 മിനിറ്റിന് കഴിഞ്ഞ് ഇത് കഴുകി കളയുക. ഇത്തരത്തിൽ ചെയ്യുകയാണെങ്കിൽ ചൂട് കുരുവും അതുമൂലമുണ്ടാകുന്ന ചൊറിച്ചിലും നല്ലരീതിയിൽ മാറ്റിയെടുക്കാവുന്നതാണ്. കുട്ടികൾക്ക് ഈ ടിപ്പ് ചെയ്യാൻ പാടുള്ളതല്ല. അവർക്ക് ഫലപ്രദമായ രീതിയിൽ ഉപകാരം കിട്ടുന്ന മറ്റൊരു മാർഗ്ഗം വീഡിയോയിൽ പറഞ്ഞു തരുന്നുണ്ട്. അത് അറിയുന്നതിനായി നിങ്ങൾ ഈ വീഡിയോ മുഴുവനായി കാണേണ്ടതാണ്.


ഗുഡ്‌നൈറ്റ് നാച്ചുറല് നീം അഗര്‍ബത്തിയുമായി ഗോദ്‌റെജ്; നിർമ്മാണം പൂർണമായും പ്രകൃതിദത്തമായ ചേരുവകളോടെ - Live Newage\nഗുഡ്‌നൈറ്റ് നാച്ചുറല് നീം അഗര്‍ബത്തിയുമായി ഗോദ്‌റെജ്; നിർമ്മാണം പൂർണമായും പ്രകൃതിദത്തമായ ചേരുവകളോടെ\nന്യൂഏജ് ന്യൂസ്, കൊച്ചി: ഗോദ്‌റെജ് പ്രകൃതിദത്തമായി നിര്‍മ്മിച്ച ഗുഡ്‌നൈറ്റ് നാച്ചുറല് നീം അഗര്‍ബത്തി വിപണിയിലെത്തിച്ചു. വേപ്പ്, മഞ്ഞള് എന്നിവ പ്രധാന ചേരുവയായ ഈ ഉല്‍പന്നം ഫലപ്രദമായ ഒരു കൊതുകുനിവാരണി കൂടിയാണെന്ന് ഗോദ്‌റെജ് കണ്‍സ്യൂമര് പ്രോഡക്റ്റ്‌സ് ലിമിറ്റഡ് കാറ്റഗറി ഹെഡ് സോമശ്രീ ബോസ് അശ്വതി പറഞ്ഞു.\nഎളുപ്പത്തില് പടര്‍ന്നു പിടിക്കുന്ന രോഗങ്ങളായ മലേറിയ, ഡെങ്കി, ചിക്കന്‍ഗുനിയ തുടങ്ങിയവ കേരളം ഉള്‍പ്പെടെയുള്ള ഇന്ത്യന് സംസ്ഥാനങ്ങളില് വലിയ വെല്ലുവിളിയായി മാറിയിരിക്കുകയാണ്. നാഷണല് വെക്ടര് ബോണ് ഡിസീസ് കണ്‍ട്രോള് പ്രോഗ്രാമിന്റെ കണക്കുകള് പ്രകാരം 2018 ല് കേരളത്തില് 3933 ഡെങ്കി കേസുകളും 908 മലേറിയ കേസുകളും റിപോര്‍ട്ട് ചെയ്യപ്പെട്ടിടുണ്ട്. ഇത്തരത്തിലുള്ള രോഗങ്ങളില് നിന്നും രാജ്യത്തെ ഓരോ പൗരന്മാരെയും രക്ഷിക്കുക എന്ന ലക്ഷ്യത്തോടെയാണ് ഗുഡ്‌നൈറ്റ് പുതിയ ഉല്‍്പന്നങ്ങള് വിപണിയിലെത്തിക്കുന്നതെന്നും സോമശ്രീ ബോസ് അശ്വതി പറഞ്ഞു.\nവളരെ കുറഞ്ഞ ചെലവില് മികച്ച സുരക്ഷ ഉറപ്പാക്കുന്നതിന് ഈ ഉൽപ്പന്നങ്ങൾ സഹായിക്കും.ഗുഡ്‌നൈറ്റ് നാച്ചുറല് നീം അഗര്‍ബത്തി മഞ്ഞള്, വേപ്പ് തുടങ്ങിയ 100 ശതമാനം പ്രകൃതിദത്തമായ ചേരുവകളോടെ നിര്‍മ്മിക്കുന്നതുമാണ്. ഗുഡ്‌നൈറ്റ് നാച്ചുറല് നീം അഗര്‍ബത്തി മൂന്നു മണിക്കൂര് കൊണ്ടാണ് കത്തിത്തീരുന്നത്. 10 ചന്ദനത്തിരികള് അടങ്ങുന്ന ഒരു പാക്കിന് 15 രൂപയാണ് വില. താങ്ങാനാവുന്ന വിലക്ക് വിപണിയിലെത്തുന്ന മികച്ച ഉത്പന്നങ്ങളില് ഒന്നാണ് ഇതെന്നും സോമശ്രീ ബോസ് അശ്വതി പറഞ്ഞു.


കനത്ത മഴയെ തുടര്‍ന്നുള്ള ഏത് അടിയന്തിര സാഹചര്യങ്ങള് നേരിടുന്നതിനായി സംസ്ഥാനം സജ്ജം: മന്ത്രി കെ രാജന് | Revenue Minister K Rajan says state is ready to face any emergency – News18 Malayalam\nകനത്ത മഴയെ തുടര്‍ന്നുള്ള ഏത് അടിയന്തിര സാഹചര്യങ്ങള് നേരിടുന്നതിനായി സംസ്ഥാനം സജ്ജം: മന്ത്രി കെ രാജന്\nസംസ്ഥാനത്ത് കനത്ത മഴ തുടരുമെന്ന് കേന്ദ്ര കാലാവസ്ഥാ കേന്ദ്രവും മുന്നറിയിപ്പ് നൽകി.9ജില്ലകളിൽ ഓറഞ്ച് അലർട്ടും നാല് ജില്ലകളിൽ യെല്ലോ അലർട്ടും പ്രഖ്യാപിച്ചിട്ടുണ്ട്.\nLast Updated : October 12, 2021, 17:46 IST\nതിരുവനന്തപുരം:കനത്ത മഴയെ തുടര്‍ന്നുള്ള\nഏത് അടിയന്തിര സാഹചര്യങ്ങള് നേരിടുന്നതിനായി സംസ്ഥാനം സജ്ജമെന്ന് റവന്യൂമന്ത്രി കെ രാജന്. ദുരന്ത നിവാരണ പ്രവര്‍ത്തനങ്ങള് ശക്തിപ്പെടുത്തുന്നതിനുമായി ജില്ലാ കളക്ടര്‍മാരുടേയും മറ്റു ഉന്നത ഉദ്യോഗസ്ഥരുടേയും ദുരന്ത നിവാരണ അതോറിറ്റിയുടേയും യോഗം ഓണ്‍ലൈനില് ചേര്‍ന്നതായും അദ്ദേഹം പറഞ്ഞു.എന്‍ഡിആര്‍എഫിന്റെ ആറ് സംഘം തൃശ്ശൂര്, ആലപ്പുഴ, ഇടുക്കി, വയനാട് ജില്ലകളില് ക്യാമ്പ് ചെയ്യുന്നുണ്ട്. നിലവില് സംസ്ഥാനത്ത് 27 ക്യാമ്പുകള് ആരംഭിച്ചതായും അദ്ദേഹം പറഞ്ഞു.\nകേരളത്തിലെ മിക്കയിടങ്ങളിലും കഴിഞ്ഞ 24 മണിക്കൂറിനിടെ അതി തീവ്ര മഴയാണ് പെയ്തതെന്നാണ് കേന്ദ്ര കാലാവസ്ഥാ വകുപ്പിന്റെ കണക്ക്. തമിഴ്‌നാട്ടിലെ ചില പ്രദേശങ്ങളിലും ശക്തമായ മഴ പെയ്തിട്ടുണ്ട്. കേരളം, ആന്‍ഡമാന്, കര്‍ണാടക, തമിഴ്‌നാട്, പുതുച്ചേരി എന്നിവിടങ്ങളില് വരും ദിവസങ്ങളില് തീവ്രമോ അതി തീവ്രമോ ആയ മഴയ്ക്കു സാധ്യതയുണ്ടെന്നാണ് മുന്നറിയിപ്പ്. അറബിക്കടലില് രൂപപ്പെടുന്ന ന്യൂനമര്‍ദം അടുത്ത മൂന്നു ദിവസം കനത്ത മഴയ്ക്കും കാറ്റിനും കാരണമാവുമെന്നാണ് വിലയിരുത്തല്.\nകേരളത്തില് ഇത്തിക്കരയാറില് രൂക്ഷമായ വെള്ളപ്പൊക്കത്തിന് സാധ്യതയുണ്ടെന്ന് കേന്ദ്ര ജലകമ്മിഷന്റെ മുന്നറിയിപ്പ്. അപകട നിലയ്ക്കും മുകളിലാണ് ഇത്തിക്കരയാര് ഒഴുകുന്നതെന്ന് മുന്നറിയിപ്പില് പറയുന്നു. 2018 ഓഗസ്റ്റ് 16ന് രേഖപ്പെടുത്തിയതിലും മുകളിലാണ് നദിയുടെ ഒഴുക്ക്. കര്‍ണാടകയിലെയും തമിഴ്‌നാട്ടിലെയും ഏതാനും നദികളും കര കവിഞ്ഞ് ഒഴുകയാണെന്ന് ജലകമ്മീഷന് ചൂണ്ടിക്കാട്ടി. ഇവിടെ വെള്ളപ്പൊക്ക മുന്നൊരുക്കങ്ങള് സ്വീകരിക്കണമെന്ന് മുന്നറിയിപ്പില് പറയുന്നു.\nഇതിനിടെ, സംസ്ഥാനത്ത് കനത്ത മഴ തുടരുമെന്ന് കേന്ദ്ര കാലാവസ്ഥാ കേന്ദ്രവും മുന്നറിയിപ്പ് നൽകി.9ജില്ലകളിൽ ഓറഞ്ച് അലർട്ടും നാല് ജില്ലകളിൽ യെല്ലോ അലർട്ടും പ്രഖ്യാപിച്ചിട്ടുണ്ട്.\nമലപ്പുറം കരിപ്പൂരിൽ വീടിന് മുകളിൽ മണ്ണിടിഞ്ഞു വീണ് രണ്ട് കുട്ടികൾ മരിച്ചു\nസംസ്ഥാനത്ത് കനത്ത മഴയിൽ ദുരിതം തുടരുന്നു. കനത്ത മഴയിലും മണ്ണിടിച്ചിലിലും മൂന്നു മരണമാണ് ഇതുവരെ റിപ്പോർട്ട് ചെയ്തത്. മലപ്പുറം കരിപ്പൂരിൽ വീടിനു മുകളിലേക്ക് മണ്ണിടിഞ്ഞ് രണ്ട് കുട്ടികൾ മരിച്ചു. ചോനാരിയിൽ മുഹമ്മദ് കുട്ടിയുടെ മകൾ സുമയ്യയുടെയും അബൂബക്കറിന്റെയും മക്കളായ എട്ടുവയസുകാരി ലിയാന ഫാത്തിമയും ഏഴ് മാസം പ്രായമുള്ള സഹോദരി ലുബാനയുമാണ് മരിച്ചത്. പുലർച്ചെയായിരുന്നു അപകടം. വീടിന് മുകളിൽ മതിൽ ഇടിഞ്ഞു വീഴുകയായിരുന്നു.\nഉടന്‍തന്നെ രണ്ട് കുട്ടികളെയും കോഴിക്കോട് മെഡിക്കല് കോളേജില് എത്തിച്ചുവെങ്കിലും ജീവന് രക്ഷിക്കാനായില്ല. മലപ്പുറം ജില്ലയില് രാത്രി മുഴുവന് അതിശക്തമായ മഴ തുടരുകയായിരുന്നു. വീടിന് മുകളിലേക്ക് മണ്ണ് ഇടിഞ്ഞുവീണതിനെ തുടര്‍ന്ന് വീട് തകർന്നു. മലപ്പുറം ജില്ലയില് രാത്രി മുഴുവന് അതിശക്തമായ മഴ തുടരുകയായിരുന്നു.\nകൊല്ലം തെന്മല നാഗമലയിൽ തോട്ടിൽ വീണ് ഒരു വയോധികൻ മരിച്ചു. നാഗമല സ്വദേശി ഗോവിന്ദരാജാണ് മരിച്ചത്. വീട്ടിലേക്ക് പോകുന്ന വഴിയിലുള്ള തോട്ടിലെ ഒഴുക്കില്‍പ്പെട്ടാണ് മരിച്ചത്. കാലിന് സ്വാധീനം കുറവുള്ള ഗോവിന്ദരാജ് നാഗമലയിലുള്ള ക്ഷേത്രത്തിലാണ് അന്തിയുറങ്ങിയിരുന്നത്.\nശക്തമായ മഴയിൽ ക്ഷേത്രത്തിലേക്ക് വെള്ളം വരുന്നത് കണ്ടു തോടിനു കുറുകെ ഉള്ള പാലം മുറിച്ചു കടക്കുന്നതിനിടയിൽ ഒഴുക്കിൽ പെട്ടുകയായിരുന്നു. അപകടത്തിൽപ്പെട്ട സ്ഥലത്തുനിന്നും വളരെ ദൂരെ മാറിയാണ് മൃതദേഹം കണ്ടെടുത്തത്.\nഅതേസമയം, സംസ്ഥാനത്ത്9ജില്ലകളിൽ ഓറഞ്ച് അലർട്ട് പ്രഖ്യാപിച്ചു. പാലക്കാട്, മലപ്പുറം, കോഴിക്കോട് ജില്ലകളിൽ കൂടിയാണ് ഓറഞ്ച് അലർട്ട്. ഇന്നലെ ഈ മൂന്ന് ജില്ലകളിലും യെല്ലോ അലർട്ടായിരുന്നു.\nതൃശൂർ, വയനാട്, കണ്ണൂർ, കാസർകോട് ജില്ലകളിലും യെല്ലോ അലർട്ട് ഉണ്ട്. കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി ജില്ലകളിലും ഓറഞ്ച് അലർട്ടുണ്ട്.\nകോഴിക്കോടും കനത്ത മഴ തുടരുകയാണ്. ചാലിയാറിൽ ജലനിരപ്പുയർന്നു. നഗരത്തിൽ മാവൂർ റോഡിലുൾപ്പെടെ വെള്ളം കയറി. പാലക്കാട് അട്ടപ്പാടിയിൽ ശക്തമായ മഴയിൽ ചുരത്തിൽ പലയിടത്തും മണ്ണിടിച്ചിലുണ്ടായി. മരങ്ങൾ വീണതിനെ തുടർന്ന് തടസ്സപ്പെട്ട ഗതാഗതം ഭാഗികമായി പുനഃസ്ഥാപിച്ചു.\nകനത്ത മഴയിൽ കൊണ്ടോട്ടിയിൽ വ്യാപകവെള്ളക്കെട്ട്. ഗതാഗതം തടസ്സപ്പെട്ടു. ഒട്ടേറെ വാഹനങ്ങൾ വെള്ളത്തിൽ മുങ്ങി. ചാലക്കുടി പുഴയിൽ ജലനിരപ്പുയരുകയാണ്. പരിയാരം കമ്മളം മേഖലയിൽ വീടുകളിൽ വെള്ളം കയറി. അതിരപ്പിള്ളിയും വാഴച്ചാലും നിറഞ്ഞൊഴുകുകയാണ്.\nFirst published: October 12, 2021, 17:43 IST\nK Rajan Revenue MinisterKerala rains


വൈദ്യുതി നിരക്ക് ഉടൻ വർദ്ധിക്കുമോ? വിശദീകരണവുമായി KSEB : Electricity tariff Regulation: Will rates go up? Explains KSEB - KL Scholarships\nHome Government news വൈദ്യുതി നിരക്ക് ഉടൻ വർദ്ധിക്കുമോ? വിശദീകരണവുമായി KSEB : Electricity tariff Regulation: Will rates go up? Explains KSEB\nവൈദ്യുതി നിരക്ക് ഉടൻ വർദ്ധിക്കുമോ? വിശദീകരണവുമായി KSEB : Electricity tariff Regulation: Will rates go up? Explains KSEB\nPosted By: KL Scholarships ഡിസംബർ 16, 2020 LeaveaReply\nതിരുവനന്തപുരം: സംസ്ഥാനത്തെെ വൈദ്യുതി നിരക്കുകൾ ഉടൻ വർദ്ധിപ്പിക്കുമെന്ന വാർത്ത വസ്തുതാ വിരുദ്ധമെന്ന് കെ.എസ്.ഇ.ബി. ഫേസ്ബുക്കിൽ പോസ്റ്റ് ചെയ്ത കുറിപ്പിലാണ് കെ.എസ്.ഇ.ബി ഇക്കാര്യം വ്യക്തമാക്കിയത്.\nകേരള സംസ്ഥാനത്തെ വൈദ്യുതി നിരക്ക് നിശ്ചയിക്കാനുള്ള അധികാരം കേരള സ്റ്റേറ്റ് ഇലക്ട്രിസിറ്റി റഗുലേറ്ററി കമ്മീഷനാണ്. നിലവിലുള്ള വൈദ്യുതി നിരക്ക് ഈടാക്കുന്നത്, 2018 ഏപ്രിൽ മുതൽ 2022 മാർച്ച് വരെയുള്ള കാലയളവിലേക്ക് ബാധകമായ മൾട്ടി ഇയർ താരിഫ് റെഗുലേഷൻ അനുസരിച്ചാണ്. 2019 ജൂലായിലാണ് നിരക്ക് എത്രയെന്ന് നിശ്ചയിച്ച ഉത്തരവ് പുറപ്പെടുവിച്ചത്.\nപ്രസ്തുതകാലയളവിൽ നിശ്ചയിച്ച നിരക്കിൽ മാറ്റങ്ങൾ അനിവാര്യമെങ്കിൽ കെഎസ്ഇബി ഇടക്കാല പുനപരിശോധനയ്ക്കായി റെഗുലേറ്ററി കമ്മീഷനെ സമീപിക്കേണ്ടതാണ്. എന്നാൽ ഇക്കാര്യം ആവശ്യപ്പെട്ടുകൊണ്ട് കമ്മീഷനെ സമീപിച്ചിട്ടില്ലാ എന്ന് കെഎസ്ഇബി കുറിപ്പിൽ വ്യക്തമാക്കിയിട്ടുണ്ട്. എന്നാൽ കമ്മീഷനു മുമ്പാകെ കെഎസ്ഇബി ഒരു ഇടക്കാല പെറ്റിഷൻ 2020 മാർച്ചിൽ സമർപ്പിച്ചിരുന്നു. ഇതിലാകട്ടെ താരിഫ് പരിഷ്കരണം ആവശ്യപ്പെട്ടിട്ടും ഇല്ല.\n2022 മാർച്ച് മുതലുള്ള കാലയളവിലേക്കുള്ള കെഎസ്ഇബിയുടെ വരവ് ചെലവുകൾ കണക്കാക്കുന്നതും അന്തർ സംസ്ഥാന പ്രസരണത്തിൽ വരുന്ന അധിക ചിലവ് കണക്കാക്കുന്നതിനുമുള്ള ചട്ടങ്ങൾ രൂപപ്പെടുത്തുന്നതിനുള്ള പ്രാഥമിക നടപടികൾ പോലും കമ്മീഷൻ ഇതുവരെയും കൈക്കൊണ്ടിട്ടില്ല എന്നും അവർ പറഞ്ഞു. മേൽപ്പറഞ്ഞ ചട്ടങ്ങൾ രൂപീകരിച്ചതിനു ശേഷം മാത്രമേ നിരക്ക് വർധന അനിവാര്യമെങ്കിൽ കമ്മീഷൻറെ പരിഗണനയിൽ വരികയുള്ളൂ.\nവൈദ്യുതി വാങ്ങൽ ചിലവിൽ ഉണ്ടാകുന്ന അധിക ബാധ്യത കാലാകാലങ്ങളിൽ കമ്മിഷൻ തിട്ടപ്പെടുത്താറുണ്ട്. ഇതിൻറെ ചാർജ് ഉപഭോക്താക്കളിൽനിന്ന് ഈടാക്കാറുമുണ്ട്. എന്നാൽ കോവിഡ് പശ്ചാത്തലത്തിൽ ഉപഭോക്താക്കളുടെ ബുദ്ധിമുട്ട് കണക്കിലെടുത്ത് ഇന്ധന ചാർജ് ഈടാക്കുന്നത് കമ്മീഷൻ തൽക്കാലത്തേക്ക് മാറ്റി വെച്ചിട്ടുണ്ട്. നിലവിൽ ഇത് സംബന്ധിച്ച പുതിയ തീരുമാനങ്ങൾ ഒന്നും കെഎസ്ഇബി കൈക്കൊണ്ടിട്ടില്ലെന്ന് ഫേസ്ബുക്ക് പോസ്റ്റിൽ പറയുന്നു.


നടനും സംവിധായകനുമായ താരിഖ് ഷാ അന്തരിച്ചു | PravasiExpress\nHome Lifestyle Obituary നടനും സംവിധായകനുമായ താരിഖ് ഷാ അന്തരിച്ചു\nപഴയകാല നടനും സംവിധായകനുമായ താരിഖ് ഷാ (58) അന്തരിച്ചു. മുംബൈയിലെ ഒരു സ്വകാര്യ ആസ്പത്രിയിലായിരുന്നു അന്ത്യം. ഏറെനാളായി വൃക്കസംബന്ധമായ രോഗത്തിന് ചികിത്സയിലായിരുന്നു. എന്നാൽ, ന്യൂമോണിയബാധയെ തുടർന്നാണ് അന്ത്യം. പഴയകാല നടി ഷോമ ആനന്ദാണ് ഭാര്യ. മകൾ: സാറ.\nമുംബൈ സെൻട്രൽ, എഹ്സാസ്, ഗുംനാം ഹൈ കൊയി, തുടങ്ങിയവയാണ് താരിഖിന്റെ പ്രശസ്തമായ ചിത്രങ്ങൾ. വിനോദ് ഖന്ന, ജിതേന്ദ്ര, റീന റോയ്, അനുപം ഖേർ തുടങ്ങിയവർ അഭിനയിച്ച ജനം കുണ്ഡലി സംവിധാനം ചെയ്തത് താരിഖാണ്.\nPrevious articleബിഗ് ടിക്കറ്റ് നറുക്കെടുപ്പിൽ വീണ്ടും മലയാളിക്ക് ഭാഗ്യം; 9.98 കോടി സമ്മാനം, ഒന്നാം സമ്മാനം ബംഗ്ലദേശ് പൗരന്\nNext articleധര്‍മ്മടത്തെ ചെങ്കടലാക്കി മുഖ്യമന്ത്രിയുടെ റോഡ് ഷോ: റോഡ് ഷോയിൽ ചലച്ചിത്ര താരങ്ങളും


എന്നെ ആളുകൾ ആദ്യം കാണുമ്പോൾ ചോദിക്കുന്നത് അതിനെ പറ്റിയാണ് !! മാന്‍വി സുരേന്ദ്രന് - മലയാളം ന്യൂസ് പോർട്ടൽ\nPosted on July 3, 2020, 4:18 PM\nസീത എന്ന സീരിയലിൽ കൂടി പ്രേക്ഷകർക്ക് ഏറെ പരിചിതമായ താരമാണ് മാൻവി. നിരവധി സീരിയലുകളിൽ മാൻവി ഇതിനോടകം അഭിനയിച്ച് കഴിഞ്ഞു, ഇപ്പോൾ താരം ഒരു പ്രമുഖ ചാനലിന് നൽകിയ അഭിമുഖത്തിൽ തന്റെ മുടിയെ കുറിച്ച് മാൻവി പറഞ്ഞിരിക്കുകയാണ്. ചെറുപ്പ കാലം മുതൽ നൃത്തം ഇഷ്ടമുള്ള കുട്ടി ആയിരുന്നു മാൻവി, മോഹിനിയാട്ടം ആയിരുന്നു മെയിൻ അതില് സംസ്ഥാന ജേതാവായിരുന്നു അതിന്റെ ഫോട്ടോ പാത്രത്തില് കണ്ടിട്ടാണ് മാൻവിയെ സീരിയലിലേക്ക് ക്ഷണിച്ചത്. എന്നാൽ ആ സീരിയല് നടന്നില്ല. പിന്നീട് അതെ ടീമിന്റെ ചേച്ചിയമ്മ എന്ന സീരിയലിലൂടെ അഭിനയത്തിലേക്ക് എത്തി.\nസീതയിലെ അര്‍ച്ചന എന്ന കഥാപാത്രമാണ് ഒരുപാട് വഴിത്തിരിവായത്. നെഗറ്റീവ് വേഷമായിരുന്നു. പിന്നീട് താരത്തെ തേടി അത്തരത്തില് നിരവധി വേഷങ്ങള് എത്തി. സ്കൂളില് പഠിക്കുമ്ബോള് മുതല് ക്യാമറക്ക് മുന്നില് എങ്ങനെയെങ്കിലും എത്തണം എന്നായിരുന്നു മാൻവിയുടെ ആഗ്രഹം. സീരിയലിനു പുറമെ സ്റ്റാർ മാജിക്കിലും മാൻവി എത്താറുണ്ട്. അവിടെ ഫുൾ ഹാപ്പിയാണ്, കളിയും ചിരിയുമൊക്കെയായി നല്ല രസമാണ് എന്നാണ് താരത്തിന്റെ അഭിപ്രായം.\nപലരും തന്നെ നേരിട്ട് കാണുമ്പൊൾ ആദ്യം ചോദിക്കുന്നത് മുടിയുടെ രഹസ്യം ആണെന്ന് മാൻവി പറയുന്നു, അതിന്റെ രഹസ്യം എന്താണെന്ന് പലരും ചോദിക്കും. പ്രതേകിച്ച് ഒന്നുമില്ല. എണ്ണ തലയില് പുരട്ടാറില്ല. ഇത് പാരമ്പര്യമായി കിട്ടിയ മുടി ആണെന്ന് താരം വ്യക്തമാക്കുന്നു. എന്റെ അച്ഛന്റെ അമ്മയ്ക്കും നല്ല മുടിയുണ്ട്. അത് എനിക്ക് കിട്ടിയതാണെന്നാണ് എല്ലാവരും ഇവിടെ പറയുന്നത് എന്ന് മാൻവി പറയുന്നത്. ഇപ്പോൾ പാലായിൽ പിജിക്ക് പടിക്കുകയാണ് മാൻവി.\nRelated Items:featured, manve surendran, mollywood


Thursday, May 26, 2022 08:28:18 AM\nPosted By: Nri Malayalee September 6, 2017\nസ്വന്തം ലേഖകന്: കുടിയേറ്റക്കാരുടെ സംരക്ഷണത്തിനായി ഒബാമ കൊണ്ടുവന്ന ഡിഎസിഎ നിയമം റദ്ദാക്കി ട്രംപ്, യുഎസിലെ ഇന്ത്യന് വിദ്യാര്‍ഥികളും കുടിയേറ്റക്കാരും ആശങ്കയില്. പ്രായപൂര്‍ത്തിയാവുന്നതിനു മുന്പ് യുഎസില് എത്തിയ 8,00,000 നിയമവിരുദ്ധ കുടിയേറ്റക്കാര്‍ക്കു വര്‍ക്ക് പെര്‍മിറ്റ് അനുവദിക്കുകയും നാടുകടത്തലില്‍നിന്നു സംരക്ഷണം നല്‍കുകയും ചെയ്തുകൊണ്ട് 2012ല് ഒബാമ ഭരണകൂടം കൊണ്ടുവന്ന ഡിഎസിഎ (ഡെഫേര്‍ഡ് ആക്ഷന് ഫോര് ചൈല്‍ഡ്ഹുഡ് അറൈവല്) പദ്ധതിയാണ് ട്രംപ് അവസാനിപ്പിച്ചത്.\nഈ നിയമത്തിന്റെ അടിസ്ഥാനത്തില് അമേരിക്കയില് നിയമപരമായി തുടരുന്നതിന് അര്‍ഹത ലഭിച്ച 17,000 ത്തോളം ഇന്ത്യന് വിദ്യാര്‍ഥികളേയും ഏഴായിരത്തോളം ഇന്ത്യന് വംശജരെയും ഈ ഉത്തരവു ദോഷകരമായി ബാധിക്കും. നിയമം പിന്‍വലിച്ചതായി യുഎസ് അറ്റോര്‍ണി ജനറല് ജെഫ് സെസ്സിയന്‍സ് പറഞ്ഞു. ഒബാമ ഭരണകൂടം കൊണ്ടുവന്ന നിയമം പിന്‍വലിക്കുമെന്ന് ദിവസങ്ങളായി സൂചനയുണ്ടായിരുന്നു.\nഒബാമ കൊണ്ടുവന്ന ഡിസിഎ നിയമം റദ്ദാക്കുമെന്നത് ട്രംപിന്റെ തെരഞ്ഞെടുപ്പ് വാഗ്ദാനങ്ങളില് ഒന്നായിരുന്നു. 80,000 അണ് ഡോക്യുമെന്റഡ് കുട്ടികളാണ് നിയമവിരുദ്ധമായി കുടിയേറിയ മാതാപിതാക്കളോടൊപ്പം യുഎസില് എത്തിയിരിക്കുന്നത്. ഇവര് ഇവിടെ വിദ്യാഭ്യാസം നടത്തുകയും വിവിധ മേഖലകളില് ഉയര്‍ന്ന തസ്തികകളില് ഉള്‍പ്പെടെ തൊഴിലെടുക്കുന്നവരുമാണ്. ഇന്ത്യയില് നിന്നുള്ള 17,000 വിദ്യാര്‍ഥികളില് 3608 പേര് മാത്രമേ ഡിഎസിഎ നിയമത്തിന്റെ ആനുകൂല്യം വേണമെന്നാവശ്യപ്പെട്ട് ഇതുവരെ അപേക്ഷ നല്‍കിയിട്ടുള്ളൂ.\nവരുന്ന എല്ലാവരെയും സ്വീകരിക്കാനാവില്ലെന്നും എത്ര കുടിയേറ്റക്കാരെ സ്വീകരിക്കാം എന്നതിനു പരിധി വയ്ക്കണമെന്നും സെഷന്‍സ് ചൂണ്ടിക്കാട്ടി. ആറു മാസത്തിനകം ഈ കുടിയേറ്റക്കാരുടെ കാര്യത്തില് യുഎസ് കോണ്‍ഗ്രസ് നിയമ നിര്‍മാണം നടത്തണമെന്നും ഉത്തരവില് നിര്‍ദേശിച്ചിട്ടുണ്ട്. 2018 മാര്‍ച്ച് അഞ്ചുവരെ ആരെയും നാടുകടത്തില്ല.നിലവിലുള്ള വര്‍ക്ക് പെര്‍മിറ്റുകളുടെ കാലാവധി പൂര്‍ത്തിയാക്കാന് അനുവദിക്കും. പുതിയ അപേക്ഷകള് സ്വീകരിക്കില്ലെന്നും ഉത്തരവില് പറയുന്നു.\nകോണ്‍ഗ്രസിനെ മറികടന്നാണ് 2012ല് ഒബാമ നിയമവിരുദ്ധ കുടിയേറ്റക്കാര്‍ക്കു സംരക്ഷണം അനുവദിച്ചതെന്നു വൈറ്റ്ഹൗസ് പുറപ്പെടുവിച്ച പ്രസ്താവനയില് ചൂണ്ടിക്കാട്ടി. കോണ്‍ഗ്രസ്, നിങ്ങളുടെ ചുമതല നിറവേറ്റാന് തയാറാവുകയെന്ന് ഉത്തരവില് ഒപ്പുവച്ചതിനു ശേഷം ട്രംപ് ട്വീറ്റ് ചെയ്തു. ഉത്തരവില് പ്രതിഷേധിച്ച് വൈറ്റ്ഹൗസിനു മുന്നില് നിരവധി സംഘടനകള് പ്രതിഷേധ പ്രകടനം നടത്തി.


ബെംഗളൂരുവില് വീണ്ടും ഹരിത ഇടനാഴി: ഹൃദയം എത്തിച്ചത് എട്ടു മിനിറ്റില് | Heart health\nബെംഗളൂരുവില് വീണ്ടും ഹരിത ഇടനാഴി: ഹൃദയം എത്തിച്ചത് എട്ടു മിനിറ്റില്\nജീവനു വേണ്ടി ബെംഗളൂരു കൈകോര്‍ത്തപ്പോള് ഹൃദയം വഹിച്ച ആംബുലന്‍സ് ഒരാസ്പത്രിയില് നിന്നും 16 കിലോമീറ്റര് അകലെയുള്ള മറ്റൊരു ആസ്പത്രിയിലേക്ക് പറന്നെത്താനെടുത്തത് എട്ടു മിനിറ്റു മാത്രം.\nബെംഗളൂരു: തുടിക്കുന്നഹൃദയം മറ്റൊരാളില് തുന്നിച്ചേര്‍ക്കാനായി ബെംഗളൂരു നഗരത്തില് വീണ്ടും ഹരിത ഇടനാഴി തീര്‍ത്തു. ജീവനു വേണ്ടി ബെംഗളൂരു കൈകോര്‍ത്തപ്പോള് ഹൃദയം വഹിച്ച ആംബുലന്‍സ് ഒരാസ്പത്രിയില് നിന്നും 16 കിലോമീറ്റര് അകലെയുള്ള മറ്റൊരു ആസ്പത്രിയിലേക്ക് പറന്നെത്താനെടുത്തത് എട്ടു മിനിറ്റു മാത്രം. തുടര്‍ന്ന് ഹൃദയം മറ്റൊരാളില് വിജയകരമായി തുന്നിച്ചേര്‍ത്തു. ഈ വര്‍ഷം ഇത് പത്താം തവണയാണ് നഗരത്തില് ഹരിത ഇടനാഴി തീര്‍ക്കുന്നത്.\nബെംഗളൂരു സ്വദേശിയായ മോഹന്‍കുമാറിന്റെ ഹൃദയമാണ് മറ്റൊരാളില് തുന്നിച്ചേര്‍ത്തത്. കഴിഞ്ഞ ദിവസം ഓഫീസില് നിന്നു വീട്ടിലേക്കു മടങ്ങുന്നതിനിടെ ബൈക്കപകടത്തില് പരിക്കേറ്റ മോഹനനെ മണിപ്പാല് ആസ്പത്രിയില് പ്രവേശിപ്പിച്ചിരുന്നു. എന്നാല് പ്രതീക്ഷ കൈവിട്ടതോടെ മരിക്കുമെന്ന വിവരം ഡോക്ടര്‍മാര് ബന്ധുക്കളെ അറിയിച്ചു. തുടര്‍ന്ന് ഇവര് അവയവദാനത്തിന് സന്നദ്ധരാവുകയായിരുന്നു.\nഇതിനിടെ രാമയ്യ മെഡിക്കല് കോളേജില് ഒരു രോഗിക്ക് ഹൃദയം ആവശ്യമാണെന്ന വിവരം ലഭിച്ചു. തുടര്‍ന്ന് ഹൃദയം കൊണ്ടുപോകാനുള്ള തയ്യാറെടുപ്പുകള് നടത്തുകയായിരുന്നു. ബുധനാഴ്ച രാവിലെ പോലീസ് ഇതിനായി റോഡുകളില് വാഹനങ്ങള് തടഞ്ഞു. തുടര്‍ന്ന് ശരവേഗത്തില് ഓള്‍ഡ് മദ്രാസ് റോഡില് നിന്നും മത്തിക്കരയിലുള്ള രാമയ്യ കോളേജില് ആംബുലന്‍സെത്തി. ഹൃദയം തുന്നിപ്പിടിപ്പിച്ചയാള് സുഖമായിരിക്കുന്നുവെന്ന് ഡോക്ടര്‍മാര് ്അറിയിച്ചു. മോഹന്‍കുമാറിന്റെ സംസ്‌കാരം വൈകിട്ട് ബെംഗളൂരുവില് നടന്നു.


കുഞ്ഞുങ്ങൾക്ക് പൗഡർ ഇടാമോ ... വേണ്ട, ഒട്ടും വേണ്ട | Health | Deshabhimani | Monday Jun 25, 2018\nകുഞ്ഞുങ്ങളെ പൗഡറിട്ടു സുന്ദരൻമാരും സുന്ദരികളും ആക്കുന്നവർ ശ്രദ്ധിക്കുക..അത് അപകടംപിടിച്ച പണിയാണെന്ന് ഡോ. ജെ എസ് വീണ. കുഞ്ഞുങ്ങളിൽ അലർജിയുണ്ടാക്കുന്ന പ്രധാന കാരണം ഈ പൗഡർ ഇടലാണെന്നും പൗഡറിലെ കുഞ്ഞുകുഞ്ഞുകണികകൾ കുഞ്ഞുങ്ങളുടെ ശ്വാസകോശ അറകളിൽ കയറിയിരുന്നു വലിയ പ്രശ്‌നങ്ങൾ ഉണ്ടാക്കുമെന്നും അവർ ഫേസ്‌ബുക്ക് പോസ്‌റ്റിൽ വിശദമാക്കി. പൗഡർ ടിൻ കുഞ്ഞുങ്ങൾക്ക് കളിക്കാൻ കൊടുക്കരുതെന്നും അവർ പറയുന്നു.\nമിക്ക ബേബി പൗഡറുകളുടെയും talc safetyയെ കുറിച്ച് വായിക്കുകയാണെങ്കിൽ hypoallergic എന്നൊരു വാക്ക് കാണാൻ കഴിയും. അതായത് കുറഞ്ഞ രീതിയിലേ അല്ലെർജി ഉണ്ടാക്കു എന്ന് !wowww. അല്ലർജി ഉണ്ടാക്കില്ല എന്ന് വാക്ക് തന്നിട്ടില്ല എന്ന് സാരം ! Kindly read about PULMONARY TALCOSIS and its variants\nഏതൊരു വസ്തുവും എപ്പോ വേണെങ്കിലും അല്ലർജി ഉണ്ടാക്കാം. ഉദാഹരണത്തിന് കണ്മഷി. മൂന്നാംവർഷ MBBSന് പഠിക്കുമ്പോഴാണ്. പരീക്ഷയുടെ തലേന്ന് കണ്മഷി പ്രാന്ത് ! കുറച്ചെടുത്തിട്ടു, അതിന്റെ നീറ്റൽ സുഖം abuse ചെയ്തു പഠിച്ചോണ്ടിരുന്നു!!!! പിന്നെ ഉറങ്ങി. രാത്രി എന്തോ ഒരു അസ്വസ്ഥത തോന്നി എണീറ്റു. കണ്ണാടി നോക്കിയപ്പോൾ ഞാൻ തന്നെ ഞെട്ടി. കണ്ണിന്റെ വെള്ളഭാഗം കുഴിഞ്ഞിരിക്കുന്നു. Conjunctivaക്ക്/കണ്ണിനു മുകളിലെ നേർത്ത സ്തരത്തിന് oedema/നീര് . Pling! നല്ല ചൊറിച്ചലും നീരൊലിപ്പും ! പിന്നെ ചുമയും ശ്വാസംമുട്ടലും കൂടി തലപൊക്കി തുടങ്ങിയപ്പോൾ ഓടിപ്പോയി life saving injection എടുക്കേണ്ടി വന്നു. പിന്നെ ഇങ്ങോട്ട് കണ്മഷി ഇട്ടിട്ടില്ല. ഇടക്ക് ആഗ്രഹം വരുമ്പോൾ മണത്തുനോക്കും. ഈയിടെ മണവും suffocating ആണ്! ചന്ദനത്തിരി, കൊതുകുതിരി, പെയിന്റ് മണം എല്ലാം ഇതേക്കണക്ക് ! ആസ്ത്മയുള്ളവരിൽ ഇതൊക്കെ എപ്പോ വേണെങ്കിലും മാരകമായേക്കാം.\nസൂക്ഷിക്കുക. കുഞ്ഞുങ്ങളെയെങ്കിലും വെറുതെ വിടുക\nഡോ. ജെ എസ് വീണ\nVIDEO- "ഭയപ്പെടേണ്ട... ഇത് ഞാന് ജീവിച്ചിരിയ്ക്കുമ്പോള് രേഖപ്പെടുത്തുന്ന വാക്കുകളാണ് '... ഡോ.ഡി ബാബുപോളിന്റെ "മരണാനന്തര' സന്ദേശം പുറത്ത്


വൈറ്റ് ഹൗസിന്റെ പടിയിറങ്ങും മുമ്പേ ട്രംപിന്റെ മകളുടെ വിവാഹ നിശ്ചയം – Chandrika Daily\nBy web desk3Wednesday January 20, 2021 17:46 pm\n23 കാരനായ ബൗലസുമായാണ് ടിഫാനിയുടെ വിവാഹ നിശ്ചയം നടന്നിരിക്കുന്നത്\nവാഷിംഗ്ടണ്: അമേരിക്കന് പ്രസിഡന്റ് സ്ഥാനമൊഴിയുന്നതിന് മുമ്പായി ഡൊണാള്‍ഡ് ട്രംപിന്റെ കുടുംബത്തില് വിവാഹ നിശ്ചയം. ഇളയമകള് ടിഫാനി ട്രംപിന്റെ വിവാഹ നിശ്ചയമാണ് കഴിഞ്ഞ ദിവസം വൈറ്റ് ഹൗസില് വെച്ച് നടന്നത്. വൈറ്റ് ഹൗസില് വെച്ച് നടന്ന ചടങ്ങിന്റെ ചിത്രങ്ങളും ടിഫാനി പങ്കുവെച്ചിട്ടുണ്ട്. ട്രംപിന്റെ രണ്ടാമത്തെ ഭാര്യയായ മാര്‍ല മാപ്ലെസില് ഉണ്ടായ മകളാണ് 27 കാരിയായ ടിഫാനി. 23 കാരനായ ബൗലസുമായാണ് ടിഫാനിയുടെ വിവാഹ നിശ്ചയം നടന്നിരിക്കുന്നത്.\nഅതേസമയം ഇക്കഴിഞ്ഞ പ്രസിഡന്റ് തെരഞ്ഞെടുപ്പില് പ്രചാരണത്തിന് ട്രംപിനു വേണ്ടി ടിഫാനിയും രംഗത്തുണ്ടായിരുന്നു. ഒക്ടോബറില് ട്രംപ് നടത്തിയ ട്രംപ് പ്രൈഡ് എന്ന പ്രചാരണ പരിപാടിയില് ടിഫാനി നടത്തിയ പ്രസംഗം വാര്‍ത്തയായിരുന്നു.\nഅതേസമയം ബൈഡന്റെ സ്ഥാനാരോഹണ ചടങ്ങില് പങ്കെടുക്കില്ലെന്ന് ട്രംപ് പറഞ്ഞു. വീഡിയോ സന്ദേശത്തിലൂടെയായിരുന്നു അദ്ദേഹത്തിന്റെ പ്രതികരണം. അമേരിക്കയുടെ സമൃദ്ധിനിലനിര്‍ത്തുന്നതിനായി പുതിയ ഭരണകൂടത്തിന് വേണ്ടി പ്രാര്‍ത്ഥിക്കുന്നുവെന്നും അദ്ദേഹം വ്യക്തമാക്കി.


ലോക നേതാക്കന്മാരുടെ അതിസുരക്ഷാ വാഹനങ്ങൾ | World Leaders Cars\nമോദിയുടെ ബിഎംഡബ്ല്യു മുതൽ ട്രംപിന്റെ ബീസ്റ്റ് വരെ; ലോക നേതാക്കന്മാരുടെ അതിസുരക്ഷാ വാഹനങ്ങൾ\nമനോരമ ലേഖകൻ April 06, 2019 09:22 AM IST\nലോക നേതാക്കന്മാരുടെ യാത്ര സുരക്ഷിതമാക്കാനായി അതിസുരക്ഷാ കാറുകളാണ് ഓരോ രാജ്യത്തും ഉപയോഗിക്കുന്നത്. ബോംബുകളും വെടിയുണ്ടകളും മിസൈലുകൾ വരെ വന്നാലും കുലുങ്ങാത്ത അതിസുരക്ഷയാണ് ഇവരുടെ വാഹനങ്ങളിൽ. ലോകത്തെ ഏറ്റവും കരുത്തനായ ഭരണാധികാരിയായ അമേരിക്കന് പ്രസിഡന്റ് ഡോണള്‍ഡ് ട്രംപിന് സുരക്ഷയൊരുക്കുന്നത് ബീസ്റ്റാണെങ്കില് റഷ്യന് പ്രസിഡന്റ് വ്ലാഡിമിര് പുടിന്റെ ഔദ്യോഗിക വാഹനം കര്‍ത്തേഷാണ്. ഇന്ത്യൻ പ്രധാനമന്ത്രിയുടെ യാത്ര അതിസുരക്ഷാ ബിഎം‍ഡബ്ല്യുവിലും ചൈനീസ് തലവന്റെ യാത്ര ഹോങ്‌ക്വി എൽ5 ലിമോയിലുമാണ്. എന്തൊക്കെയാണ് ഇവരുടെ വാഹനങ്ങളിലെ സുരക്ഷാ സംവിധാനങ്ങൾ.\nമോദിയുടെ അതിസുരക്ഷാ ബിഎം‍ഡബ്ല്യു\nBMW7Series High Security, Representative Image\nമൻമോഹൻ സിങ് പ്രധാനമന്ത്രിയായിരുന്ന കാലത്താണ് അതിസുരക്ഷാ ബിഎംഡബ്ല്യു പ്രധാനമന്ത്രിയുടെ സുരക്ഷയ്ക്കായി വാങ്ങുന്നത്. എസ്പിജിയുടെ നിർദേശപ്രകാരമായിരുന്നു ആ മാറ്റം. സെവൻ സീരിസിനെ അടിസ്ഥാനപ്പെടുത്തിയ ഹൈസെക്യൂരിറ്റി വാഹനമാണ് മോദി ഉപയോഗിക്കുന്നത്. ഇന്ത്യയിൽ ഇറക്കുമതി ചെയ്യുമ്പോൾ എകദേശം എട്ടരക്കോടി രൂപ വിലയുള്ള ഈ വാഹനം ലോകത്തിലെ ഏറ്റവും സുരക്ഷിതമായ കാറുകളിലൊന്നാണ്. മെഷിൻ ഗണ്ണിനെയും ഗ്രനേഡിനെയും പ്രതിരോധിക്കാനും കുഴിബോംബിന്റെ സ്ഫോടനം പോലും തടയാനുമുള്ള ശേഷിയുണ്ട് ഈ കാറിന്.\nവിആർ സെവൻ ബാലിസ്റ്റിക് പ്രൊട്ടക്‌ഷൻ സ്റ്റാൻഡേഡ് പ്രകാരമാണ് കാർ നിർമിച്ചിരിക്കുന്നത്. സാധാരണ സെവൻ സീരീസിൽനിന്നു വലിയ വ്യത്യാസം കാഴ്ചയിൽ ഈ കാറിനില്ല. അത്യാഡംബരം നിറഞ്ഞതാണ് ഉൾ‌വശം. പഞ്ചറായായാലും ഏതെങ്കിലും കാരണത്താല് ടയര് പൊട്ടിയാലും വാഹനത്തിനു സഞ്ചരിക്കാൻ സാധിക്കും. ഹാന്‍ഡ് ഗ്രനേഡുകള്, വെടിയുണ്ട, ലാന്‍ഡ് മൈന് എന്നിവയെ ചെറുക്കാൻ ശേഷിയുള്ള ബോഡിയാണ് കാറിന്റേത്. കൂടാതെ രാസായുധങ്ങള്, സ്‌നിപ്പറുകള് തുടങ്ങിയവയെയും തടയും.\nഇൻ ബിൽഡ് ഫയർസെക്യൂരിറ്റിയുണ്ട് കാറിൽ. വാഹനത്തിനുള്ളിൽ ഓക്സിജന്റെ അളവു കുറഞ്ഞാല് യാത്രക്കാർക്കു ശുദ്ധവായു നൽകാൻ പ്രത്യേക ടാങ്കുണ്ട്. തീപിടിക്കാത്ത ഇന്ധന ടാങ്കുകളാണ്. ആറു ലീറ്റർ ശേഷിയുള്ള എൻജിന് 5250 ആർപിഎമ്മിൽ 544 ബിഎച്ച്പി കരുത്തും 1500 ആർപിഎമ്മിൽ 750 എൻഎം ടോർക്കുമുണ്ട്. പൂജ്യത്തിൽനിന്ന് 100 കിലോമീറ്റർ വേഗം കൈവരിക്കാൻ 6.2 സെക്കൻഡ് മാത്രം വേണ്ടി വരുന്ന 760 എൽഐ ഹൈസെക്യൂരിറ്റിയുടെ കൂടിയ വേഗം 210 കിലോമീറ്ററാണ്. ഇതുകൂടാതെ റേഞ്ച് റോവറിന്റെ സെന്റിലൽ എന്ന അതിസുരക്ഷാ എസ്‌യുവിയും മോദിയുടെ വാഹന വ്യൂഹത്തിലുണ്ട്.\nഒബാമയുടെ കാലത്തു നിർമിച്ച കാ‍ഡിലാക്ക് വണ്ണിൽനിന്നു പുതിയ ബീസ്റ്റിലേക്ക് അമേരിക്കൻ പ്രസിഡന്റ് ഡോണൾഡ് ട്രംപ് മാറിയത് അടുത്തിടെയാണ്. ജനറൽ മോട്ടോഴ്സാണ് പുതിയ ബീസ്റ്റിന്റെയും നിർമാതാക്കൾ. 2015ൽ നിർമിച്ച കാഡിലാക്ക് വണ്ണിൽ നിന്ന് കാലികമായ മാറ്റങ്ങളോടെ ഏറ്റവും നൂതന ടെക്‌നോളജിയിലാണ് പുതിയ വാഹനം നിർമിച്ചത്. ബാലിസ്റ്റിക്, ഐഇഡി, രാസായുധ ആക്രമണങ്ങള് ചെറുക്കാന് പാകത്തിലാണ് ബീസ്റ്റിന്റെ നിര്‍മാണം. ജനറല് മോട്ടോഴ്‌സിന്റെ മിഡിയം ഡ്യൂട്ടി ട്രക്കിന്റെ പ്ലാറ്റ്‌ഫോമില് നിര്‍മിച്ചിരിക്കുന്ന വാഹനത്തിന് ഡീസല് എന്‍ജിനാണ്.\nഅതിനൂതന വാര്‍ത്താവിനിമയ സംവിധാനവും അടിയന്തര ചികിത്സാ സംവിധാനങ്ങളും ഒരുക്കിയിട്ടുണ്ട്. കവചിത ഇന്ധന ടാങ്കും സുരക്ഷിതമായാണ് നിര്‍മിച്ചിരിക്കുന്നത്. നേരിട്ടു വെടിയേറ്റാലും തീപിടിക്കാതിരിക്കാനായി പ്രത്യേക ഫോം ഇതില് നിറച്ചിട്ടുണ്ട്. ബൂട്ടിലും ഓക്‌സിജന് സംവിധാനവും തീപിടിത്തത്തെ ചെറുക്കാനുള്ള സംവിധാനവും ഒരുക്കിയിട്ടുണ്ട്. പിന്നില് നാലുപേര്‍ക്ക് ഇരിക്കാം. പ്രസിഡന്റിന്റെ സീറ്റിനു സമീപം സാറ്റലൈറ്റ് ഫോണും വൈസ്പ്രസിഡന്റുമായും പെന്റഗണുമായും നേരിട്ടു സംസാരിക്കാനുള്ള ലൈനും സജ്ജമാണ്.\nകാറിന്റെ മുന്‍ഭാഗത്ത് പ്രത്യേക അറയില് രാത്രി കാണാന് കഴിയുന്ന ക്യാമറകളും ചെറു തോക്കുകളും ടിയര് ഗ്യാസും അടിയന്തര സാഹചര്യത്തില് ഉപയോഗിക്കാനായി പ്രസിഡന്റിന്റെ രക്തവും സൂക്ഷിച്ചിട്ടുണ്ട്. ടയര് പൊട്ടിയാലും ഓടിച്ചു രക്ഷപ്പെടാന് കഴിയുന്ന തരം സ്റ്റീല് റിമ്മുകളാണ് ടയറില്. പഞ്ചറാകാത്ത ടയറുകളാണിവ. അമേരിക്കന് രഹസ്യാന്വേഷണ ഏജന്‍സികള് പ്രത്യേക പരിശീലനം നല്‍കിയ ഡ്രൈവര്‍മാരാകും പ്രസിഡന്റിനെ അനുഗമിക്കുക. 180 ഡിഗ്രിയില് വെട്ടിത്തിരിച്ചുവരെ കാറുമായി രക്ഷപ്പെടാനുള്ള പരിശീലനം ഇവര്‍ക്കു നല്‍കിയിട്ടുണ്ട്. വിന്‍ഡോകള് എല്ലാം ബുള്ളറ്റ് പ്രൂഫാണ്. ഡ്രൈവറുടെ ഡാഷ്‌ബോര്‍ഡില് വാര്‍ത്താവിനിമയ സംവിധാനവും ജിപിഎസ് ട്രാക്കിങ് സിസ്റ്റവും ഉണ്ടാകും. അഞ്ചിഞ്ച് കനമുള്ള ഡ്യൂവല് ഹാര്‍ഡ്‌നെസ് സ്റ്റീലും അലുമിനിയവും ടൈറ്റാനിയവും സെറാമിക്കും ചേര്‍ത്താണ് ബോഡി നിര്‍മിച്ചിരിക്കുന്നത്.\nപുടിന്റെ അതിസുരക്ഷാ കര്‍ത്തേഷ്\nവ്ലാഡിമിർ പുഡിൻ മെബാക്ക് പുള്‍മാന് എസ് 600 ലിമോ ഗാര്‍ഡില്‍നിന്ന് റഷ്യൻ നിർമിത കർത്തേഷിലേക്കു മാറിയത് അടുത്തിടെയാണ്. ലോകത്തിലെ ഏറ്റവും സുരക്ഷിത വാഹനം എന്ന പേരില് പുറത്തിറങ്ങിയ കാര് തുടക്കത്തില് റഷ്യന് പ്രസിഡന്റിനു വേണ്ടി മാത്രമായിരിക്കും നിര്‍മിക്കുക. റോള്‍സ് റോയ്‌സ് ഫാന്റത്തെ അനുസ്മരിപ്പിക്കുന്ന രൂപമുള്ള വാഹനമാണ് പുതിയ കര്‍ത്തേഷ്. പോര്‍ഷെയുടേയും ബോഷിന്റെയും സഹായത്തോടെ റഷ്യയിലെ സെന്റര് സയന്റിഫിക്ക്് റിസേര്‍ച് ഓട്ടമൊബീല് ആൻഡ് ഓട്ടമോട്ടീവ് എന്‍ജിന് ഇന്‍സ്റ്റിറ്റ്യൂട്ടാണ് പുടിന്റെ പുതിയ ലിമോസീനെ വികസിപ്പിച്ചത്.\nപുടിന്റെ പ്രത്യേക താല്‍പര്യപ്രകാരം നിര്‍മിച്ച കാറാണ് കർത്തേഷ്. പോര്‍ഷെയുടെ 4.6 ലീറ്റര് വി 8 ടര്‍ബോചാര്‍ജ്ഡ് പെട്രോള് എൻജിനാണ് വാഹനത്തിന് കരുത്തു പകരുന്നത്. പരമാവധി 592 ബിഎച്ച്പി കരുത്തും 880 എന്‍എം ടോര്‍ക്കും ഉത്പാദിപ്പിക്കും ഈ എൻജിന്. ഒമ്പത് സ്പീഡ് ഓട്ടമാറ്റിക് ഗിയര്‍ബോക്‌സാണ് കാറില്. ഏകദേശം5ടണ് ഭാരമുണ്ട് കര്‍ത്തേഷിന്.\nബാലിസ്റ്റിക് മിസൈല്, ഗ്രനേഡുകള് രാസായുധങ്ങള് എന്നിവ ഉപയോഗിച്ചുള്ള ആക്രമണങ്ങള് ചെറുക്കാനുള്ള സജ്ജീകരണങ്ങള് പുതിയ കാറിലുണ്ടാകും. അതിനൂതന വാര്‍ത്താവിനിമയ സംവിധാനവും അടിയന്തര ചികിത്സാ സംവിധാനങ്ങളും കവചിത ഇന്ധന ടാങ്കും നേരിട്ടു വെടിയേറ്റാലും ഏല്‍ക്കാത്ത ബോഡിയും കാറിലുണ്ട്. സെഡാന്, എംപിവി, എസ്‌യുവി എന്നിങ്ങനെ മൂന്നു ബോഡി ഘടനകള് കര്‍ത്തേഷിനുണ്ടാകും. ഭാവിയിൽ പ്രസിഡന്റിന് മാത്രമല്ല പൊതുജനങ്ങൾക്കായും കർത്തേഷ് നിർമിക്കുന്നുണ്ട്. ആദ്യ ഘട്ടമായി 200 വാഹനങ്ങള് നിര്‍മിക്കാനാണ് പദ്ധതി. എന്നാല് പ്രസിഡന്റനുള്ള അതേ സുരക്ഷ പൊതുജനങ്ങള്‍ക്കുള്ള കാറിലുണ്ടാകുമോ എന്നു വ്യക്തമല്ല.\nഇന്ത്യൻ പ്രസി‍ഡന്റ് ഉൾപ്പടെ നിരവധി രാജ്യത്തലവന്മാർ ഉപയോഗിക്കുന്ന മെഴ്സിഡീസ് ബെൻസ് എസ് 600 പുൾമാൻ ഗാർഡ് തന്നെയാണ് കിം ജോങ് ഉന്നും ഉപയോഗിക്കുന്നത്. എന്നാൽ അതിലെ മാറ്റങ്ങൾ എന്തൊക്കെയെന്നത് രഹസ്യമാണ്. സുരക്ഷയ്ക്ക് അതീവ പരിഗണന നൽകി നിർമിച്ചിരിക്കുന്ന വാഹനമാണ് എസ് 600 പുൾമാൻ ഗാർഡ്. രാജ്യത്തലവന്മാരും വിശിഷ്ട വ്യക്തികളും ഉപയോഗിക്കുന്ന ഈ കാറിന്റെ ഏറ്റവും പുതിയ മോഡലിന്റെ ഇന്ത്യൻ വില ഏകദേശം 25 കോടി രൂപയാണ്. ഹാന്‍ഡ് ഗ്രനേഡുകള്, വെടിയുണ്ട, ലാന്‍ഡ് മൈന്, ചെറു മിസൈലുകൾ എന്നിവയെ ചെറുക്കാൻ ശേഷിയുള്ള ബോഡിയാണ് കാറിന്റേത്. കൂടാതെ രാസായുധങ്ങള്, സ്‌നിപ്പറുകള് തുടങ്ങിയവയേയും തടയും. ഇൻ ബിൽറ്റ് ഫയർസെക്യൂരിറ്റിയുണ്ട് കാറിൽ. വാഹനത്തിനുള്ളിൽ ഓക്സിജന്റെ അളവു കുറഞ്ഞാല് യാത്രക്കാർക്കു ശുദ്ധവായു നൽകാൻ പ്രത്യേക ടാങ്കുണ്ട്. തീപിടിക്കാത്ത ഇന്ധന ടാങ്കുകളാണ്.\nകാഴ്ചയിൽ എസ് 600 പുൾമാൻ ലിമോയിൽനിന്ന് വലിയ വ്യത്യാസം തോന്നാത്ത എക്സ്റ്റീരിയറാണ്. എന്നാൽ സാധാരണ കാറിനെക്കാൾ ഇരട്ടിയിലധികം ഭാരക്കൂടുതലുണ്ട് ഗാർഡിന്. ഏകദേശം 5.6 ടണ്ണാണ് പുൾമാൻ ഗാർഡിന്റെ ഭാരം. 6.50 മീറ്റർ നീളവുമുണ്ട് ഈ ലിമോയ്ക്ക്. ഡ്രൈവർ ക്യാബിനും പാസഞ്ചർ ക്യാബിനും തമ്മിൽ സൗണ്ട് പ്രൂഫ് സംവിധാനം ഉപയോഗിച്ച് വേര്‍തിരിച്ചിരിക്കുന്നു.\nസുരക്ഷയ്ക്ക് മാത്രമല്ല അത്യാ‍ഡംബരത്തിനും പ്രാധാന്യം നൽകിയാണ് വാഹനം നിർമിച്ചിരിക്കുന്നത്. പിന്നിൽ രണ്ട് പ്രധാന സീറ്റുകളും മടക്കി വെയ്ക്കാവുന്ന രണ്ട് സീറ്റുകളുമാണുള്ളത്. ഏറ്റവും മികച്ച ലതറിലാണ് ഉൾഭാഗം നിർമിക്കുന്നത്. പിൻസീറ്റ് യാത്രക്കാർക്കായി കാറിന്റെ റൂഫിൽ പുറത്തെ താപനില, വാഹനത്തിന്റെ നിലവിലെ വേഗം എന്നിവ കാണിക്കുന്ന ഡിസ്പ്ലെയുണ്ട്. കൂടാതെ ജിപിഎസ് സാറ്റലൈറ്റ് നാവിഗേറ്റര്, നിരവധി എയർബാഗുകൾ എന്നിവയുണ്ട്. മെബാക്ക് എസ് 600 പുൾമാൻ ഗാർഡ് ലിമോയെ ചലിപ്പിക്കുന്നത്6ലീറ്റർ ട്വിൻ ടർബോ വി 12 എൻജിനാണ്. 530 ബിഎച്ച്പി കരുത്തും 1900 ആർപിഎമ്മിൽ 830 എൻഎം ടോർക്കും നൽകും ഈ എൻജിൻ.\nഹോങ്‌ക്വി എൽ 5\nചൈനീസ് സർക്കാരിന്റെ ഉടമസ്ഥതയിലുള്ള ഹോങ്‌ക്വി നിർമിക്കുന്ന അത്യാംഡര കാറാണ് എൽ5. ചൈനയിലെ ഉന്നത നേതാക്കന്മാരാണ് ഈ കാർ ഉപയോഗിക്കുന്നത്.6ലീറ്റർ എൻജിൻ ഉപയോഗിക്കുന്ന കാറിന് 550 എൻഎം ടോർക്കും 300 എൻഎം കരുത്തുമുണ്ട്. അത്യാധുനിക സുരക്ഷസംവിധാനങ്ങളാണ് ഈ ലിമോയിൽ ഒരുക്കുന്നത്. എന്നാൽ അത് എന്തൊക്കെയാണെന്ന് വ്യക്തമല്ല. സുരക്ഷയ്ക്ക് മാത്രമല്ല അത്യാ‍ഡംബരത്തിനും പ്രാധാന്യം നൽകിയാണ് വാഹനം നിർമിച്ചിരിക്കുന്നത്. ചൈനയിലെ മുതിർന്ന കമ്യൂണിറ്റ് പാർട്ടി നേതാക്കളും ഉയർന്ന ഉദ്യോഗസ്ഥരും ഉപയോഗിക്കുന്നത് എൽ5 തന്നെയാണ്.


മഗ്ഗ്വയറിനായി 80 മില്യൺ യൂറോ വരെ വാഗ്ദാനം ചെയ്ത യുണൈറ്റഡ് !!\nFoot Ball Top News transfer news\nപ്രതിരോധത്തിലെ പിഴവുകൾ ചില്ലറ ഒന്നുമല്ല ചുവന്ന ചെകുത്താന്മാരെ കഴിഞ്ഞ കൊല്ലം അലട്ടിയത്. മാത്രമല്ല ഫെർഡിനന്റിന്റെയും വിഡിച്ചിന്റെയും വിടവാങ്ങലിന് ശേഷം പിന്നിൽ നിന്ന് നയിക്കാൻ കഴിവുള്ള ഒരു താരത്തിനെയും യുണൈറ്റഡിൽ പിന്നീട് കണ്ടിട്ടില്ല. വാൻ ഡൈക് ലിവർപൂളിൽ കൊണ്ട് വന്ന മാറ്റം ശക്തനായ ഒരു സെൻട്രൽ ഡിഫെൻഡറെ മേടിക്കാൻ സോൾഷെയറിനെ പ്രേരിപ്പിക്കുന്നു.\nഅതിന് പറ്റിയ കളിക്കാരനാണ് ഇംഗ്ലണ്ടിന്റെയും ലെസ്റ്റർ സിറ്റിയുടെയും താരമായ ഹാരി മഗ്ഗ്വയർ. 6’4″ ഉയരമുള്ള ഹരിയെ മറികടക്കുക അത്ര എളുപ്പമല്ല. ഹൈ ബോളിലും അസാമാന്യ വഴക്കമാണ് അദ്ദേഹത്തിന്. തന്റെ ഗർജ്ജനത്തിലൂടെ ടീമിലെ മറ്റ് കളിക്കാരെ പ്രചോദിപ്പിക്കുന്ന ഹരിയുടെ ആവേശം കാണാൻ തന്നെ അഴകാണ്. ഇതെല്ലം ഇംഗ്ലണ്ടിന്റെ അനിഷേധ്യ താരമായി അദ്ദേഹത്തെ മാറ്റുകയും ഉണ്ടായി. വെറും 26 വയസ്സ് മാത്രമേ ഉള്ളു എന്നുള്ളതും അദ്ദേഹത്തിന്റെ വില കൂട്ടുന്നു.\nഹാരിക്കും ക്ലബ് വിട്ട് പോകാൻ താല്പര്യം ഉണ്ട്. അത് ലെസ്റ്റർ മാനേജ്മെന്റിനെ അറിയിക്കുകയും ചെയ്തു. ഇത്ര വലിയ തുക വാഗ്ദാനം ചെയ്ത സ്ഥിതിക്ക് ലെസ്റ്റർ ഈ കൂടുമാറ്റം അംഗീകരിക്കാനാണ് സാധ്യത. ഹരിയുടെ വരവ് യുണൈറ്റഡിൽ ഉന്മേഷം പകരും എന്നതിൽ തർക്കമില്ല.കാലതാമസം വരുത്താതെ യുണൈറ്റഡ് താരത്തിന്റെ സേവനം ഉറപ്പ് വരുത്തുകയാണ് വേണ്ടത്.


സംസ്ഥാനത്തെ എല് പി, യു പി സ്‌കൂളുകള് വൈ ഫൈ സംവിധാനത്തിലേക്ക്\nഇന്ത്യയിലെ ആദ്യത്തേതും ഏറ്റവും വലുതുമായ സ്കൂൾ സഹായക ഡിജിറ്റൽ ശൃംഖലയ്ക്ക് കേരളപ്പിറവി ദിനത്തിൽ തുടക്കം കുറിക്കപ്പെടാൻ പോകുകയാണ്. സംസ്ഥാനത്തെ മുഴുവൻ എൽപി യുപി സ്ക്കൂളുകളിലും വൈഫൈ സൗകര്യമുള്ള ബ്രോഡ്ബാൻഡ് ഇന്റർനെറ്റ് ലഭ്യമാക്കുവാനുള്ള പദ്ധതി നവംബർ ഒന്നിന് ആരംഭിക്കും. ഇതോടെ 1 മുതൽ 12 വരെയുള്ള മുഴുവൻ സ്കൂളുകളുയും ബന്ധിപ്പിച്ചുകൊണ്ട് രാജ്യത്തെ ആദ്യത്തേതും ഏറ്റവും വലുതുമായ വിദ്യാഭ്യാസ ബ്രോഡ്ബാൻഡ് ശൃംഖലയായി കേരളം മാറും.\nനവംബർ ഒന്നുമുതൽ പതിനായിരത്തോളം സർക്കാർ എയ്ഡഡ് പ്രൈമറി സ്കൂളുകളിലാണ് രണ്ട് എം.ബി.പി.എസ്. വേഗതയിൽ പരിധിയില്ലാത്ത ബ്രോഡ്ബാൻഡ് ഇന്റർനെറ്റ് സൗകര്യം ലഭ്യമാകാൻ പോകുന്നത്. 40 ശതമാനം സ്കൂളുകളിൽ ഡിസംബർ അവസാനത്തോടെ ഈ സൗകര്യം പൂർത്തിയാക്കും. ബാക്കി സ്ക്കൂളുകളിൽ 2017 മാർച്ച് 31നകം കണക്ഷൻ പൂർത്തീകരിക്കും. ഡാറ്റ ഉപയോഗം കൂടിയാലും വേഗം കുറയാത്ത പ്രത്യേക സ്ക്കീമാണ് ബി.എസ്.എൻ.എലുമായി ചേർന്ന് നടപ്പിലാക്കാൻ തീരുമാനിച്ചിരിക്കുന്നത്. എട്ടുമുതൽ പന്ത്രണ്ടു വരെയുള്ള ക്ലാസ്സുകൾ ഹൈടെക്ക് ആക്കുന്നതിന്റെ തുടർച്ചയായാണ് പ്രൈമറിയിലും ഐടി പശ്ചാത്തലസൗകര്യമൊരുക്കുന്നത്. നിലവിൽ ടെലിഫോൺ കണക്ഷൻ ഇല്ലാത്ത സ്ക്കൂളുകളിൽ പ്രത്യേക ഫോൺ കണക്ഷൻ ഇതിനായി ബി.എസ്.എൻ.എൽ. നൽകും.\nവിദ്യാഭ്യാസവകുപ്പ് നൽകുന്ന ഇന്റർനെറ്റ് സൗകര്യം അക്കാദമിക്ക് പ്രവർത്തനങ്ങൾക്കും സ്ക്കൂളിന്റെ ഭരണപരമായ ആവശ്യങ്ങൾക്കും മാത്രമേ ഉപയോഗിക്കാവൂ എന്ന നിബന്ധനയുണ്ടാകും. എല്ലാ പ്രൈമറി അദ്ധ്യാപകര്‍ക്കുമുള്ള ഐസിടി പരിശീലനം ആരംഭിച്ചു കഴിഞ്ഞു. ഭദ്രവും സുരക്ഷിതവുമായ ഇന്റർനെറ്റ് ഉപയോഗം ഉറപ്പാക്കാനും ഉപയോഗക്ഷമത പരിശോധിക്കാനും പ്രത്യേക പരിശീലനവും ഇ-മോണിറ്ററിംഗ് സംവിധാനവും IT @ School പ്രോജക്ട് ഏർപ്പെടുത്തും. ഇതോടൊപ്പം പ്രൈമറി ക്ലാസ്സുകളിൽ കളിപ്പെട്ടി എന്ന പേരിൽ ഐസിടി പാഠപുസ്തകങ്ങളും സ്കൂളുകളിലെത്തിക്കും.


cryptocurrency fraud case, നിക്ഷേപകർക്ക് നഷ്ടമായത് കോടികൾ, കണ്ണൂരിൽ അധ്യാപകൻ അറസ്റ്റിൽ, ഐടി വിദഗ്ദ്ധൻ കൂടിയായ രഞ്ചിത്ത് റിമാന്റിൽ - ranjith remanded for cryptocurrency fraud case in kannur - Samayam Malayalam\nranjith remanded for cryptocurrency fraud case in kannur\nനിക്ഷേപകർക്ക് നഷ്ടമായത് കോടികൾ, കണ്ണൂരിൽ അധ്യാപകൻ അറസ്റ്റിൽ, ഐടി വിദഗ്ദ്ധൻ കൂടിയായ രഞ്ചിത്ത് റിമാന്റിൽ\nCurated by Samayam Desk | Lipi | Updated: May 26, 2022, 8:27 PM\nബംഗ്‌ളൂരില് ജയാ നഗറില് ഉണ്ടായിരുന്നു എ.ആര് ട്രേഡിങ് ഓഫീസില് മാനേജരായും രഞ്ജിത്ത് പ്രവര്‍ത്തിച്ചിട്ടുണ്ട്. നന്നായി ഇംഗ്‌ളീഷ് സംസാരിച്ച് ആളുകളെ വലയില് വീഴ്ത്തുന്ന രഞ്ചിത്ത് വിവര സാങ്കേതിക വിദ്യയിലും അതിവിദഗ്ദ്ധനാണ്.\nപികെ രഞ്ചിത്തിനെയാണ് (47) കണ്ണൂര് സിറ്റി പോലീസ് അറസ്റ്റു ചെയ്തത്.\nകണ്ണൂര് ബന്ധമുള്ളയാളാണ് അറസ്റ്റിലായ രഞ്ചിത്ത്.\nഅര്‍ധമലയാളിയാണ് ഇയാളെന്ന് അന്വേഷണത്തില് വ്യക്തമായിട്ടുണ്ട്.\nകണ്ണൂര്: നിക്ഷേപകര്‍ക്ക് കോടികള് നഷ്ടമായ ക്രിപ്‌റ്റോ കറന്‍സി ഇടപാടിയില് പോലീസ് അന്വേഷണം അന്തിമഘട്ടത്തിലേക്ക്. മോറിസ്‌കോയിന് തട്ടിപ്പ് കേസിലെ മുഖ്യ പ്രതികളിലൊരാള് കണ്ണൂരില് അറസ്റ്റില്. കോയമ്പത്തൂര് സിദ്ധാപുത്തൂര് സ്വദേശി പികെ രഞ്ചിത്തിനെയാണ് (47) കണ്ണൂര് സിറ്റി പോലീസ് അറസ്റ്റു ചെയ്തത്. കണ്ണൂര് ബന്ധമുള്ളയാളാണ് അറസ്റ്റിലായ രഞ്ചിത്ത്. അര്‍ധമലയാളിയാണ് ഇയാളെന്ന് അന്വേഷണത്തില് വ്യക്തമായിട്ടുണ്ട്.\nഇയാളുടെ തറവാട് വീട് കണ്ണൂര് കല്യാശേരിയിലാണ് സ്ഥിതി ചെയ്യുന്ന് കണ്ണൂര് സിറ്റി അഡീഷണല് എസ്പി പിപി സദാനന്ദനാണ് പ്രതിയെ മാസങ്ങള് നീണ്ട ശാസ്ത്രീയ അന്വേഷണത്തിനൊടുവില് അറസ്റ്റു ചെയ്തത്. സൈബര് പൊലിസിന്റെ സഹായത്തോടെയാണ് പ്രതിക്കായി വലവിരിച്ചത്. കോടികളുടെ ഇടപാടുകള് നടന്ന എല്‍ആര് ട്രേഡിങ് നെറ്റ് വര്‍ക്ക് പിരമിഡില് ഒന്നാം സ്ഥാനത്ത് ഇയാളും രണ്ടാം സ്ഥാനത്ത് മലപ്പുറം പൂക്കോട്ടു പാടം സ്വദേശി നിഷാദ് കിളിയടുക്കലുമാണ്.\nബംഗ്‌ളൂരില് ജയാ നഗറില് ഉണ്ടായിരുന്നു എ.ആര് ട്രേഡിങ് ഓഫീസില് മാനേജരായും രഞ്ജിത്ത് പ്രവര്‍ത്തിച്ചിട്ടുണ്ട്. നന്നായി ഇംഗ്‌ളീഷ് സംസാരിച്ച് ആളുകളെ വലയില് വീഴ്ത്തുന്ന രഞ്ചിത്ത് വിവര സാങ്കേതിക വിദ്യയിലും അതിവിദഗ്ദ്ധനാണ്. ഇയാള് നേരത്തെ അറസ്റ്റിലായ മറ്റൊരു മുഖ്യപ്രതി നിഷാദിനൊപ്പം ചേര്‍ന്ന് തട്ടിപ്പ് ആസൂത്രണം ചെയ്യുകയായിരുന്നു. നേരത്തെ സ്‌പോക്കണ് ഇംഗ്‌ളീഷ് അധ്യാപകനായിരുന്ന ഇയാള് സ്റ്റഡി മോജോയെന്ന പേരില് ഇ-ലേണിങ് ആപ്‌ളിക്കേഷന് തയ്യാറാക്കി അതു വാഗ്ദ്ധാനം ചെയ്താണ് ട്രേഡിങ് കമ്പിനി രൂപീകരിച്ചു കോടികള് പിരിച്ചെടുത്തത്.\nപിന്നീടാണ് മോറിസ്‌കോയിന് വാഗ്ദ്ധാനവുമായി രംഗത്തെത്തിയത്. ഈ കേസില് നേരത്തെ കണ്ടെത്തിയ 36 കോടിക്ക് പുറമേ പ്രതികളുടെ ഭൂസ്വത്തുക്കള് കണ്ടുകെട്ടാനുള്ള നടപടികള് ആരംഭിച്ചതായും അസി. പോലീസ് കമ്മിഷണര് പിപി സദാനന്ദന് അറിയിച്ചു. കണ്ണൂര് ഡിഎച്ച് ക്യൂ എസ്ഐ ഡിജേഷ്, പ്രബോഷനറി എസ്ഐ ആല്‍ബി. സിറ്റി എസ്ഐ സുമേഷ് എന്നിവരും സംഘത്തിലുണ്ടായിരുന്നു. പ്രതിയെ കോടതിയില് ഹാജരാക്കി റിമാന്‍ഡ് ചെയ്തു.\nTOPIC: Cryptocurrency fraud case, Kannur News, Kannur, Teacher arrested for Cryptocurrency case\nആര്‍ട്ടിക്കിള് ഷോകൂട്ടിൽ കെട്ടിയിരുന്ന ആടിനെ പിടിച്ചു, പാൽചുരം വീണ്ടും കടുവപ്പേടിയിൽ\nWeb Title : ranjith remanded for cryptocurrency fraud case in kannur


Tamilnadu draught:acommittee says Karnataka to share Cauvery water with Tamilnadu | ദാഹമകറ്റാൻ... തമിഴ്‌നാട്ടിലെ വരള്‍ച്ച; കാവേരി ജലം നല്‍കാന് കര്‍ണാടകയ്ക്ക് നിര്‍ദ്ദേശം!! - Malayalam Oneindia\nUpdated: Wed, Jun 26, 2019, 15:43 [IST]\nചെന്നൈ: കടുത്ത വരള്‍ച്ച നേരിടുന്ന തമിഴ്‌നാടിന് കാവേരി ജലം വിട്ടു നല്‍കാന് കര്‍ണാടകയ്ക്ക് നിര്‍ദ്ദേശം നല്‍കി കാവേരി വാട്ടര് മാനേജ്‌മെന്റ് അതോറിറ്റി. 9.19 ടിഎംസി അടി വെള്ളം ജൂണ് മാസത്തിലും 31.24 ടിഎംസി അടി വെള്ളം ജൂലൈയിലുമായി തമിഴ്‌നാടിന് നല്‍കാനാണ് നിര്‍ദ്ദേശിച്ചിരിക്കുന്നത്.\nകേന്ദ്ര വാട്ടര് മാനേജ്‌മെന്റ് അതോറിറ്റി ചെയര്‍മാന് മസൂദ് ഹുസൈന് അധ്യക്ഷനായ സമിതിയാണ് തീരുമാനമെടുത്തത്. മാത്രമല്ല പുതുച്ചേരിയിലേക്ക് നല്‍കുന്ന ജലത്തിന്റെ കാര്യത്തില് തമിഴ്‌നാടും പുതുച്ചേരിയും തമ്മിലുള്ള നിലവിലെ ക്രമീകരണം തുടരാനും യോഗത്തില് തീരുമാനമായി. ജൂണ് ജൂലൈ മാസത്തെ വിഹിതം ഉടന് വിട്ടുനല്‍കണമെന്ന് തമിഴ്‌നാട് യോഗത്തില് ആവശ്യപ്പെട്ടു.\nകാവേരി നദീതീരത്തെ മഴ ലഭ്യതയും കര്‍ണാടക ജല സംഭരണികളിലെ ജലത്തിന്റെ അളവും പരിഗണിച്ചായിരിക്കും തീരുമാനം നടപ്പാക്കുക. ഇത്തവണ മണ്‍സൂണ് വൈകിയെത്തിയത് കര്‍ണാടകയിലും കുടിവെള്ള ക്ഷാമമുണ്ടാക്കിയിട്ടുണ്ട്. നഗര പ്രദേശങ്ങളിലെ പല ഭാഗങ്ങളിലും ശുദ്ധജലം ലഭ്യമല്ല. 26 ജില്ലകളിലായി 2150-ഓളം ഗ്രാമങ്ങള് കൊടും വര്‍ള്‍ച്ചയിലാണ് കര്‍ണാടകത്തില്. ഇതില് തുംകൂര് ജില്ലയില് പുല്‍നാമ്പ് മുളച്ചിട്ടുപോലും നാളുകള് ഏറെ കഴിഞ്ഞിരിക്കുന്നു.\nകര്‍ണാടക ഉത്തരവു പാലിക്കാത്തതിനാല് കാവേരി നദീ തീരത്തെ കര്‍ഷകര് ദുരിതത്തിലാണെന്നു തമിഴ്‌നാട് അറിയിച്ചു. തലസ്ഥാനമായ ചെന്നൈയിലുള്‍പ്പെടെ രൂക്ഷമായ ശുദ്ധജലക്ഷാമം പരിഗണിച്ചു ജൂണ്, ജൂലൈ മാസത്തെ വിഹിതം ഉടന് വിട്ടുനല്‍കാന് നടപടിയുണ്ടാകണമെന്നു തമിഴ്‌നാട് ആവശ്യപ്പെട്ടു. മുന് തീരുമാനപ്രകാരം വെള്ളം വിട്ടുനല്‍കാത്ത കര്‍ണാടകയുടെ നടപടിയെ അതോറിറ്റി വിമര്‍ശിച്ചു.\nചെന്നൈയ്ക്ക് അടുത്ത് ഇശ്വരീനഗര് ഗ്രാമത്തിന് ഏക ആശ്രയമായിരുന്ന പൊതുകിണറും വരള്‍ച്ചയുടെ വക്കിലാണ്. ഇന്ത്യന് റെയില്‍വേയുടെ ഭാഗമായിരുന്ന ഈ കിണര് ഗ്രാമവാസികള് ഏറ്റെടുത്തിട്ട് പതിറ്റാണ്ടുകള് പിന്നിടുന്നു. നൂറോളം കുടുംബങ്ങള് കണക്കില്ലാതെ വെള്ളത്തിന് ഓടിയിയെത്തിയിരുന്ന ഇവിടം ഇന്ന് നിയന്ത്രിത മേഖലയാണ്. വെള്ളത്തിന്‍റെ അളവ് കുറഞ്ഞ് തുടങ്ങിയതോടെ കിണറിന് ചുറ്റും വേലിയും പൂട്ടും ഉയര്‍ന്നു\nkarnataka cauvery water draught june july തമിഴ്നാട് വെള്ളം\nTamilnadu draught:acommittee says Karnataka to share Cauvery water with Tamilnadu


Is there any connection with beauty and age, Sridevi gives answer !! - Malayalam Filmibeat\nസൗന്ദര്യത്തിന്‍റെ കാര്യത്തില് പ്രായമൊരു തടസ്സമാണോ, എവര്‍ഗ്രീന് താരറാണി ശ്രീദേവി പറയുന്നത് !!\n| Updated: Saturday, July 8, 2017, 10:30 [IST]\nഇന്ത്യന് സിനിമയിലെ തന്നെ മുന്‍നിര അഭിനേത്രിമാരിലൊരാളാണ് ശ്രീദേവി. ബോളിവുഡിലെ മിന്നും താരത്തെ പ്രേക്ഷകര്‍ക്ക് ഇന്നും ഏറെ ഇഷ്ടമാണ്. ബ്രഹ്മാണ്ഡ ചിത്രം ബാഹുബലിയിലെ ശിവകാമിയുടെ വേഷം താരം നിരസിച്ചത് വന്‍വിവാദമായിരുന്നു. ശ്രീദേവിയുമായി ബന്ധപ്പെട്ട വാര്‍ത്തകള് മണിക്കൂറുകള്‍ക്കുള്ളിലാണ് വൈറലാവുന്നത്. അത്രമേല് സ്വീകാര്യതയാണ് താരത്തിന് ഇന്നും ലഭിച്ചുകൊണ്ടിരിക്കുന്നത്.\nപുതിയ സിനിമയായ മോംമിനു വേണ്ടിയുള്ള കാത്തിരിപ്പിലാണ് പ്രേക്ഷകര് ഇപ്പോള്. ഹിന്ദി സിനിമയായ മോമിന്റെ പ്രചാരണ ചടങ്ങിലെ ചിത്രങ്ങള് ഇതിനോടകം തന്നെ സമൂഹമാധ്യമങ്ങളിലൂടെ വൈറലായിക്കഴിഞ്ഞിട്ടുണ്ട്. ഒരുകാലത്ത് ഇന്ത്യന് സിനിമയുടെ തന്നെ ഹരമായിരുന്ന താരസുന്ദരിയുടെ ലുക്കിനെക്കുറിച്ചാണ് ഇപ്പോള് സോഷ്യല് മീഡിയ ചര്‍ച്ച ചെയ്തുകൊണ്ടിരിക്കുന്നത്.\nസൗന്ദര്യത്തിന്റെ കാര്യത്തില് പ്രായമൊരു തടസ്സമല്ലെന്നാണ് ആരാധകര് പറയുന്നത്. ശ്രീദേവിയെ കണ്ടാല് അമ്പതു കഴിഞ്ഞതാണെന്ന് ആരെങ്കിലും പറയുമോയെന്നും ഇവര് ചോദിക്കുന്നു. യുവതാരങ്ങളെപ്പോലും വെല്ലുന്ന സൗന്ദര്യമാണ് ശ്രീദേവിക്കെന്നും ആരാധകര് പറയുന്നു.\nസാരിയിലും ശ്രീദേവി ഹോട്ടാണ്\nഏത് തരം വസ്ത്രം ധരിച്ചാലും ശ്രീദേവിയെ വെല്ലാന് ആരുമില്ലെന്നാണ് ആരാധകര് അവകാശപ്പെടുന്നത്. സാരിയിലും താരം തിളങ്ങുമെന്ന് ഇവര് പറയുന്നു. മോമിന്റെ പ്രചാരണ ചടങ്ങിന് സാരി ധരിച്ചായിരുന്നു താരം എത്തിയത്.\nസിമ്പിള് ആന്റ് എലഗന്റ്\nഹോട്ട് ആന്‍ഡ് സെക്‌സി ലുക്കില് പ്രത്യക്ഷപ്പെടുന്ന ശ്രീദേവി സൗന്ദര്യത്തിനു മുന്നില് പ്രായമൊരു തടസ്സമേയല്ലെന്ന് ഇതിനോടകം തന്നെ തെളിയിച്ചു കഴിഞ്ഞതാണ്. പൊതു ചടങ്ങുകളിലെല്ലാം സിമ്പിളായാണ് താരം പ്രത്യക്ഷപ്പെടാറുള്ളത്. സിമ്പിളാണ് എന്നാല് എലഗന്റും ഇതാണ് താരം പിന്തുടരുന്നത്.\nപുതിയ സിനിമയ്ക്കായി കാത്തിരിക്കുന്നു\nഒരുകാലത്ത് ശ്രീദേവിയുടെ സിനിമകള്‍ക്ക് വേണ്ടി ഇന്ത്യന് സിനിമ തന്നെ കാത്തിരുന്നിരുന്നു. ഇപ്പോഴും അതേ മനസ്സോടെയാണ് ആരാധകര് താരത്തിന്റെ ചിത്രത്തിനായി കാത്തിരിക്കുന്നത്. പുതിയ ചിത്രമായ മോമിന് വേണ്ടിയുള്ള കാത്തിരിപ്പിലാണ് ഇപ്പോള് പ്രേക്ഷകര്.\nബാഹുബലിയിലെ ശിവകാമിയെ ഉപേക്ഷിച്ചത് വിവാദമായി\nബ്രഹ്മാണ്ഡ ചിത്രമായ ബാഹുബലിയിലെ ശിവകാമിയെ അവതരിപ്പിക്കാന് ആദ്യം സംവിധായകന് രാജമൗലി സമീപിച്ചിരുന്നത് ശ്രീദേവിയെയായിരുന്നു. എന്നാല് താരത്തിന് ആ വേഷം സ്വീകരിക്കാന് കഴിഞ്ഞില്ല. ഇതുമായി ബന്ധപ്പെട്ട് പല തരത്തിലുള്ള വാര്‍ത്തകളായിരുന്നു പ്രചരിച്ചിരുന്നത്. ഒടുവില് വിശദീകരണവുമായി ശ്രീദേവി തന്നെ രംഗത്തെത്തുകയായിരുന്നു.\nമകളുടെ സിനിമാപ്രവേശനത്തിന് പിന്തുണ\nമകള് ജാന്‍വിയുടെ സിനിമാപ്രവേശനത്തിന് പൂര്‍ണ്ണ പിന്തുമുമായി ശ്രീദേവി കൂടെയുണ്ട്. താരപുത്രി എന്നതിമുപ്പുറത്ത് സാധാരണ പോലെയാണ് താരം മക്കളെ വളര്‍ത്തുന്നത്. ശ്രീദേവിക്കും ബോണി കപൂറിനും രണ്ട് പെണ്‍മക്കളാണ്. മൂത്തമകള് ജാന്‍വിയാണ് സിനിമാപ്രവേശനത്തിനായി തയ്യാറെടുക്കുന്നത്.\nSridevi's latest pics getting viral in social media.


Bengaluru, First Published 22, Jul 2019, 11:40 PM IST\nമണിക്കൂറുകളാണ് നിയമസഭാ നടപടികൾ ഇഴഞ്ഞു നീങ്ങിയത്. ഒരു എംഎൽഎ മാത്രം സംസാരിച്ചത് ഏതാണ്ട് രണ്ട് മണിക്കൂർ! ഇതിനിടയിൽ വിശന്നാൽ എംഎൽഎമാർ എന്തു ചെയ്യും?\nബെംഗളുരു: അനന്തമായി നീളുകയാണ് കർണാടക നിയമസഭയിലെ വിശ്വാസവോട്ടെടുപ്പ്. ചൊവ്വാഴ്ച വിശ്വാസവോട്ടെടുപ്പ് നടത്തുമെന്ന് സ്പീക്കർ പ്രഖ്യാപിച്ചെങ്കിലും എപ്പോഴുണ്ടാകുമെന്ന് ഒരുറപ്പുമില്ല. തിങ്കളാഴ്ച മാത്രം ചർച്ച നീണ്ടത് പന്ത്രണ്ട് മണിക്കൂറിലധികം.\nഇടയ്ക്ക് ഉച്ചയ്ക്ക് ഭക്ഷണം കഴിക്കാൻ ഇടവേളയൊക്കെ ഉണ്ടായിരുന്നെങ്കിലും ഇങ്ങനെ പ്രസംഗങ്ങൾ തുടർച്ചയായി കേട്ടുകൊണ്ടിരുന്നാൽ എംൽഎഎമാർക്ക് ബോറടിക്കില്ലേ? രാവിലെ 11 മണിക്ക് തുടങ്ങിയ സഭയിൽ വൈകിട്ട് ആറ് മണിയായിട്ടും ആകെ സംസാരിച്ചു തീർന്നത് നാല് പേരാണ്. ഓരോരുത്തരും രണ്ട് മണിക്കൂർ വീതമാണ് പ്രസംഗിച്ചത്. ഇതൊക്കെ കേട്ടുകൊണ്ടിരുന്ന എംഎൽഎമാർ എന്തു ചെയ്തു?\n: (കടപ്പാട് സുവർണ ന്യൂസ്)\nചിലരൊക്കെ കേട്ടു കൊണ്ടിരുന്നു. ചിലർ കോട്ടുവായിട്ടു. മുഖ്യമന്ത്രി എച്ച് ഡി കുമാരസ്വാമിയുടെ സഹോദരൻ എച്ച് ഡി രേവണ്ണയാകട്ടെ മുകളിൽ കണ്ട ചിത്രത്തിൽ കാണുന്നത് പോലെ കിടന്നുറങ്ങി.\nവിശക്കുന്നെന്ന് എംഎൽഎമാർ, കാന്‍റീൻ അടച്ചെന്ന് സ്പീക്കർ\nബോറടിപ്പിക്കുന്ന സഭാ നടപടികൾ ഇഴഞ്ഞു നീങ്ങി രാത്രിയായപ്പോഴാണ് അൽപം ജീവൻ വച്ചത്. ഇങ്ങനെ നീട്ടിക്കൊണ്ടുപോകാൻ പറ്റില്ലെന്ന് ബിജെപി എംഎൽഎമാർ ബഹളം വച്ച് തുടങ്ങി. തനിക്കൊന്നും ചെയ്യാനില്ലെന്ന് സ്പീക്കർ കൈ മലർത്തി.\nസഭ ഇന്ന് നി‍ർത്തി വയ്ക്കണമെന്നും, വിശ്വാസവോട്ടെടുപ്പ് ചൊവ്വാഴ്ച നടത്തിയാൽ മതിയെന്നതിനുമായി കോൺഗ്രസ് എംഎൽഎമാർ പറഞ്ഞ കാരണം, സുപ്രീംകോടതിയിലെ ഹ‍ർജികളായിരുന്നു. ബഹളം നീണ്ടു നീണ്ട് പോയി രാത്രി പത്തരയായപ്പോൾ, സഭ നിർ‍ത്തി വയ്ക്കാനുള്ള കാരണങ്ങളൊക്കെ മാറി. ''പ്രമേഹമുണ്ടേ, സഭ നിർത്തണേ'', എന്ന് ചില ഭരണകക്ഷി എംഎൽഎമാർ. ''വീട്ടിൽ കുട്ടികളും വയസ്സായവരുമുണ്ട്, വീട്ടിൽ പോകണ''മെന്ന് മറ്റു ചില വനിതാ എംഎൽഎമാർ.\n''വിശ്വാസവോട്ട് എന്തായാലും നടത്തിയേ പറ്റൂ, പക്ഷേ, ഭക്ഷണം കഴിച്ചിട്ട് മതി''യെന്ന് യെദ്യൂരപ്പ. ''അതിന് കാന്‍റീൻ അടച്ച് പോയല്ലോ'' എന്ന് സ്പീക്കർ.\nഎന്തായാലും സഭയിൽ ബഹളം തുടരുന്നതിനിടെ, ചില ക്യാമറകൾ ബിജെപി നിയമസഭാ കക്ഷിനേതാവ് യെദിയൂരപ്പയുടെ കൈയിലേക്ക് സൂം ചെയ്തു. മൂപ്പർ ഇരുന്ന് മിഠായി തിന്നുകയാണ്. വിശക്കുന്നുണ്ടാകുമല്ലോ! സ്വാഭാവികം.\nഎന്നാലും ഒറ്റയ്ക്ക് കഴിച്ച് തീർത്തില്ല യെദിയൂരപ്പ. കയ്യിൽക്കരുതിയ മിഠായികൾ ചുറ്റുമുള്ളവർക്കൊക്കെ പങ്കിട്ട് കൊടുത്താണ് കഴിച്ചത്.\nകാര്യമെന്തായാലും നന്നായി വിശന്നപ്പോൾ, സ്പീക്കർ കെ ആർ രമേശ് കുമാർ പതിനൊന്ന് മണിയോടെ പുറത്തേക്ക് പോയി. ''ഊട്ട മാടാൻ'' - അതായത് ഭക്ഷണം കഴിക്കാൻ എന്നർത്ഥം. പതിനൊന്നേ കാലോടെ തിരിച്ചെത്തി. വീണ്ടും ഈ സഭ നീണ്ടു നീണ്ട് പോകുമ്പോൾ സ്പീക്കർക്ക് പറയാനുണ്ടായിരുന്നത് ഇത്ര മാത്രം. ''ഇത് ദുർവിധി തന്നെ''.\nനാടകീയ സംഭവങ്ങളും കൗതുകക്കാഴ്ചകളും വിധാന സൗധയെന്ന കർണാടക നിയമസഭയ്ക്ക് പുത്തരിയല്ലല്ലോ. വിശ്വാസവോട്ടെടുപ്പ് വേണമെന്നാവശ്യപ്പെട്ട് കർണാടക നിയമസഭയിൽ യെദ്യൂരപ്പ കിടന്നുറങ്ങിയത് കഴിഞ്ഞയാഴ്ചയല്ലേ?\nLast Updated 23, Jul 2019, 12:00 AM IST\nകർണാടക സഭ രാത്രി നാടകം


ഇവിടെ മനുഷ്യരും മുതലകളും ഭയ്യാ, ഭയ്യാ - Rashtradeepika : Rashtradeepika\nനീണ്ട ശരീരവും വലിയ പല്ലുകളുമൊക്കെയായി നിലത്തുകൂടെ ഇഴഞ്ഞു നടക്കുന്ന മുതലകളെ മനുഷ്യർക്ക് പൊതുവെ ഭയമാണ്. തക്കം കിട്ടിയാൽ മനുഷ്യരെ ഉപദ്രവിക്കാൻ മടിയില്ലാത്ത മുതലകളുമുണ്ട്. എന്നാൽ മനുഷ്യരും മുതലകളും ഒരുമിച്ച് വസിക്കുന്ന ഒരു പ്രദേശം ഗുജറാത്തിലുണ്ട്.\nസബർമതി നദിക്കും മഹി നദിക്കുമിടയിലായി 4,000 ചതുരശ്രകിലോമീറ്റർ പടർന്നുകിടക്കുന്ന ചരോറ്റരാണ് ആ സ്ഥലം. ആന്പലും താമരയും വിടർന്നുനിൽക്കുന്ന നിരവധി കുളങ്ങൾ നിറഞ്ഞ 30 ചെറു ഗ്രാമങ്ങൾ ഇവിടെയുണ്ട്.\nമഗർ ഇനത്തിൽപ്പെട്ട ഇരുനൂറിലധികം മുതലകളാണ് ഈ കുളങ്ങളിൽ അധിവസിക്കുന്നത്. ഈ മുതലകൾക്കൊപ്പംതന്നെ ഒരു ചതുരശ്ര കിലോമീറ്റർ സ്ഥലത്ത് 600 ആളുകൾ വീതവും തിങ്ങിപ്പാർക്കുന്നു. ഇവിടത്തെ ഗ്രാമീണരെ സംബന്ധിച്ചിടത്തോളം ഈ കുളങ്ങൾ അവരുടെ നിത്യജീവിതത്തിന്‍റെ ഭാഗമാണ്.\nകുടിക്കാനും കുളിക്കാനും വസ്ത്രം കഴുകാനും പശുക്കളെ കുളിപ്പിക്കാനുമൊക്കെ അവർ ഈ കുളങ്ങളിലെ വെള്ളമാണ് ഉപയോഗിക്കുന്നത്. അതുകൊണ്ട് തന്നെ ഈ കുളങ്ങൾക്കടുത്തായി അധികൃതർ സ്ഥാപിച്ചിരിക്കുന്ന മുതലയുണ്ട് സൂക്ഷിക്കുക എന്ന ബോർഡുകൾ നാട്ടുകാരങ്ങ് കണ്ടില്ലെന്ന് നടിക്കും.\nതങ്ങളുടെ ആവശ്യങ്ങൾ നിറവേറ്റുന്പോൾ കുളങ്ങളിൽ കിടക്കുന്ന മുതലകളെ പരമാവധി ശല്യപ്പെടുത്താതെ നോക്കും. അതുകൊണ്ടുതന്നെ മുതലകളും തിരിച്ച് മനുഷ്യരെ ശല്യപ്പെടുത്താറില്ല. ലോകത്തെ മുതലകളിൽ ഏറ്റവും അപകടം പിടിച്ച വർഗങ്ങളിൽ ഒന്നാണ് മഗർ മുതലകൾ. കഴിഞ്ഞ വർഷം മാത്രം 18 പേരാണ് ലോകത്ത് മഗർ മുതലകളുടെ ആക്രമണത്തിൽകൊല്ലപ്പെട്ടത്.\nഎന്നാൽ ചരോട്ടറിൽ കഴിഞ്ഞ 30 വർഷത്തിനിടെ വെറും 26 മുതല ആക്രമണങ്ങളാണ് റിപ്പോർട്ട് ചെയ്യപ്പെട്ടിട്ടുള്ളത്. ഇതിൽ 2009ൽ ഒരു കുട്ടി മരിക്കുകയുണ്ടായി. എട്ട് അപകടങ്ങളിൽ മനുഷ്യർ ചെറിയ പരിക്കുകളോടെ രക്ഷപ്പെട്ടു. ബാക്കി 17 ആക്രമണങ്ങളും വളർത്തു മൃഗങ്ങൾക്കു നേരെയായിരുന്നു.


നീന്തലിനിടയില് വീണു കയ്യൊടിഞ്ഞയാള്‍ക്ക് നഷ്ടപരിഹാരം 59050 യൂറോIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nനീന്തലിനിടയില് വീണു കയ്യൊടിഞ്ഞയാള്‍ക്ക് നഷ്ടപരിഹാരം 59050 യൂറോ\non March 19, 2014\tഡബ്ലിന്: നീന്തലിനിടയില് ഡബ്ലിനിലെ കടല്‍ഭിത്തിയില് നിന്നും വീണ് പരിക്കേറ്റയാള്‍ക്ക് നഷ്ടപരിഹാരമായി 59,050 യൂറോ നല്‍കാന് ഹൈക്കോടതി വിധി. 2009 ജൂലൈ 27 ന് നടന്ന സംഭവത്തില് ജോണ്‍സ്ടൗണ്‍കാരനായ ജോസഫ് മക്ഗ്രാത്ത് എന്ന 58 കാരന് ബാര്‍ബര്‍ക്ക് ഫിന്‍ഗല് കൗണ്ടി കൗണ്‍സിലാണ് നഷ്ടപരിഹാരത്തുക നല്‍കേണ്ടി വന്നിരിക്കുന്നത്.\nവീഴ്ചയില് ഇയാളുടെ കയ്യൊടിഞ്ഞിരുന്നു. പരുക്കിനെ തുടര്‍ന്ന് മൂന്ന് മാസം ഇയാള്‍ക്ക് ജോലി ചെയ്യാന് കഴിയാതെ വന്ന സാഹചര്യത്തിലാണ് വിധി. കൗണ്‍സിലിന് നന്നായി അറിയാമായിരുന്നു കാര്യത്തില് അവര് തെറ്റിദ്ധരിപ്പിച്ചതായി ഇയാള് പരാതിയില് പറഞ്ഞിരുന്നു. നീന്താനെത്തുന്ന ആള്‍ക്കാര്‍ക്കിടയില് പോലും ഇക്കാര്യം പ്രസിദ്ധമാണെന്നിരിക്കെ ഇവിടം സുരക്ഷിതമാണെന്ന് കൗണ്‍സില് തന്നെ തെറ്റിദ്ധരിപ്പിച്ചതായി ഇയാള് പരാതിയില് പറഞ്ഞു.\nഅതേസമയം ഇക്കാര്യത്തില് പകുതി മാത്രമാണ് വാസ്തവമുളളതെന്നാണ് കൗണ്‍സില് പറയുന്നത്. പരിശീലനത്തിനായി എത്തുന്നവര് തന്നെ അവരുടെ സുരക്ഷാകാര്യത്തില് കരുതല് എടുക്കേണ്ടതുണ്ടെന്നും കൗണ്‍സില് പറയുന്നു. സുരക്ഷിതമായി കാര്യങ്ങള് ചെയ്യാതിരുന്നതാണ് അപകട കാരണമെന്നും അതിന് ഉത്തരവാദികളല്ലെന്നും കൗണ്‍സില് പറഞ്ഞു. അതേസമയം കുറ്റം കൗണ്‍സിലിന്‍േ്‌റതാണെന്ന് ഉറപ്പാക്കാന് മക്ഗ്രാത്തിന് കഴിഞ്ഞിട്ടുള്ളതായി കോടതി പറഞ്ഞു.\nമക്ഗ്രാത്തും 14 വയസ്സുള്ള മകനും ഭാര്യയുടെ അനന്തരവളും കൂടി നീന്താന് പോയപ്പോഴാണ് അപകടമുണ്ടായത്. പടിയിറങ്ങൂന്നതിനിടയില് വീഴുകയും കയ്യൊടിയുകയുമായിരുന്നു. വെള്ളത്തില് ആറ് പടികള് കൂടി ബാക്കി കിടക്കുമ്പോഴായിരുന്നു ഇയാള് വീണത്. പടികളില് പായല് പിടിച്ചരുന്നതിനാല് നല്ല വഴുക്കലുണ്ടായിരുന്നു. ബോട്ടിംഗിനായി കെട്ടിയുണ്ടാക്കിയിരിക്കുന്ന പടി ജനങ്ങള് ഉപയോഗിക്കുന്നുണ്ടെന്ന് കൗണ്‍സിലിന് അറിയാമായിരുന്നെന്ന് കോടതി വിലയിരുത്തി. പടികള് അപകടകരമാണെന്ന് അറിയാമായിരുന്നിട്ടും കൗണ്‍സില് ഒന്നും ചെയ്തില്ലെന്നും കോടതി പറഞ്ഞു.


തോമസ് ചാണ്ടിയുടെ അവധിയിൽ പോകാനുള്ള തീരുമാനം മാറ്റി; അന്തിമ റിപ്പോർട്ട് ഇന്ന് | Keralabhooshanam.com | Breaking News, Latest News, Kerala, India and World news\nBy web desk on 19/10/2017 Comments Off on തോമസ് ചാണ്ടിയുടെ അവധിയിൽ പോകാനുള്ള തീരുമാനം മാറ്റി; അന്തിമ റിപ്പോർട്ട് ഇന്ന്\nമന്ത്രി തോമസ് ചാണ്ടിയുടെ അവധിയിൽ പോകാനുള്ള തീരുമാനം മാറ്റി. ചികിത്സയ്ക്കായി ഒരു മാസം അവധിയിൽ പോകാനായിരുന്നു മന്ത്രിയുടെ തീരുമാനം. നിയമസഭാ ചേരുന്നത് കൊണ്ടാണ് അവധി മാറ്റിയതെന്നാണ് വിശദീകരണം. ഇന്നത്തെ മന്ത്രി സഭാ യോഗത്തിൽ തോമസ് ചാണ്ടിയുടെ അവധിക്കുള്ള അപേക്ഷ നൽകിയിട്ടില്ല. അടുത്ത നിയമസഭാ നവംബർ9നു ചേരും.\nമന്ത്രിക്കെതിരായ കയ്യേറ്റവുമായി ബന്ധപ്പെട്ട റിപ്പോര്‍ട്ട് കളക്ടര് അനുപമ ഇന്ന് റവന്യു മന്ത്രിക്ക് കൈമാറാനിരിക്കെയാണ് തോമസ് ചാണ്ടി അവധി തേടാനൊരുങ്ങിയത്. നവംബർ ആദ്യം മുതല് പതിനഞ്ചുവരെയാണ് മന്ത്രി അവധിയെടുക്കുവാനിരുന്നത്.\nഉപഗ്രഹ ചിത്രങ്ങളുടെ സഹായത്തോടെയാണ് തോമസ് ചാണ്ടിയുടെ റിസോര്‍ട്ടിനായി ഭൂമി കയ്യേറിയെന്ന് കണ്ടെത്തിയത്. നേരത്തെ ഉണ്ടായിരുന്ന ഭൂഘടനയ്ക്ക് മാറ്റം സംഭവിച്ചതായി കളക്ടര് ഇടക്കാല റിപ്പോര്‍ട്ടില് ചൂണ്ടിക്കാട്ടിയിരുന്നു.\nതോമസ് ചാണ്ടിയുടെ അവധിയിൽ പോകാനുള്ള തീരുമാനം മാറ്റി; അന്തിമ റിപ്പോർട്ട് ഇന്ന് added by on 19/10/2017


'തുടക്കം മാംഗല്യം തന്തുനാനേന' ഫോണിലൂടെ ദുൽഖർ പാടി; കുഞ്ഞിക്ക് കിടിലൻ സർപ്രെെസ് -Dulquer Salmaan Singing For Nazriya FM Radio Interview Video\nDulquer Salmaan Singing For Nazriya Fm Radio Interview Video\n'തുടക്കം മാംഗല്യം തന്തുനാനേന' ഫോണിലൂടെ ദുൽഖർ പാടി; 'കുഞ്ഞി'ക്ക് കിടിലൻ സർപ്രെെസ്\nദുൽഖർ തനിക്കു വേണ്ടി പാടുന്നതു വിശ്വസിക്കാനാകുന്നില്ലെന്നു നസ്രിയ പറഞ്ഞു\nFebruary 29, 2020 04:21:58 pm\nസിനിമയിലും പുറത്തും വളരെ അടുത്ത സുഹൃത്തുക്കളാണ് ദുൽഖർ സൽമാനും നസ്രിയയും. ഇത്തവണ ഫോണിലൂടെ നസ്രിയക്ക് കിടിലൻ സർപ്രെെസ് നൽകിയിരിക്കുകയാണ് ദുൽഖർ സൽമാൻ. സൂര്യാൻ എഫ്‌എം (തമിഴ്) റേഡിയോക്ക് നൽകിയ അഭിമുഖത്തിലാണ് നസ്രിയയെ ഞെട്ടിച്ചുകൊണ്ട് ദുൽഖറിന്റെ ഫോൺ കോൾ എത്തുന്നത്. ‘കണ്ണും കണ്ണും കൊള്ളയടിത്താല്’ എന്ന പുതിയ തമിഴ് ചിത്രത്തിന്റെ പ്രൊമോഷന്റെ ഭാഗമായുള്ള അഭിമുഖത്തിലാണ് ദുൽഖർ നസ്രിയയെ ഫോൺ വിളിക്കുന്നത്.\nഅഭിമുഖത്തിനിടെ നിവിൻ പോളിയെയോ നസ്രിയയെയോ ഫോണിൽ വിളിച്ച് പാട്ടു പാടി കേൾപ്പിക്കാമോ എന്ന് അവതാരക ചോദിച്ചു. നസ്രിയയെയാണ് ദുൽഖർ ഫോണിൽ വിളിച്ചത്. ഏറെ നേരം റിങ് ചെയ്‌ത ശേഷമാണ് നസ്രിയ ഫോൺ അറ്റൻഡ് ചെയ്യുന്നത്. നസ്രിയ ഫോൺ അറ്റൻഡ് ചെയ്‌തതും ദുൽഖർ പാട്ടുപാടി തുടങ്ങി. ‘ബാംഗ്ലൂർ ഡേയ്‌സ്’ എന്ന സൂപ്പർഹിറ്റ് ചിത്രത്തിലെ ‘തുടക്കം മാംഗല്യം തന്തുനാനേന..’ എന്ന പാട്ടാണ് ദുൽഖർ ആലപിച്ചത്. ദുൽഖറിന്റെ സർപ്രെെസ് പാട്ട് കേട്ടതും നസ്രിയ പൊട്ടിച്ചിരിക്കാൻ തുടങ്ങി.\nപാട്ട് പാടി കഴിഞ്ഞതും ദുൽഖർ നസ്രിയയോട് സംസാരിക്കാൻ തുടങ്ങി. ‘കുഞ്ഞീ..’എന്നു വിളിച്ചാണ് ദുൽഖർ നസ്രിയയോട് സംസാരിക്കുന്നത്. നസ്രിയയെ ദുൽഖർ ‘കുഞ്ഞി’ എന്നാണ് പൊതുവേ വിളിക്കുന്നത്. തന്റെ തമിഴ് സിനിമയുടെ പ്രൊമോഷന്റെ ഭാഗമായാണ് വിളിച്ചതെന്ന് ദുൽഖർ നസ്രിയയോട് പറഞ്ഞു. ‘ഓ മെെ ഗോഡ്’ എന്നായിരുന്നു നസ്രിയ ദുൽഖറിനോട് തിരിച്ചുപറഞ്ഞത്. രണ്ടുപേർക്കും ചിരിയടക്കാൻ സാധിച്ചില്ല. ഒരു പാട്ട് പാടണമെന്ന് പറഞ്ഞപ്പോൾ ഇതാണ് ആദ്യം ഓർമയിലെത്തിയതെന്ന് ദുൽഖർ നസ്രിയയോട് പറഞ്ഞു. ദുൽഖർ തനിക്കു വേണ്ടി പാടുന്നതു വിശ്വസിക്കാനാകുന്നില്ല എന്നു നസ്രിയ പറഞ്ഞു.\nദുൽഖർ സൽമാനും നസ്രിയയും ഒന്നിച്ചഭിനയിച്ച സിനിമയാണ് ‘ബാംഗ്ലൂർ ഡേയ്‌സ്’. അഞ്ജലി മേനോൻ സംവിധാനം ചെയ്‌ത സിനിമ മലയാളത്തിലെ സൂപ്പർ ഹിറ്റുകളിൽ ഒന്നാണ്. ബാംഗ്ലൂർ ഡേയ്‌സിൽ ദുൽഖറിന്റെ കസിനായാണ് നസ്രിയ അഭിനയിച്ചത്. ‘തുടക്കം മാംഗല്യം തന്തുനാനേന…’ എന്ന ഗാനത്തിൽ ഇരുവരും ഒന്നിച്ചുള്ള രംഗങ്ങൾ ഏറെ ശ്രദ്ധിക്കപ്പെട്ടതാണ്.\nദുൽഖർ നായകനായ തമിഴ് ചിത്രം ‘കണ്ണും കണ്ണും കൊള്ളയടിത്താല്’ ഇന്നലെയാണ് തിയറ്ററുകളിലെത്തിയത്. സിനിമയ്‌ക്ക് എങ്ങുനിന്നും മികച്ച പ്രതികരണമാണ് ലഭിക്കുന്നത്. ഒരു ഇടവേളയ്‌ക്ക് ശേഷം നസ്രിയ തിരിച്ചെത്തിയ മലയാള സിനിമ ‘ട്രാൻസ്’ തിയറ്ററിൽ പ്രദർശനം തുടരുകയാണ്.


ലിവർ സിറോസിസ് ഉള്ളവർക്ക് കരൾ പഴയ പോലെ ആകാൻ പപ്പായ കുരു\nവളരെ ആരോഗ്യ ഗുണങ്ങളുള്ള ഒരു പഴ വർഗമാണ് പപ്പായ. ഇതിൽ പ്രോട്ടീൻ സമൃദ്ധമായി അടങ്ങിയട്ടുണ്ട്. പപ്പായ പഴത്തിനെ പോലെ തന്നെ ഗുണകരമാണ് അതിന്റെ കുരുവും. ക്യാൻസർ തടയാൻ വളരെ ഉത്തമമായ ഒന്നാണ് പപ്പായ കുരു. ഇത് ദഹനത്തിനും വളരെയധികം സഹായിക്കുന്നു. അതുപോലെ ജിംനേഷ്യത്തിൽ പോകുന്നവർക്കും പപ്പായക്കുരു വളരെ ഗുണകരമാണ്. കൂടാതെ കൊളസ്ട്രോൾ കുറയ്ക്കാനും ശരീരത്തിന്റെ രോഗ പ്രതിരോധ ശേഷി വർദ്ധിപ്പിക്കാനും ഇത് വളരെ നല്ലതാണ്.\nപപ്പായ കുരു കരൾ രോഗമുള്ളവർക്ക് എങ്ങനെ ഉപകരിക്കുന്നു എന്നാണ് ഇന്ന് നമ്മൾ പറയാൻ പോകുന്നത്. ഇന്ന് മിക്ക ആളുകളിലും കണ്ടുവരുന്ന ഗുരുതരമായ ആരോഗ്യ പ്രശ്നമാണ് കരൾ രോഗം. ഇത് സ്ത്രീ പുരുഷ ഭേദമന്യേ എല്ലാ തരം ആളുകളിലും കാണുന്നു. ഇതിൽ തന്നെ ലിവർ സിറോസിസ് ആണ് ഏറ്റവും കൂടുതലായി കാണുന്നത്. ലിവർ സിറോസിസ് മാറ്റിയെടുക്കാൻ സഹായിക്കുന്ന ഒന്നാണ് പപ്പായയുടെ കുരു. കരളിനെ ബാധിക്കുന്ന ഫാറ്റി ലിവർ പോലുള്ള പ്രശ്നങ്ങൾക്കും പപ്പായക്കുരു വളരെ നല്ലതാണ്.\nകൊഴുപ്പു കളഞ്ഞ കരളിന് പുനരുജ്ജീവിപ്പിക്കാൻ പപ്പായയുടെ കുരു സഹായിക്കുന്നു.വളരെ കയ്പ്പ് നിറഞ്ഞ ഒന്നാണ് പപ്പായക്കുരു. കഴിക്കാനായി പഴുത്ത പപ്പായയുടെ കുരുവാണ് ഏറ്റവും നല്ലത്. ഇത് ഉണക്കി പൊടിച്ചെടുക്കുക. ദിവസവും രാവിലെ ഒരു ഗ്ലാസ് വെള്ളത്തിൽ പകുതി ചെറുനാരങ്ങ പിഴിഞ്ഞ് അതിലേക്കു പപ്പായ കുരു പൊടിച്ചത് ചേർക്കുക. ആഹാരത്തിന് മുമ്പ് കഴിക്കുന്നതാണ് ഏറ്റവും നല്ലത്. ഇത് കരളിനെ ശുദ്ധീകരിക്കാൻ സഹായിക്കുന്നു.\nപപ്പായയുടെ കുരു കഴിക്കുന്നതുകൊണ്ടുള്ള എല്ലാ ഗുണങ്ങളും ഇത് കുടിക്കുമ്പോൾ ലഭിക്കും. ഇത് കുടിച്ചാൽ കരൾ ജനിച്ചപ്പോൾ ഉള്ള അവസ്ഥയിലേക്ക് എത്തും. കൂടുതൽ വിവരങ്ങൾക്കായി വീഡിയോ കാണുക. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.


ബ്രിട്ടനിൽ വാഹനാപകടം; രണ്ടു മലയാളികൾ മരിച്ചു\nSat May 21 2022 23:26:49 GMT+0530 (India Standard Time)\nമൂവാറ്റുപുഴ സ്വദേശി ബിന്‍സ് രാജ്, കൊല്ലം സ്വദേശിനി അര്‍ച്ചന നിര്‍മല് എന്നിവരാണ് മരിച്ചത്.\nBY EYAS18 Jan 2022 3:55 AM GMT\nEYAS18 Jan 2022 3:55 AM GMT\nലണ്ടന്: ബ്രിട്ടനിലുണ്ടായ വാഹനാപകടത്തില് രണ്ട് മലയാളികള് മരിച്ചു. ഗ്ലോസ്റ്ററിന് സമീപമായിരുന്നു വാഹനാപകടം. കാറും ലോറിയും കൂട്ടിയിടിച്ചാണ് അപകടമുണ്ടായത്. മൂവാറ്റുപുഴ സ്വദേശി ബിന്‍സ് രാജ്, കൊല്ലം സ്വദേശിനി അര്‍ച്ചന നിര്‍മല് എന്നിവരാണ് മരിച്ചത്.\nഇരുവരുടേയും കുടുംബാംഗങ്ങള്‍ക്കൊപ്പം യാത്ര ചെയ്യുമ്പോഴായിരുന്നു അപകടം. ബിന്‍സിന്റെ ഭാര്യയ്ക്കും മകനും അപകടത്തില് പരിക്കേറ്റിട്ടുണ്ട്. കുട്ടിയുടെ പരിക്ക് ഗുരുതരമാണ്. അര്‍ച്ചനയുടെ ഭര്‍ത്താവിനും പരിക്കേറ്റു. ഓക്‌സ്‌ഫെഡിലെ മറ്റൊരു സുഹൃത്തിന്റെ വീട്ടില് സന്ദര്‍ശനം നടത്താന് പോകുമ്പോഴാണ് അപകടം.


ചാമ്പ്യന്‍സ് ലീഗില് ലിവര്‍പൂള്-ടോട്ടനം ഇംഗ്ലീഷ് ഫൈനല് | Uefa Champions League 2019| Ajac Amsterdam Tottenham Hotspur\nചാമ്പ്യന്‍സ് ലീഗില് ലിവര്‍പൂള്-ടോട്ടനം ഇംഗ്ലീഷ് ഫൈനല്\nMay 9, 2019, 02:57 AM IST\nചാമ്പ്യന്‍സ് ലീഗിന്റെ ഫൈനല് കളിക്കുന്ന നാല്‍പതാമത്തെ ടീമെന്ന ബഹുമതിയും ടോട്ടനം സ്വന്തമാക്കി.\nരണ്ടാംപാദ സെമിയില് ടോട്ടനം അയാക്സിനെ തോല്‍പിച്ചു\nടോട്ടനത്തിനുവേണ്ടി സ്ട്രൈക്കര് മൗറ ഹാട്രിക് നേടി\nആംസ്റ്റര്‍ഡാം: യുവേഫ ചാമ്പ്യന്‍സ് ലീഗില് ഇത് ഇംഗ്ലീഷ് ക്ലബുകളുടെ അവിശ്വസനീയ തിരിച്ചുവരവിന്റെ കാലം. ബാഴ്സയെ തകര്‍ത്ത ലിവര്‍പൂളില് നിന്ന് ഊര്‍ജം ഉള്‍ക്കൊണ്ട ടോട്ടനം ഹോട്സ്പര് ആംസ്റ്റര്‍ഡാമിലെ യൊഹാന് ക്രൈഫ് അരീനയില് അയാക്സ് ആംസ്റ്റര്‍ഡാമിനെ വീഴ്ത്തി ഫൈനലില് പ്രവേശിച്ചു. കൂടുതല് എവെ ഗോളുകള് അടിച്ചതിന്റെ ബലത്തിലാണ് ടോട്ടനത്തിന്റെ കന്നി ഫൈനല് പ്രവേശം. അങ്ങനെ ചാമ്പ്യന്‍സ് ലീഗിന്റെ ഫൈനല് ഒരു ഓള് ഇംഗ്ലീഷ് ഫൈനലായി. ചാമ്പ്യന്‍സ് ലീഗിന്റെ ഫൈനല് കളിക്കുന്ന നാല്‍പതാമത്തെ ടീമെന്ന ബഹുമതിയും ടോട്ടനം സ്വന്തമാക്കി.\nആദ്യപാദത്തില് ഒരു ഗോളിന് തോറ്റ്, രണ്ടാപാദത്തിന്റെ ആദ്യ പകുതിയില് രണ്ട് ഗോള് ലീഡ് വഴങ്ങിയശേഷമായിരുന്നു ടോട്ടനത്തിന്റെ ഉജ്വല തിരിച്ചുവരവ്. രണ്ടാംപാദത്തില് രണ്ടിനെതിരേ മൂന്ന് ഗോളുകള്‍ക്കാണ് അവര് വിജയിച്ചത്. ബ്രസീലിയന് സ്ട്രൈക്കര് ലൂക്കാസ് മൗറയുടെ ഹാട്രിക്കാണ് സ്പേഴ്സിന് അത്ഭുതവിജയം സമ്മാനിച്ചത്. അവസാന വിസിലിന് നിമിഷങ്ങള് മാത്രം ബാക്കിയുള്ളപ്പോഴായിരുന്നു ഫൈനല് ടിക്കറ്റ് ഉറപ്പിച്ച ഗോള് മൗറയുടെ ബൂട്ടില് നിന്നു പിറന്നത്. 55, 59 മിനിറ്റുകളിലായിരുന്നു ആദ്യ രണ്ട് ഗോളുകള്.\nഅഞ്ചാം മിനിറ്റില് മിന്നുന്നൊരു ഹെഡ്ഡറിലൂടെ യുവതാരം മാത്യാസ് ഡിലിറ്റാണ് അയാക്സിനെ ആദ്യം മുന്നിലെത്തിച്ചത്. 35-ാം മിനിറ്റില് ടോട്ടനം പ്രതിരോധത്തെ ഞെട്ടിച്ചൊരു ഇടങ്കാലന് വെടിയുണ്ട കൊണ്ട് ഹക്കിം സിയെക്ക് ലീഡുയര്‍ത്തി.\nഅയാക്സ് 3-0 എന്ന ഗോള്‍ശരാശരിയില് അനായാസമായി തന്നെ ഫൈനലില് പ്രവേശിക്കുമെന്ന് കരുതിയിരിക്കുമ്പോഴാണ് രണ്ടാം പകുതിയിലെ ടോട്ടനത്തിന്റെ തിരിച്ചുവരവ്. ലുക്കാസ് മൗറയുടെ ഇരട്ടഗോളാണ് ടീമിനെ തിരിച്ചുവരവിന്റെ പാതയിലെത്തിച്ചത്.\n55-ാം മിനിറ്റിലായിരുന്നു ആദ്യഗോള്. ഡെലെ അലിയാണ് പാസ് നല്‍കിയത്. ഒന്നാന്തരമായിരുന്നു മൗറയുടെ ഫിനിഷ്. നാലു മിനിറ്റിനുള്ളില് ടോട്ടനം വീണ്ടും ഞെട്ടിച്ചു. ലോറെന്റിന്റെ ഒരു ക്ലോസ് റേഞ്ചില് നിന്നുള്ള ഷോട്ട് അവിശ്വാസനീയമായാണ് ഗോളി രക്ഷപ്പെടുത്തിയത്. എന്നാല്, ഡിഫന്‍ഡറുമായുള്ള ആശയക്കുഴപ്പത്തെ തുടര്‍ന്ന് നിലത്ത് വീണ് പന്ത് കൈപ്പിടിയിലൊതുക്കാന് കഴിഞ്ഞില്ല. പന്ത് കിട്ടിയ മൗറ മൂന്ന് ഡിഫന്‍ഡര്‍മാരുടെ കാലുകള്‍ക്കിടയിലൂടെ വലിയിലേയ്ക്കൊരു ബുള്ളറ്റ് പായിച്ചു. ടോട്ടനം ഒപ്പത്തിനൊപ്പം.\nനല്ല പന്തടക്കവും ഭാവനയും ഒത്തൊരുമയുമുള്ള അയാക്സിന് തന്നെയായിരുന്നു മേല്‍ക്കൈ. ഒട്ടും മടുപ്പിക്കുന്നതായിരുന്നില്ല അവരുടെ പൊസഷന് ഗെയിം. ഓരോ തവണ പന്ത് കൈവശംവയ്ക്കുമ്പോഴും ഒരു ആക്രമണം മെനഞ്ഞെടുക്കാന് അവര്‍ക്കു കഴിഞ്ഞു. ചടുലമായിരുന്നു പിന്നീടുള്ള ഓരോ നീക്കവും. ഇതില് ഇടയ്ക്ക് പകച്ചുപോയെങ്കിലും രണ്ടാം പകുതിയോടെ ടോട്ടനം തിരിച്ചുവന്നു. അയാക്സിന്റെ കരുത്തുറ്റ പ്രതിരോധത്തിലൂടെ അവര് പല തവണ പാഞ്ഞിറങ്ങി. കീപ്പര് ഒനാനയുടെ മിടുക്കാണ് അയാക്സിന്റെ ആയുസ്സ് നീട്ടിക്കൊടുത്തത്. എണ്‍പത്തിയാറാം മിനിറ്റില് നിര്‍ഭാഗ്യമാണ് ടോട്ടനത്തിന് തിരിച്ചടിയായത്. അവരുടെ ഒരു പെനാല്‍റ്റി അപ്പീലും റഫറി ചെവിക്കൊണ്ടില്ല. എന്നാല്, തൊണ്ണൂറ്റി ആറാം മിനിറ്റില് മൗറ എല്ലാ കണക്കുകൂട്ടലുകളും തെറ്റിച്ചു. അലിയാണ് വലതു പാര്‍ശ്വത്തില് നിന്ന് ബോക്സിലേയ്ക്ക് പന്ത് നല്‍കിയത്. ഡിലിറ്റിനെ പരാജയപ്പെടുത്തി മൗറ തൊടുത്ത ഗ്രൗണ്ടര് ഗോളിയെയും കബളിപ്പിച്ച് വലയില് കയറുന്നത് ഞെട്ടലോടെയാണ് യൊഹാന് ക്രൈഫ് അരീന കണ്ടുനിന്നത്.\nContent Highlights: Uefa Champions League 2019, Ajac Amsterdam Tottenham Hotspur


കൊച്ചി: തൃക്കാക്കരയില് തെരുവുനായ്ക്കളെ കൊന്നത് നഗരസഭ അധികൃതരുടെ അറിവോടെയെന്ന് അമിക്കസ്ക്യൂറി. നായ്ക്കളെ കൊന്ന ജീവനക്കാരുടെ മൊഴികള് നഗര സഭ ഉദ്യോഗസ്ഥര്‍ക്കെതിരെ ആണെന്നും അമിക്കസ്ക്യൂറി വ്യക്തമാക്കി. ഇതിന്റെ അടിസ്ഥാനത്തില് ജൂനിയര് ഹെല്‍ത്ത് ഇന്‍സ്പെക്ടറുടെ മൊഴി എടുക്കുമെന്ന് ഹൈക്കോടതി നിയമിച്ച അമിക്കസ്ക്യൂറി അഡ്വക്കേറ്റ് സുരേഷ് മേനോന് പറഞ്ഞു.\nതിങ്കളാഴ്ച്ചക്കകം ഹൈക്കോടതിയില് റിപ്പോര്‍ട്ട് നല്‍കുമെന്നും അമിക്കസ്ക്യൂറി\nതൃക്കാക്കര നഗരസഭാ അധികൃതരെ പ്രതിക്കൂട്ടില് നിര്‍ത്തുന്നതാണ് അമിക്കസ്ക്യൂറിക്ക് നായയെ കൊലപ്പെടുത്തിയവര് നല്‍കിയ മൊഴി. നഗരസഭയിലെ ഉദ്യോഗസ്ഥരാണ് തെരുവുനായ്ക്കളെ കൊല്ലാന് നിര്‍ദ്ദേശം നല്‍കിയത്. ഇതിനുവേണ്ട മരുന്ന് നഗരസഭ നല്‍കി. താമസിക്കുന്നതിന് സൗകര്യവും നഗരസഭ ഉദ്യോഗസ്ഥരാണ് ഏര്‍പ്പാടാക്കി നല്‍കിയതെന്നും അമിക്കസ്ക്യൂറിക്ക് ഇവര് മൊഴി നല്‍കിയിട്ടുണ്ട്.\nഈ മൊഴിയുടെ അടിസ്ഥാനത്തിലാണ് ജൂനിയര് ഹെല്‍ത്ത് ഇന്‍സ്പെക്ടറുടെ മൊഴി രേഖപ്പെടുത്താന് അമിക്കസ്ക്യൂറി തീരുമാനിച്ചത്.\nജൂനിയര് ഹെല്‍ത്ത് ഇന്‍സ്പെക്ടറോട് ചോദ്യം ചെയ്യലിനായി ഹാജരാകാന് പോലീസ് നിര്‍ദേശം നല്‍കിയിട്ടുണ്ട്. എന്നാല് ഇയാള് ഇതുവരെ ഹാജരായിട്ടില്ല. മുന്‍കൂര് ജാമ്യത്തിനായി സജികുമാര് ഹൈക്കോടതിയെ സമീപിച്ചു. നഗരസഭ ചെയര്‍പേഴ്സണ് ഉള്‍പ്പെടെയുള്ളവരെ സഹായിക്കാനാണ് തനിക്കെതിരെയുള്ള മൊഴിയെന്ന് സജികുമാര് മുന്‍കൂര് ജാമ്യ അപേക്ഷയില് വ്യക്തമാക്കിയിട്ടുള്ളത്.\nനായ്ക്കളെ കൊലപ്പെടുത്തിയ കോഴിക്കോട് മാറാട് സ്വദേശികളായ പ്രബീഷ്, രഘു , രഞ്ജിത് എന്നിവരെ പോലീസ് അറസ്റ്റ് ചെയ്തിരുന്നു.


എന്.ഡി.എയില് കാര്‍ഷിക കലാപം | farm bills| agriculture\nകാര്‍ഷിക ബില്ലുകള്‍ക്കെതിരെ പഞ്ചാബ് മുന്‍മുഖ്യമന്ത്രി പ്രകാശ് സിങ് ബാദലിന്റെ വീടിനു മുന്നില് പ്രതിഷേധം നടത്തുന്ന കര്‍ഷകര്| Photo: PTI\nന്യൂഡൽഹി : കാർഷികമേഖലയിൽ പരിഷ്കരണം അവകാശപ്പെട്ട് മോദിസർക്കാർ കൊണ്ടുവന്ന മൂന്നു ബില്ലുകൾക്കെതിരേ കർഷകരോഷം പടരുന്നു. പാർലമെന്റിന്റെ പരിഗണനയിലിരിക്കുന്ന ബില്ലുകൾ ഭരണകക്ഷിയായ എൻ.ഡി.എ.യ്ക്കുള്ളിലും തർക്കമായി വളരുകയാണ്. പഞ്ചാബിലെ സഖ്യകക്ഷിയായ ശിരോമണി അകാലിദളിനു (എസ്.എ.ഡി.) പിന്നാലെ ഹരിയാണയിലെ ഘടകക്ഷിയായ ജനനായക് ജനതാ പാർട്ടിയും (ജെ.ജെ.പി.) എതിർപ്പുയർത്തിയിട്ടുണ്ട്. ഇവരെ അനുനയിപ്പിക്കാനായില്ലെങ്കിൽ ഹരിയാണയിലെ ഖട്ടാർ മന്ത്രിസഭ താഴെപ്പോയേക്കാം.\nഗ്രാമീണ കാർഷിക വിപണന സംവിധാനത്തെ തകർക്കുന്ന ബില്ലുകൾ പിൻവലിക്കാതെ സമരം അവസാനിപ്പിക്കില്ലെന്ന ഉറച്ച നിലപാടിലാണ് പഞ്ചാബ്, ഹരിയാണ, ഉത്തർപ്രദേശ് സംസ്ഥാനങ്ങളിലെ കർഷക സംഘടനകൾ. പ്രതിഷേധത്തിനിടയിലും ബില്ലുകൾ ലോക്‌സഭ ശബ്ദവോട്ടോടെ പാസാക്കി. ഇനി രാജ്യസഭ കൂടി പാസാക്കേണ്ടതുണ്ട്.\nജൂൺ അഞ്ചിന് ഇറക്കിയ ഓർഡിനൻസുകൾ പിൻവലിച്ചാണ് ബില്ലുകൾ കൊണ്ടുവന്നത്. നേരത്തേ ഓർഡിനൻസുകളെ പിന്തുണച്ചിരുന്ന എസ്.എ.ഡി. കാർഷികമേഖലകളിലെ വോട്ട് ബാങ്ക് തകരുമെന്ന ഭയംമൂലം പൊടുന്നനെ നിലപാട് മാറ്റുകയായിരുന്നു. മോദി മന്ത്രിസഭയിൽനിന്ന് സ്വന്തം പ്രതിനിധിയെ എസ്.എ.ഡി. പിൻവലിച്ചത് എൻ.ഡി.എ.യ്ക്ക് ആഘാതമായി.\nഹരിയാണയിലെ കർഷകരും ബില്ലുകൾക്കെതിരേ രംഗത്തെത്തിയതോടെയാണ് ദുഷ്യന്ത് ചൗട്ടാലയുടെ ജെ.ജെ.പി.യും പ്രതിഷേധിക്കുന്നത്. മുഖ്യമന്ത്രി മനോഹർ ലാൽ ഖട്ടാറിനെ നേരിൽക്കണ്ട് ചൗട്ടാല കഴിഞ്ഞ ദിവസം നിലപാടറിയിച്ചു. ചൗട്ടാലയുടെ പാർട്ടിയായ ജെ.ജെ.പി.യുടെ പത്തംഗങ്ങളുടെ ബലത്തിലാണ് ഹരിയാണയിൽ എൻ.ഡി.എ. സർക്കാർ നിലനിൽക്കുന്നത്.\nബി.ജെ.പി.ക്ക് കേവലഭൂരിപക്ഷമുള്ളതിനാൽ മോദിസർക്കാരിന് സഖ്യകക്ഷികളുടെ വിട്ടുപോക്കോ, പിണക്കമോ തത്കാലം രാഷ്ട്രീയ പ്രതിസന്ധിയല്ല. എങ്കിലും എസ്.എ.ഡി.യെയും ജെ.ജെ.പി.യെയും അനുനയിപ്പിക്കാൻ ബി.ജെ.പി. ശ്രമമാരംഭിച്ചിട്ടുണ്ട്. കാർഷിക മേഖല നിർണായകമായ ബിഹാറിൽ നിയമസഭാ തിരഞ്ഞെടുപ്പ് മുന്നിൽ നിൽക്കെ, കൂടുതൽ സഖ്യകക്ഷികളിലേക്ക്് എതിർപ്പ് പടരാതിരിക്കാൻ ദേശീയ നേതൃത്വം ശ്രമിക്കും.\nബില്ലുകളെ ബി.ജെ.പി.യുടെ മുതിർന്ന നേതാവ് ഡോ. സുബ്രഹ്മണ്യൻ സ്വാമി വെള്ളിയാഴ്ച വിമർശിച്ചു. സ്വന്തം നിലയിൽ ഭൂരിപക്ഷമുണ്ടായിട്ടും എൻ.ഡി.എ. എന്ന നിലയിൽ സഖ്യമുണ്ടാക്കിയ പാർട്ടി കർഷകരെ ബാധിക്കുന്ന ബിൽ അവതരിപ്പിക്കുന്നതിനുമുമ്പ് ഘടകകക്ഷികളുമായി ചർച്ച നടത്താതിരുന്നത് എന്തുകൊണ്ടാണെന്ന് സ്വാമി ചോദിച്ചു. ബിൽ പിൻവലിക്കണമെന്നും അദ്ദേഹം ആവശ്യപ്പെട്ടു.\n1. കാർഷികോത്പന്നങ്ങളുടെ ഉത്‌പാദനം, വ്യാപാരം, വാണിജ്യം (പ്രോത്സാഹനവും സംവിധാനമൊരുക്കലും) ബിൽ\n2. വിലസ്ഥിരതയും കൃഷിസേവനങ്ങളും സംബന്ധിച്ച കർഷകരുടെ കരാറുമായി (ശാക്തീകരണവും സംരക്ഷണവും)ബന്ധപ്പെട്ട ബിൽ\n3. അവശ്യവസ്തു നിയമഭേദഗതി ബിൽ എന്നിവയ്ക്കെതിരേയാണ് കർഷകർ പ്രതിഷേധം ആരംഭിച്ചിരിക്കുന്നത്.\nപരമ്പരാഗത ഗ്രാമച്ചന്ത(മണ്ഡി)സംവിധാനത്തെ തകർത്ത്് വൻകിട റീട്ടെയിൽ ശൃംഖലകൾക്ക് വഴിയൊരുക്കാനാണ് ഈ ബില്ലുകൾ കൊണ്ടുവരുന്നതെന്നാണ് കർഷകസംഘടനകളുടെ ആരോപണം. കാർഷികോത്പന്നങ്ങളുടെ താങ്ങുവില സംവിധാനം റദ്ദാക്കപ്പെടുമെന്നും കരാർ കൃഷിക്ക് ബില്ലുകൾ വഴിയൊരുക്കുമെന്നും പാവപ്പെട്ട കർഷകർ ചൂഷണം ചെയ്യപ്പെടുമെന്നും വിമർശനമുണ്ട്.\ncontent highlights:farm bills create rift in nda


ദിവസവും മൂന്നു തവണ ലൈംഗിക ബന്ധത്തിനു തയ്യാറായില്ല; ഭർത്താവിനെതിരെ ഭാര്യയുടെ പരാതി; ലൈംഗിക തൃപ്തി നൽകാൻ കോടതിയുടെ സഹായം ആവശ്യപ്പെട്ടു | Daily Indian Herald\nദിവസവും മൂന്നു തവണ ലൈംഗിക ബന്ധത്തിനു തയ്യാറായില്ല; ഭർത്താവിനെതിരെ ഭാര്യയുടെ പരാതി; ലൈംഗിക തൃപ്തി നൽകാൻ കോടതിയുടെ സഹായം ആവശ്യപ്പെട്ടു\nSeptember 29, 2017 5:15 pm By : Indian Herald Staff\nദുബായ്: മിക്ക ഭാര്യാ ഭർത്തൃ ബന്ധത്തിലും വിള്ളൽ വീഴ്ത്തുന്ന പ്രധാന ഘടകം ലൈംഗിക അസംതൃപ്തി തന്നെയായിരുന്നു. എന്നാൽ, ദുബായിലിൽ ഭാര്യ ഒരു പടികൂടി കടന്നാണ് ഭർത്താവിനെതിരെ പരാതിയുമായി രംഗത്ത് എത്തിയത്. ദിവസവും മൂന്നു തവണ ഭർത്താവ് ലൈംഗിക ബന്ധത്തിനു തയ്യാറാകുന്നില്ലെന്നായിരുന്നു ഭാര്യയുടെ പരാതി. പ്രശ്‌നത്തിനു പരിഹാരം കാണാനോ, വിവാഹമോചനം നൽകാനോ കോടതി തയ്യാറായില്ലെങ്കിൽ തന്റെ ലൈംഗിക ദാഹം പരിഹരിക്കാൻ കോടതി തന്നെ നടപടിയെടുക്കണമെന്നും യുവതി ആവശ്യപ്പെട്ടു.\nദുബായിലെ ശരിഅത്ത് കോടതിയിലാണ് ദുബായ് സ്വദേശിയായ യുവതി വിവിവാഹ മോചനം ആവശ്യപ്പെട്ട് ഹർജി സമർപ്പിച്ച്ത. ദിവസവും മൂന്നു തവണയെങ്കിലും ഭർത്താവ് ലൈംഗിക ബന്ധത്തിനു തയ്യാറാകണമെന്നതായിരുന്നു ഹർജിയിലൂടെ യുവതി പ്രധാനമായി ആവശ്യപ്പെട്ടത്. ഭർത്താവുമായി നടത്തിയ ഒത്തു തീർപ്പ് ശ്രമങ്ങളെല്ലാം പരാജയപ്പെട്ടതായും കോടതിയിൽ യുവതി ചൂണ്ടിക്കാട്ടി. ഭർത്താവുമായി ദിവസത്തിൽ രണ്ടു മുതൽ മൂന്നു വരെ തവണ ലൈംഗിക ബന്ധത്തിൽ ഏർപ്പെടണമെന്നാണ് തന്റെ ആഗ്രഹം. എന്നാൽ, ആഴ്ചയിൽ മൂന്നോ നാലോ തവണ മാത്രമാണ് ലൈംഗിക ബന്ധത്തിനു ഭർത്താവിനു താല്പര്യമുള്ളത്. ഇത് തന്നെ വല്ലാതെ അലോസരപ്പെടുത്തുന്നതായും യുവതി കോടതിയെ അറിയിച്ചു.\nഎന്നാൽ, യുവതിയുടെ ആരോപണങ്ങളുടെ മാത്രം അടിസ്ഥാനത്തിൽ വിവാഹമോചനം നൽകാനാവില്ലെന്നായിരുന്നു കോടതിയുടെ വിധി. ലൈംഗിക സംതൃപ്തിയില്ലെന്ന കാരണം മാത്രം ചൂണ്ടിക്കാട്ടി വിവാഹമോചനം അനുവദിക്കാനാവില്ലെന്നും കോടതി ചൂണ്ടിക്കാടി. ഇതോടെയാണ് യുവതി കോടതിയ്‌ക്കെതിരെ രംഗത്ത് എത്തിയത്. തനിക്കു വിവാഹ മോചനം അനുവദിക്കുകയോ, ദിവസം മൂന്നു തവണ ലൈംഗിക ബന്ധത്തിൽ ഏർപ്പെടാൻ ഭർത്താവിനോടു നിർദേശിക്കുകയോ ചെയ്യാത്ത പക്ഷം കോടതി തന്നെ ഇടപെട്ട് തനിക്കു ലൈംഗിക സംതൃപ്തിക്കു അവസരം ഒരുക്കണമെന്നും യുവതി ആവശ്യപ്പെട്ടു.\nയുവതിയുടെ വിചിത്രമായ ആവശ്യത്തിൽ അമ്പരന്നു പോയ കോടതി പിന്നീട് ഭർത്താവിനെ വൈദ്യ പരിശോധനയ്ക്കു വിധേയനാക്കാൻ നിർദേശിച്ചു. യുവതിയുടെ ഭർത്താവിന്റെ ശാരീരിക ക്ഷമത പരിശോധിച്ച ശേഷം തുടർ നടപടികൾ സ്വീകരിക്കുന്നതിനാണ് കോടതി ഒരുങ്ങുന്നത്.


ദുബൈ വിമാനത്താവളത്തിലെ റണ്‍വെ അടച്ചിടും – Christian Live\nദുബൈ:റണ്‍വേ നവീകരണത്തിന്റെ ഭാഗമായി ദുബൈ വിമാനത്താവളത്തിലെ റണ്‍വേ തിങ്കളാഴ്ച്ച മുതല് റണ്‍വേ അടച്ചിടും. മെയ് ഒമ്പത് മുതല് ജൂണ് 22 വരെ 45 ദിവസത്തേക്കാണ് ദുബൈ അന്താരാഷ്ട്ര വിമാനത്താവളത്തിന്റെ റണ്‍വേയുടെ ഒരുഭാഗം അടക്കുക.\nബദല് സംവിധാനങ്ങള് കുറ്റമറ്റ രീതിയില് ഒരുക്കിയതായി എയര്‍പോര്‍ട്ട് അധികൃതര് വ്യക്തമാക്കിയിട്ടുണ്ട്. റണ്‍വേ നവീകരണത്തിന്റെ ഭാഗമായി ഇന്ത്യയുള്‍പ്പെടെ പല രാജ്യങ്ങളിലേക്കുള്ള വിമാനങ്ങളും വഴിതിരിച്ചു വിടും.\nറണ്‍വേ അടക്കുന്ന പശ്ചാത്തലത്തില് 1000 വിമാനങ്ങള് ജബല് അലിയിലെ മക്തും വിമാനത്താവളത്തിലേക്ക് തിരിച്ചുവിടാനാണ് അധികൃതര് തീരുമാനിച്ചിരിക്കുന്നത്. മെയ് ഒമ്പത് മുതല് ജൂണ് 22 വരെ 45 ദിവസത്തേക്കാണ് ദുബൈ അന്താരാഷ്ട്ര വിമാനത്താവളത്തിന്റെ റണ്‍വേയുടെ ഒരുഭാഗം അടക്കുക.\nന്യുനമർദ്ദം വടക്ക് പടിഞ്ഞാറു ദിശയിൽ സഞ്ചരിച്ച് നാളെ വൈകുന്നേരത്തോടെ തീവ്ര ന്യൂനമർദ്ദമായി ശക്തി പ്രാപിക്കും\nഡെർമറ്റോളജിയിൽ രണ്ടാം റാങ്ക് നേടി ഡോ. ഡെറീനാ മരിയ…\nസംസ്ഥാനത്ത് ഓക്‌സിജന് ലഭ്യതയില് പ്രശ്‌നങ്ങളില്ലെന്ന്…


വിശുദ്ധ അനിസെത്തൂസ് (166) : ഏപ്രില് 17\n16 Apr, 2022, 6:47 pm\nസിറിയായിലെ എമേസായാണ് വി. അനിസെത്തൂസിന്റെ ജന്മദേശമെന്നു കരുതുന്നു. പോപ്പ് സെന്റ് പയസ് ഒന്നാമനുശേഷം അധികാരത്തില് വന്ന പതിനൊന്നാമത്തെ പോപ്പാണ് വി. അനിസെത്തൂസ്. 155 ആണ് കാലഘട്ടം.\nപതിനൊന്നുവര്‍ഷം സഭയെ നയിച്ച അനിസെത്തൂസിന്റെ കാലത്തെ പ്രധാന വെല്ലുവിളി രണ്ടു തെറ്റായ ചിന്താഗതികളായിരുന്നു. ഒന്ന്. ഗ്നോസ്റ്റിസിസം. ഇത് വാലെന്റൈനിന്റെ ചിന്തയെ അടിസ്ഥാനമാക്കി രൂപംകൊണ്ടതാണ്. അതായത്, മനുഷ്യകുലം മൂന്നുവിഭാഗത്തില് പെടുന്നു. ഒന്ന്, ഭൗതികമനുഷ്യന്-ഇവന്റെ നാശം മുന്‍കൂട്ടി തീരുമാനിക്കപ്പെട്ടതാണ്. രണ്ട്. ആത്മീയ മനുഷ്യന്-ഉയിര്‍പ്പുവഴി ഇവന് രക്ഷപെട്ടേക്കാം. മൂന്ന്, ആദ്ധ്യാത്മിക മനുഷ്യന്-ഇവനാണു പരിപൂര്‍ണ മനുഷ്യന്, നിത്യസൗഭാഗ്യത്തിനുവേണ്ടി തിരഞ്ഞെടുക്കപ്പെട്ടവന്.\nരണ്ട്: മര്‍സിയാനിസം. ജീസസ് ക്രൈസ്റ്റ് പഴയനിയമത്തിലെ യഹോവയുടെ പുത്രനല്ല; യഹൂദരുടെ ദൈവവുമല്ല, ക്രിസ്ത്യാനികളുടെ ദൈവം-എന്നീ മര്‍സിയാന്റെ ചിന്തകളെ ആധാരമാക്കി രൂപംകൊണ്ടതായിരുന്നു ഈ വികല ചിന്താഗതി.\nസ്മിര്‍നായിലെ ബിഷപ്പായിരുന്ന വൃദ്ധനായ വി. പൊളിക്കാര്‍പ്പ് ഈസ്റ്റര് ആഘോഷിക്കുന്ന ദിവസത്തെപ്പറ്റിയുള്ള വിവാദത്തില് ഒരു തീരുമാനമെടുക്കാന് പോപ്പ് അനിസെത്തൂസിനെ സന്ദര്‍ശിച്ചിരുന്നു. കാരണം, ഇക്കാര്യത്തില് ഒരു തീരുമാനമുണ്ടാക്കാനും, സഭയില് എല്ലാക്കാര്യത്തിലും ഐകരൂപ്യം സ്ഥാപിച്ചെടുക്കാനും പുതിയ പോപ്പ് അതീവ തത്പരനായിരുന്നു. ഏഷ്യന് രാജ്യങ്ങളില് ഉയിര്‍പ്പുതിരുനാള് ആഘോഷിച്ചിരുന്നത് നീസാന് (ഏപ്രില്) 14-ാം തീയതി ആയിരുന്നു. അതു ഞായറാഴ്ചയാണോ അല്ലയോ എന്നു നോക്കിയിരുന്നില്ല. കാരണം, അന്നാണ് ഈശോ ഉയിര്‍ത്തത് എന്നായിരുന്നു വിശ്വാസം.\nരണ്ടു വിശുദ്ധന്മാര് തമ്മില് നടത്തിയ ഈ ഒത്തുതീര്‍പ്പുചര്‍ച്ചയെപ്പറ്റി ഏതാണ് 30 വര്‍ഷത്തിനുശേഷം വി. ഇരണേവൂസ് എഴുതി: "പൊളിക്കാര്‍പ്പിന് അനിസെത്തൂസിനെയോ, അനിസെത്തൂസിന് പൊളിക്കാര്‍പ്പിനെയോ പിന്തിരിപ്പിക്കാനായില്ല. അതുകൊണ്ട് ആ വിവാദത്തിന് പരിഹാരം ഉണ്ടായില്ല. എങ്കിലും, അനിസെത്തൂസ് ബിഷപ്പ് പൊളിക്കാര്‍പ്പിനെ തങ്ങളുടെ ആചാരം തുടരാന് അനുവദിച്ചു."\nപോപ്പ് അനിസെത്തൂസിന്റെ രസകരമായ ഒരു കത്തും ശ്രദ്ധയില് പ്പെട്ടിട്ടുണ്ട്. ഗോളിലെ ബിഷപ്പുമാര്‍ക്കുള്ളതാണ്. വൈദികരെല്ലാം തലയില് 'പട്ടം' വെക്കണമെന്ന നിര്‍ദ്ദേശമായിരുന്നു ആ കത്തില്.\nമാര്‍ക്കസ് അവുറേലിയസിന്റെ സഭാപീഡനകാലത്ത് രക്തസാക്ഷിയായിരിക്കാമെന്നാണ് പോപ്പ് അനിസെത്തൂസിന്റെ മരണത്തെപ്പറ്റി കരുതപ്പെടുന്നത്.\nസത്യം സത്യമായി ഞാന് നിങ്ങളോടു പറയുന്നു: നിങ്ങള് കരയുകയും വിലപിക്കുകയും ചെയ്യും, എന്നാല് ലോകം സന്തോഷിക്കും; നിങ്ങള് ദുഃഖിതരാകും, എന്നാല് നിങ്ങളുടെ ദുഃഖം സന്തോഷമായി മാറും.\nയോഹന്നാന് 16: 20


നാടിനെ കരുതിയ നിശബ്‌ദവിപ്ലവം | Alappuzha | Kerala | Deshabhimani | Tuesday May 17, 2022\nരജത ജൂബിലിത്തിളക്കത്തിൽ കുടുംബശ്രീ\nകോവിഡ് കാലത്തെ കരുതൽ, സഹായ ഹസ്‌തവുമായി വായ്‌പ, കൃഷിയുടെ ഉന്നമനത്തിന് വിവിധ യൂണിറ്റ്, ജനകീയ ഹോട്ടൽ, വനിതകൾക്കായി സ്‌നേഹിത, തൊഴിൽ അന്വേഷകർക്ക് വഴികാട്ടി... ആലപ്പുഴയിലെ കുടുംബശ്രീ പ്രവർത്തനത്തിന്റെ പട്ടിക ഇനിയുമുണ്ട്. രജത ജൂബിലിത്തിളക്കത്തിൽ നിൽക്കുമ്പോൾ മികവ് വാക്കിലല്ല; പ്രവൃത്തിയിലാണെന്ന് കാണിച്ച് തന്നാണ് മുന്നേറ്റം.\nജില്ലയിൽ 22,793 അയൽക്കൂട്ടങ്ങളുണ്ട്. 3,31,760 അംഗങ്ങൾ. 100.975 കോടിയാണ് അയൽക്കൂട്ടങ്ങൾ നിക്ഷേപിച്ച തുക. ബാങ്കുകളുമായിചേർന്ന് നൽകിയ ലിങ്കേജ് വായ്‌പ 927,50,55,211 രൂപ. പലിശയ്‌ക്കുള്ള സബ്സിഡിയിനത്തിൽ കഴിഞ്ഞവർഷം നൽകിയത് 33,11,88, 800 രൂപയാണ്.\n3264 സംരംഭങ്ങൾ ആരംഭിച്ചു. സംരംഭകരുടെ എണ്ണം–-10893. 5654 കൃഷി യൂണിറ്റുകളുണ്ട്. -\nകൃഷി യൂണിറ്റിലെ അംഗങ്ങൾ–-25,986. വിവിധ ഇടങ്ങളിലായി 88 ജനകീയ ഹോട്ടലുകൾ പ്രവർത്തിക്കുന്നു. സംരംഭങ്ങൾക്ക് കഴിഞ്ഞവർഷം നൽകിയ തുക: കൃഷി –-- 2,025,676, മൃഗസംരക്ഷണം–- 56,41,875. ജനകീയ ഹോട്ടൽ–-3,63,10,310. മൈക്രോ സംരംഭം: 9,40,100. കമ്യൂണിറ്റി എന്റർപ്രൈസസ് ഫണ്ട്–- 33,90,0000.\nകേന്ദ്രസർക്കാരിന്റെ ദീൻദയാൽ ഉപാധ്യായ ഗ്രാമീൺ കൗസൽ യോജനയിലും (ഡിഡിയുജികെ വൈ) ശ്രദ്ധേയ പ്രവർത്തനം നടത്തി. പദ്ധതിയുടെ നോഡൽ ഏജൻസിയാണ് കുടുംബശ്രീ. പ്ലസ്‌ടുവോ അതിൽ കൂടുതലോ വിദ്യാഭ്യാസ യോഗ്യതയുള്ള യുവതീ യുവാക്കൾക്ക് തൊഴിൽ പരിശീലനം നൽകി ആറുമാസത്തേക്ക് പ്ലേസ്‌മെന്റ് നൽകുന്നതാണ് പദ്ധതി. ഇതുവരെ 4483 പേർക്ക് തൊഴിൽ നൽകി.\n2017 ഡിസംബർ ഒമ്പതിനാണ് സ്‌ത്രീകളുടെ പരാതികളും പ്രശ്‌നങ്ങളും പരിഹരിക്കുന്നതിന് സ്‌നേഹിത ജെൻഡർ ഹെൽപ്പ് ഡെസ്‌ക് തുടങ്ങിയത്.\n163 പരാതി നേരിട്ടെത്തി പരിഹരിച്ചു. ഫോണിലൂടെ പരിഹരിച്ചത് 187 കേസ്. 106 പേരാണ് സ്‌നേഹിതയിൽ അഭയം തേടിയത്. ഗാർഹിക പീഡനക്കേസുകൾ 40. കുട്ടികൾക്കെതിരായ അതിക്രമം–ആറ്. കഴിഞ്ഞ വർഷം മാത്രം കൗൺസിലിങ് നൽകിയത് 333 കേസ്.\nപൂവിളി രണ്ടാംഘട്ടം ഉദ്‌ഘാടനം ചെയ്‌തു\n16 പഞ്ചായത്ത്, 227 കോടി രൂപ വായ്‌പ\nസംയോജിത പച്ചക്കറി കൃഷി


മൈസൂരു കൂട്ടബലാത്സംഗം: പ്രതികളെ പെണ്‍കുട്ടി തിരിച്ചറിഞ്ഞു - കണ്ണൂരാൻ വാർത്ത\nHome Unlabelled മൈസൂരു കൂട്ടബലാത്സംഗം: പ്രതികളെ പെണ്‍കുട്ടി തിരിച്ചറിഞ്ഞു\nമൈസൂരു കൂട്ടബലാത്സംഗം: പ്രതികളെ പെണ്‍കുട്ടി തിരിച്ചറിഞ്ഞു\nമൈസൂരു കൂട്ടബലാത്സംഗക്കേസില് അറസ്റ്റിലായവരെ ഇന്ന് ചാമുണ്ഡിയിലെത്തിച്ച് തെളിവെടുപ്പ് നടത്തും. പ്രായപൂര്‍ത്തിയാകാത്ത ഒരാളടക്കം അഞ്ച് തമിഴ്‌നാട് സ്വദേശികളാണ് അറസ്റ്റിലായത്. ഒളിവില് പോയ തിരുപ്പൂര് സ്വദേശിക്കായി തെരച്ചില് തുടരുകയാണ്. പിടിയിലായ പ്രതികളെ പെണ്‍കുട്ടി തിരിച്ചറിഞ്ഞു.\nനേരത്തെ മലയാളി എന്‍ജിനീയറിങ് വിദ്യാര്ഞഥികളാണ് സംഭവത്തിന് പിന്നിലെന്ന് സംശയമുണ്ടായിരുന്നു. എന്നാല് ഇവര്‍ക്ക് പങ്കില്ലെന്ന് വ്യക്തമായതോടെ മൂന്ന് മലയാളി വിദ്യാര്‍ഥികളെ ചോദ്യം ചെയ്ത് വിട്ടയച്ചു.കഴിഞ്ഞ ചെവ്വാഴ്ചയാണ് മൈസൂരിലെ ചാമുണ്ഡി ഹില്‍സില് വെച്ച് യു.പി. സ്വദേശിനിയായ എം.ബി.എ വിദ്യാര്‍ഥിനി കൂട്ട ബലാത്സംഗത്തിനിരയായത്. സുഹൃത്തിനെ മര്‍ദിച്ച സംഘം യുവതിയെ കുറ്റിക്കാട്ടിലേക്ക് വലിച്ചിഴച്ച് കൊണ്ടുപോയി ക്രൂരമായി പീഡിപ്പിക്കുകയായിരുന്നു.


രക്തദാനത്തിൽ മുന്നിൽ, അംഗീകാര തിളക്കവുമായി ഡിവൈഎഫ‌്ഐ – E News Malayalam\nHome/local/രക്തദാനത്തിൽ മുന്നിൽ, അംഗീകാര തിളക്കവുമായി ഡിവൈഎഫ‌്ഐ\nകോഴിക്കോട‌്: മഹാമാരി കാലത്ത‌് ഒരു ദിവസം പോലും തെറ്റാതെ നൂറുകണക്കിന‌് രോഗികൾക്ക‌് ജീവദാനമായി രക്തം നൽകിയ ഡിവൈഎഫ‌്ഐക്ക‌് കോഴിക്കോട‌് ഗവ. മെഡിക്കൽ കോളേജിന്റെ അംഗീകാരം. ഈ വർഷം ഏറ്റവും കൂടുതൽ രക്തദാനം നടത്തിയത‌് ഡിവൈഎഫ‌്ഐയുടെ ‘സ‌്നേഹധമനി’ യാണ‌്. ദേശീയ സന്നദ്ധ രക്ത ദാന ദിനമായ വ്യാഴ‌ാഴ‌്ച കോളേജിൽ നടന്ന ചടങ്ങിൽ മികവിനുള്ള അംഗീകാര പത്രം പ്രിൻസിപ്പൽ ഡോ. വി ആർ രാജേന്ദ്രൻ ഡിവൈഎഫ‌്ഐ ജില്ലാ സെക്രട്ടറി വി വസീഫിന് കൈമാറി.\nജനുവരി മുതൽ ഇതുവരെ മുവ്വായിരത്തോളം പ്രവർത്തകരാണ‌് രക്തം ദാനം ചെയ‌്തത‌്. ദിവസം ജില്ലയുടെ വിവിധ ഭാഗങ്ങളിൽ നിന്നുള്ള 10 പേർ മുടങ്ങാതെ മെഡിക്കൽ കോളേജ‌് ബ്ലഡ‌് ബാങ്കിലെത്തി രക്തം നൽകുന്നുണ്ട‌്. കോവിഡ‌ിനിടെ രക്തലഭ്യതയിൽ വലിയ പ്രതിസന്ധി നേരിട്ട ഘട്ടത്തിൽ പ്രതിദിനം 20 പേരോളം രക്തദാനത്തിനെത്തിയിരുന്നു. കരിപ്പൂർ വിമാനപകട സമയത്ത‌് പാതി രാത്രിയും നിരവധി പ്രവർത്തകരെത്ത മെഡിക്കൽ കോളേജിൽ രക്തം നൽകി. കോവിഡ‌് രോഗികൾക്ക‌് ചികിത്സയ‌്ക്കുള്ള പ്ലാസ‌്മയുടെ ലഭ്യതക്കുറവ‌് പരിഹരിക്കാനായി പ്ലാസ‌്മ ക്യാപ്നുകൾ സംഘടിപ്പിക്കാനുള്ള നീക്കത്തിലാണ‌് ഡിവൈഎഫ‌്ഐ. ട്രാൻസ‌്ഫ്യൂഷൻ മെഡിസിൻ എച്ച‌്ഒഡി ഡോ. ദീപ നാരായൻ ഡിഎൈഎ‌ഫ‌്ഐ ജില്ലാ പ്രസിഡന്റ‌് എൽ ജി ലിജീഷ‌്, ട്രഷറർ പി സി ഷൈജു എന്നിവരും ചടങ്ങിൽ പങ്കെടുത്തു.\nക്രിസ്മസ് ആഘോഷത്തിന് നേരെ ആര്.എസ്.എസ്; അതേ നാണയത്തില് തിരിച്ചടിച്ച് അമ്മമാര്


തൊടുപുഴ; കുമാരമംഗലം പഞ്ചായത്തിൽ സിനിമാ ഷൂട്ടിംഗിനതിരെ പ്രതിഷേധവുമായി നാട്ടുകാർ. ബേസിൽ ജോസഫ് സംവിധാനം ചെയ്യുന്ന ‘മിന്നൽ മുരളി’ എന്ന സിനിമയ്ക്ക് എതിരെയായിരുന്നു പ്രതിഷേധം. കടുത്ത കൊവിഡ് നിയന്ത്രണങ്ങളുള്ള ഡി കാറ്റഗറിയിലുള്ള പഞ്ചായത്തിലാണ് ഷൂട്ടിംഗ് നടന്നത്.\nഗോദ’ എന്ന ചിത്രത്തിന് ശേഷം ടൊവിനോയെ നായകനാക്കി ബേസിൽ സംവിധാനം ചെയ്യുന്ന രണ്ടാമത്തെ ചിത്രമാണ് മിന്നൽ മുരളി. മലയാളത്തിലെ ആദ്യ സൂപ്പര്‍ഹീറോ ചിത്രം എന്ന വിശേഷണത്തോടെ എത്തുന്ന ‘മിന്നല് മുരളി’ പ്രഖ്യാപന സമയം മുതല് സിനിമാപ്രേമികളുടെ സജീവശ്രദ്ധയിലുള്ള പ്രോജക്ട് ആണ്.\nമലയാളത്തിനു പുറമെ തമിഴ്, തെലുങ്ക്, കന്നഡ, ഹിന്ദി ഭാഷകളിലും ചിത്രം എത്തും. ടോവിനോയുടെ കരിയറിലെ തന്നെ ഏറ്റവും വലിയ ബജറ്റില് ഒരുക്കിയിരിക്കുന്ന ചിത്രം കൂടിയാണിത്.\nമള്‍ട്ടിപ്ലക്‌സ് തിയറ്റര് കോംപ്ലക്‌സിന് തുടക്കമിട്ട് വിജയ് ദേവരകൊണ്ട


വെരിക്കോസീലിന് മരുന്നുകള് ഫലപ്രദമാകുമോ ? - Dr.Promodu Institute of Sexual & Marital Health\nApril 18, 2021 875 Views0Comment\nവൃഷ്ണ സഞ്ചിക്കുള്ളിലെ ഞരമ്പുകളില് രക്തം കെട്ടി കെട്ടിക്കിടക്കുന്നതുകൊണ്ട് രക്തക്കുഴലുകള് തടിച്ചു കിടക്കുന്ന അവസ്ഥയാണ് വേരിക്കൊസീല് . പുരുഷ വന്ധ്യതയുടെ മുഖ്യ കാരണങ്ങളിലൊാണ് വേരീക്കോസീല്. കൂടാതെ കാലക്രമത്തില് വൃഷ്ണങ്ങളുടെ വലിപ്പം കുറഞ്ഞ് ശോഷിച്ചുപോകുന്നതിനും പുരുഷ ഹോര്‍മോണായ ടെസ്‌റ്റോസ്‌റ്റെറോണിന്റെ ഉല്‍പാദനം കുറയുതിനും വേരീക്കോസീല് കാരണമാകുന്നു.\nവൃഷണ സഞ്ചിയിലെ തടിച്ചു കിടക്കുന്ന രക്തക്കുഴലുകള് ഇല്ലാതാക്കുന്നതിനോ അതിന്റെ തടിപ്പ് കുറക്കുന്നതിനോ ഒരു മരുന്നുകളും ഫലപ്രദമല്ല. എന്നാല് വന്ധ്യതാ ചികിത്സയ്ക്ക് എത്തുമ്പോള് പല ഡോക്ടേഴ്‌സും മരുന്നുകള് കൊടുത്തു നോക്കാറുണ്ട്. ഇത് വേരീക്കോസീല് മാറ്റുന്നതിനല്ല മറിച്ച് ബീജത്തിന്റെ കൗണ്ടും ചലന ശേഷിയും വര്‍ദ്ധിപ്പിക്കുവാന് സഹായിക്കുന്ന വൈറ്റമിനുകളും ധാതുക്കളുമാണ്. ബീജത്തിന്റെ കൗണ്ടും ചലനശേഷിയും അല്‍പമൊക്കെ കൂടാന് ഒരു പരിധിവരെ ഇതുകൊണ്ട് സാധിക്കാറുണ്ട് എന്നതൊഴിച്ചാല് ഗണ്യമായ മാറ്റമൊന്നും ഗുണനിലവാരത്തില് വരുത്താന് കഴിയാറില്ല. വെരിക്കോസീലിന് ശസ്ത്രക്രിയ ചെയ്യുന്നത് തന്നെയാണ് ശാശ്വതമായ പരിഹാരം.\nവേരിക്കൊസീലും മരുന്നുകളും, വേരിക്കൊസീലും സര്‍ജറിയും, വേരിക്കൊസീല് ചികിത്സ


news | നിനക്ക് മരിക്കണോ...? അല്ല നീ മരിക്കുകയാണ്; ഹീത്രൂവിൽ 19കാരനെ കുത്തിയത് എല്ലാ മുസ്ലീമുകളും മരിക്കട്ടെ എന്ന് ആക്രോശിച്ച്; ഇസ്ലാമോഫോബിയ പടർന്ന് പിടിക്കുമ്പോൾ എങ്ങോട്ട് പോയാലും ഓടാവുന്ന പോലെ പരിസരബോധം ഉണ്ടാവുക - MarunadanMalayali.com\nനിനക്ക് മരിക്കണോ...? അല്ല നീ മരിക്കുകയാണ്; ഹീത്രൂവിൽ 19കാരനെ കുത്തിയത് എല്ലാ മുസ്ലീമുകളും മരിക്കട്ടെ എന്ന് ആക്രോശിച്ച്; ഇസ്ലാമോഫോബിയ പടർന്ന് പിടിക്കുമ്പോൾ എങ്ങോട്ട് പോയാലും ഓടാവുന്ന പോലെ പരിസരബോധം ഉണ്ടാവുക\nMarch 18, 2019 | 08:09 AM IST | Permalink\nഹീത്രൂ: ഹീത്രൂ എയർപോർട്ടിന് സമീപത്ത് ശനിയാഴ്ച നടന്ന ഒരു കത്തിക്കുത്ത് ഓരോ മലയാളിക്കുമുള്ള താക്കീതാണ്. ഇസ്ലാമോഫോബിയ പടർന്ന് പിടിക്കുന്ന ഈ കാലത്ത് എങ്ങോട്ട് ചെന്നാലും എന്തെങ്കിലും ഒരു വംശീയ വെറിയന്റെ കത്തിക്ക് ഇരയായെന്ന് വരാം. ഏഷ്യൻ നിറമുള്ളവരെല്ലാം മുസ്ലീമുകൾ ആണെന്ന് ധരിക്കുന്നതിനാൽ ഞാൻ കൃസ്ത്യാനിയാണെന്നോ ഹിന്ദു ആണെന്നോ കരുതി ധൈര്യം പുലർത്തിയിട്ട് കാര്യമില്ല.എങ്ങോട്ടിറങ്ങിയാലും ചുറ്റിനും ഒരു കണ്ണുണ്ടാവുകയും ഇത്തരം ക്രിമിനലുകളിൽ നിന്നും ഓടി രക്ഷപ്പെടുകയും മാത്രമാണ് വഴി. ഇന്നലെ ഹീത്രോവിന് സമീപത്ത് സറെയിൽ നടന്ന സംഭവത്തിൽ ഇസ്ലാമോഫോബിയ ബാധിച്ച 50 കാരൻ 19 കാരനെ കുത്തിയത് നിനക്ക് മരിക്കണോ...? അല്ല നീ മരിക്കുകയാണ് എന്ന് ആക്രോശിച്ചാണ്. എല്ലാ മുസ്ലീങ്ങളും മരിക്കട്ടെ എന്ന് ഇയാൾ ആക്രോശിക്കുകയും ചെയ്തിരുന്നു. ഈ വിധത്തിൽ ഇസ്ലാമോഫോബിയ പടർന്ന് പിടിക്കുമ്പോൾ എങ്ങോട്ട് പോയാലും ഓടാവുന്ന പോലെ പരിസരബോദം ഉണ്ടായിരുന്നാൽ നന്നായിരിക്കും.\nതീവ്രവലതുവംശീയതയാൽ പ്രചോദിപ്പിക്കപ്പെട്ടുള്ള തീവ്രവാദ ആക്രമണമാണ് ഹീത്രോവിന് അടുത്ത് നടന്നിരിക്കുന്നതെന്നാണ് പൊലീസ് വിശദീകരിച്ചിരിക്കുന്നത്. ഈ സംഭവത്തിൽ കൊലപാതക ശ്രമ കുറ്റം ചുമത്തി 50 കാരനെ അറസ്റ്റ് ചെയ്തിട്ടുണ്ട്. ആക്രമണത്തെ തുടർന്ന് സ്റ്റാൻവെല്ലിന് സമീപത്തുള്ള മുസ്ലിം പള്ളികൾക്ക് കടുത്ത പൊലീസ് സംരക്ഷണമാണ് ഏർപ്പെടുത്തിയിരിക്കുന്നത്. ഒരു ബേസ്ബോൾ ബാറ്റും കത്തിയും കൊണ്ടായിരുന്നു ഹീത്രോവിന് സമീപത്ത് 19കാരൻ ആക്രമിക്കപ്പെട്ടത്. വെളുത്തവർഗക്കാർക്ക് അധീശത്വം വേണമെന്ന് കത്തിക്കുത്ത് നടത്തുന്നതിന് മുമ്പ് ഈ 50 കാരൻ ആക്രോശിക്കുന്നുണ്ടായിരുന്നുവെന്നാണ് സ്റ്റാൻവെല്ലിലെ വയോല അവന്യൂവിലെ താമസക്കാർ സാക്ഷ്യപ്പെടുത്തിയിരിക്കുന്നത്.\nഗാത്വിക്കിനെ രണ്ട് ദിവസം പൂട്ടിച്ച ഡ്രോണിനെ ഹീത്രോവിലും കണ്ടു; ഒരു റൺവേ ഒന്നര മണിക്കൂർ അടച്ചു; വിശദാംശങ്ങൾ പുറത്ത് വിടാതെ ബ്രിട്ടീഷ് പൊലീസ്\nഹീത്രോ-ലണ്ടൻ സിറ്റി എയർപോർട്ടുകളിലും വാട്ടർലൂ ട്രെയിൻ സ്റ്റേഷനിലും പാർസൽ ബോംബ് എത്തിച്ചത് ഡബ്ലിനിൽ നിന്ന്; കനത്ത ജാഗ്രത പ്രഖ്യാപിച്ച് അന്വേഷണം തുടങ്ങി ബ്രിട്ടീഷ്-ഐറിഷ് പൊലീസ് സംഘങ്ങൾ; വിമാനയാത്രയെ തൽക്കാലം ബാധിച്ചേക്കില്ല\n'ഒരു മാന്ത്രികനായ ഫുട്ബോൾ കളിക്കാരനുണ്ട്... പേര് സ്വലാഹ്; സ്വലാഹ് ഒരു ഗോളടിച്ചാൽ സുജൂദിലേക്ക് വീഴും; സുജൂദിൽ നിന്നും എഴുന്നേൽക്കുന്ന സ്വലാഹിന്റെ കണ്ണുകളിൽ കണ്ണുനീരുണ്ടാകും; ഒരു കാൽപന്ത് കളിക്കാരന്റെ കാലിന്റെ മാന്ത്രികത മതി ഒരുരാഷ്ട്രത്തിന്റെ ഇസ്ലാമോഫോബിയയെ ഉരുക്കികളയാൻ': മുസ്ലീങ്ങൾ സർഗാത്മകമാകണമെന്ന കെ.എം.ഷാജിയുടെ പഴയ പ്രസംഗത്തെ ഏറ്റുപിടിച്ച് പണ്ട് സോഷ്യൽ മീഡിയയിൽ നേതാവിനെ ഇകഴ്‌ത്തിയവർ\nബ്രിട്ടീഷുകാർ രാജ്യം വിട്ടുപോകണമെന്ന് മുസ്ലിം ലീഗിന് നിർബന്ധമുണ്ടായിരുന്നില്ല; ബ്രിട്ടീഷുകാർ പോകുന്ന പക്ഷം മുസ്ലിംങ്ങൾക്കുള്ള അവകാശങ്ങൾ വേറെ കിട്ടണമെന്നായിരുന്നു വാദം; കമ്മ്യൂണിസ്റ്റുകാർ മതമില്ലാത്തവരാണന്നെും 60വയസ്സു കഴിഞ്ഞവരെ വെടിവെച്ചു കൊല്ലുമെന്നാക്കെയായിരുന്നു അന്നത്തെ പ്രചാരണം; ചായക്കടയുടെ ബെഞ്ചിലിരുന്ന് ഒരു ചായ കുടിച്ചാൽ പോലും ദലിതനെ തല്ലിച്ചതക്കുന്ന കാലമായിരുന്നു അത്; ഇതിനെല്ലാം എതിരിട്ടാണ് കമ്യൂണിസ്റ്റ് പാർട്ടി വളർന്നത്; പാലാളി മറുനാടനോട്\nകുത്തേറ്റ 19കാരന് ജീവന് ഭീഷണിയുള്ള പരിക്കുകളൊന്നുമില്ലെന്നാണ് റിപ്പോർട്ട്. എന്നാൽ ഇപ്പോഴും അയാൾ ആശുപത്രിയിൽ നിന്നും ഡിസ്ചാർജ് ചെയ്യപ്പെട്ടിട്ടില്ല. അറസ്റ്റിലായ 50 കാരൻ പൊലീസ് കസ്റ്റഡിയിൽ ചോദ്യം ചെയ്യലിന് വിധേയനാണ്. വെള്ളിയാഴ്ച ന്യൂസിലാൻഡിലെ ക്രിസ്റ്റ് ചർച്ചിലെ രണ്ട് മുസ്ലിം പള്ളികളിൽ തീവ്രവലതുവംശീയ ആക്രമണത്തിൽ 50 പേർ കൊല്ലപ്പെട്ടതിന്റെ പിറ്റേ ദിവസമാണ് ഹീത്രോവിനടുത്ത് ഈ ആക്രമണവും നടന്നിരിക്കുന്നതെന്നത് കടുത്ത ആശങ്കയാണ് ജനിപ്പിച്ചിരിക്കുന്നത്. ഓസ്ട്രേലിയയിൽ ജനിച്ച ബ്രെന്റൻ ടാറന്റാണീ കൂട്ടക്കൊല നടത്തിയിരിക്കുന്നത്.\nഹീത്രോ എയർപോർട്ടിന് സമീപത്ത് സറെയിൽ ശനിയാഴ്ച നടന്ന കത്തിക്കുത്തിനെ അപലപിച്ച് പ്രധാനമന്ത്രി തെരേസ മെയ് രംഗത്തെത്തിയിട്ടുണ്ട്. ഈ തീവ്രവാദ സംഭവത്തെ എമർജൻസി സർവീസുകൾ സമയോചിതമായി കൈകാര്യം ചെയ്തതിൽ അവർ നന്ദി രേഖപ്പെടുത്തുകയും ചെയ്തിരുന്നു. ഇത്തരം വലതുവംശീയ തീവ്രവാദ പ്രവർത്തനങ്ങൾക്ക് ബ്രിട്ടീഷ് സമൂഹത്തിൽ സ്ഥാനമില്ലെന്നും തെരേസ പറയുന്നു. ശനിയാഴ്ച രാത്രി 10.30നായിരുന്നു ഈ സംഭവത്തെ തുടർന്ന് സറെ പൊലീസ് ഇവിടേക്ക് കുതിച്ചെത്തിയത്. ആക്രമണകാരി കത്തി കൊണ്ടും ബേസ് ബോൾ ബാറ്റ് കൊണ്ടും സമീപത്തെ നിരവധി വാഹനങ്ങൾക്കും കേടുപാടുകൾ വരുത്തിയിരുന്നു.\nഒരു കൂട്ടം യുവാക്കൾക്ക് നേരെ സമീപിച്ച ആക്രമി ഇതിലൊരാൾക്ക് മരിക്കണമോ എന്ന് ചോദിച്ചിരുന്നു.തുടർന്ന് 19കാരനെ ആഞ്ഞ് കുത്തുകയായിരുന്നുവെന്നും ദൃക്സാക്ഷികൾ വെളിപ്പെടുത്തുന്നു.താൻ എല്ലാ മുസ്ലീങ്ങളെയും കൊല്ലാൻ പോവുകയാണെന്നും ഇവിടെ വെളുത്ത വർഗക്കാരുടെ മേധാവിത്വം വരണമെന്നും ആക്രമി ഉച്ചത്തിൽ പലതവണ വിളിച്ച് പറഞ്ഞിരുന്നുവെന്നും ദൃക്സാക്ഷികൾ വെളിപ്പെടുത്തുന്നു.കഴിഞ്ഞ കുറച്ച് കാലങ്ങളായി ഈ ആക്രമി ഈ വിധത്തിൽ തീവ്ര വംശീയ നിലപാടുകൾ പുലർത്തിയിരുന്നുവെന്നും വംശീയത ആക്രോശിച്ച് കൊണ്ട് തെരുവിലിറങ്ങാറുണ്ടായിരുന്നുവെന്നും ഇവിടുത്തുകാർ വെളിപ്പെടുത്തുന്നു.\nശനിയാഴ്ചത്തെ സംഭവത്തിന് ശേഷം സായുധ ഓഫീസർമാരും ഹെലികോപ്റ്ററും അടങ്ങുന്ന സംഘത്തെ ഉപയോഗിച്ചാണ് പൊലീസ് ത്വരിത ഗതിയിലുള്ള തെരച്ചിൽ നടത്തി ആക്രമിയെ അറസ്റ്റ് ചെയ്തിരിക്കുന്നത്. ഈ സംഭവത്തിൽ മറ്റാരെങ്കിലും ഉൾപ്പെട്ടിട്ടുണ്ടെന്ന് കരുതുന്നില്ലെന്നാണ് പൊലീസ് പറയുന്നത്. ഇവിടുത്തെ സമൂഹത്തെ വിഭജിക്കാൻ ശ്രമിക്കുന്ന ഏത് തീവ്രവാദ പ്രവർത്തനത്തെ നേരിടാനും ഒരുമിച്ച് നിലകൊള്ളുമെന്നാണ് ഹോം സെക്രട്ടറി സാജിദ് ജാവിദ് ശനിയാഴ്ചത്തെ സംഭവത്തെ തുടർന്ന് പ്രതികരിച്ചിരിക്കുന്നത്.\nയുകെയിൽ പ്രത്യേകിച്ച് ലണ്ടനിൽ കഴിഞ്ഞ കുറച്ച് കാലമായി കത്തിക്കുത്തുകൊലപാതകങ്ങൾ പെരുകി വരുന്ന പ്രവണയതയാണുള്ളത്. മുസ്ലീങ്ങൾ അടക്കമുള്ള ഏഷ്യൻ വംശജരാണ് ഇത്തരം ആക്രമണങ്ങൾക്കും കൊലപാതകങ്ങൾക്കും കൂടുതലായി ഇരകളായിത്തീരുന്നത്. ഇക്കാരണത്താലാണ് മലയാളികൾ അടക്കം ഏഷ്യൻ മുഖമുള്ളവർ കടുത്ത ജാഗ്രത പാലിക്കേണ്ടിയിരിക്കുന്നുവെന്ന മുന്നറിയിപ്പ് ശക്തമായിരിക്കുന്നത്.


Avalude Ravukal, Priyamani, IV Shasi, Seema, അവളുടെ രാവുകള്, പ്രിയാമണി, ഐവി ശശി, സീമ\t- Malayalam Filmibeat\n| Published: Monday, February 20, 2012, 14:51 [IST]\n

Next »

\nഎണ്‍പതുകളില് മലയാളി പ്രേക്ഷകരുടെ സിരകളെ ചൂടുപിടിപ്പിച്ച അവളുടെ രാവുകള് റീമേക്ക് പ്രതിസന്ധിയില്. ചിത്രത്തിന്റെ പ്രീ പ്രൊഡക്ഷന് ജോലികള് പൂര്‍ത്തിയായിട്ടും നായികയെ ലഭിയ്ക്കാഞ്ഞത് സംവിധായകന് ഐവി ശശിയേയും നിര്‍മാതാക്കളെയും വെട്ടിലാക്കിയിരിക്കുകയാണ്.\nസിനിമയ്ക്കിണങ്ങുന്ന നായികയെ കിട്ടാത്തതാണ് റീമേക്ക് തുടങ്ങാന് വൈകുന്നതെന്ന് ഐവി ശശി പറയുന്നു. മലയാളമുള്‍പ്പെടെയുള്ള തെന്നിന്ത്യന് സിനിമയിലെ പല നായികമാരെയങ്കിലും ആലോചിച്ചെങ്കിലും ഇവരുടെ പ്രായമാണ് പ്രശ്‌നമായിരിക്കുന്നത്. നിലവിലുള്ളവരെയൊന്നും പറ്റാത്ത സാഹചര്യത്തില് പുതുമുഖ താരങ്ങള്‍ക്ക വേണ്ടിയുള്ള അന്വേഷണമാണ് അണിയറ പ്രവര്‍ത്തകര് നടത്തുന്നത്.\nമോളിവുഡില് ആദ്യമായി എ സര്‍ട്ടിഫിക്കറ്റ് (അഡള്‍ട്ടസ്് ഓണ്‍ലി) ലഭിച്ച ചിത്രമാണ് അവളുടെ രാവുകള്. ചിത്രത്തില് രാജിയെന്ന വേശ്യയുടെ വേഷത്തിലെത്തിയത് സീമയായിരുന്നു. ഈ സിനിമ വന്‍ഹിറ്റായതോടെ സീമയെന്ന താരം മലയാള സിനിമയില് ഉദിച്ചുയര്‍ന്നു.\nചിത്രത്തില് ഷര്‍ട്ട് മാത്രം ധരിച്ചുള്ള സീമയുടെ പോസ്റ്ററുകള് അക്കാലത്ത് വന് കോളിളക്കം സൃഷ്ടിച്ചിരുന്നു. ഇതേക്കുറിച്ച് വന് ചര്‍ച്ചകളാണ് അന്ന് നടന്നത്. യുവപ്രേക്ഷകരെ തിയറ്ററുകളിലേക്ക് എത്തിയ്ക്കുന്നതിന് ഈ പോസ്റ്റര് കാരണമാവുകയും ചെയ്തു. യുവാക്കളെ ഹരം കൊള്ളിച്ച രാജിയെന്ന കഥാപാത്രം അവതരിപ്പിയ്ക്കുന്നതിനായി പ്രിയാമണിയെയും ഒരുഘട്ടത്തില് പരിഗണിച്ചിരുന്നു.\nRead more about: avalude ravukal priyamani iv shasi അവളുടെ രാവുകള് പ്രിയാമണി ഐവി ശശി\nActress Trisha reportedly being shown the door for director IV Shashi film Avalude Ravukal remake,